ישיבת מליאה, כנסת 25, פרוטוקול מספר 155, 2024-03-04 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום שני, כ"ד באדר התשפ"ד, 4 במרץ 2024

אמיר אוחנה:       150 ימים שאחינו ואחיותינו שתמונותיהם מביטות אלינו כאן ממעל נמצאים בשבי החמאס, ואני גם אתייחס לכך בהמשך

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם: החל מהצעת חוק שמספרה פ/4367/25 ועד להצעת חוק שמספרה פ/ 4387/25 –הצעת חוק הגבלת מכירה של קנביס רפואי בסביבת בתי ספר, התשפ"ד–2024, מאת חברי הכנסת קטי קטרין שטרית, צגה מלקו, יעקב אשר ונאור שירי; הצעת חוק הביטוח הלאומי (תיקון – שיפוי מעסיקים על הפרשות פנסיוניות בעד עובדות בתקופת לידה והורות או בשמירת היריון), התשפ"ד–2024, מאת חבר הכנסת ינון אזולאי; הצעת חוק שירות המדינה (גמלאות) (תיקון – קצבה ליתום משני הוריו), התשפ"ד–2024, מאת חברת הכנסת חוה אתי עטייה; הצעת חוק הרשויות המקומיות (הגבלת הזכות להיבחר) (תיקון – חברי כנסת, שרים וסגני שרים), התשפ"ד–2024, מאת חבר הכנסת ולדימיר בליאק; הצעת חוק מס קנייה (טובין ושירותים) (תיקון – שיעור המס על רכב חשמלי), התשפ"ד–2024, מאת חברי הכנסת אורית פרקש הכהן ומיכאל מרדכי ביטון; הצעת חוק עבודת נשים (תיקון – תקופת לידה והורות למשפחת אומנה), התשפ"ד–2024, מאת חברי הכנסת יסמין פרידמן, יצחק פינדרוס ומשה רוט; הצעת חוק לתיקון פקודת העיריות (ועדה לקליטת עלייה), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק התניית יום שבתון בהצבעה בבחירות (תיקוני חקיקה), התשפ"ד–2024, מאת חברי הכנסת אלי דלל, מיכל שיר סגמן ואורית פרקש הכהן; הצעת חוק לתיקון פקודת העיריות (הוספת ועדה לטיפול בתופעת המסתננים והשוהים הבלתי חוקיים), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק הפיקוח על מעונות יום לפעוטות (תיקון - סמכות משרד החינוך), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק סנקציות על תומכי טרור, התשפ"ד–2024, מאת חברי הכנסת צבי ידידיה סוכות וזאב אלקין; הצעת חוק כליאתם של לוחמים בלתי חוקיים (תיקון – החלפת המונח לוחמים בלתי חוקיים), התשפ"ד–2024, מאת חברת הכנסת טלי גוטליב; הצעת חוק הקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – חילוט הכספים וניהולם), התשפ"ד–2024, מאת חבר הכנסת צבי ידידיה סוכות; הצעת חוק שירות אזרחי (תיקון – ארגונים מפעילים), התשפ"ד–2024, מאת חבר הכנסת משה פסל; הצעת חוק מתן עדיפות לחיילים ולמשרתי מילואים בזכאות למעונות סטודנטים (הוראת שעה – חרבות ברזל), התשפ"ד–2024, מאת חברי הכנסת ששון ששי גואטה ומשה פסל; הצעת חוק חדלות פירעון ושיקום כלכלי (תיקון – הפטר לאלתר לחייב יחיד מעבר לגיל פרישה), התשפ"ד–2024, מאת חבר הכנסת שלום דנינו; הצעת חוק-יסוד: פרס ישראל, מאת חבר הכנסת משה טור פז; הצעת חוק הביטוח הלאומי (תיקון – דמי קיום לעצמאי יחיד) (הוראת שעה – חרבות ברזל), התשפ"ד–2024, מאת חברי הכנסת ולדימיר בליאק, יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי; הצעת חוק חינוך ממלכתי (תיקון – מועצה לחינוך ממלכתי כללי), התשפ"ד–2024, מאת חברי הכנסת גלעד קריב, ולדימיר בליאק, משה טור פז, דבי ביטון, יוראי להב הרצנו, מירב בן ארי, רם בן ברק, מיכל שיר סגמן, יואב סגלוביץ', סימון דוידסון, שלי טל מירון, אלון שוסטר, טטיאנה מזרסקי, אורית פרקש הכהן ומרב מיכאלי; הצעת חוק הגנה על הציבור מפני ארגוני פשיעה, התשפ"ד–2024, מאת חבר הכנסת צביקה פוגל; הצעת חוק שירות ביטחון (תיקון – שילוב גברים תלמידי ישיבות), התשפ"ד–2024, מאת חברי הכנסת יאיר לפיד, מאיר כהן, קארין אלהרר, מירב כהן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי

דן מרזוק:       עוד הונחה, לקריאה ראשונה מטעם הממשלה: הצעת חוק להסדרת הפיקוח על כלבים (הוראת שעה – חרבות ברזל) התשפד–2024

דן מרזוק:       כמו כן, הונחו על שולחן הכנסת מסקנות ועדת הכלכלה בעקבות דיון מהיר בהצעתם של חברי הכנסת סימון מושיאשוילי, יסמין פרידמן, יוסף עטאונה וניסים ואטורי בנושא: עשרות אלפים מהזכאים להנחות בתשלום חשבון החשמל לא מקבלים אותן

דן מרזוק:  תודה

אמיר אוחנה: תודה רבה

בממשלה בשל:  << נושא >> הממשלה הכושלת מקום המדינה שמובילה אותנו למשבר כלכלי עם סדר עדיפויות פוליטי << נושא >>        

אמיר אוחנה: 	 הנושא הראשון על סדר-היום הוא הצעה להביע אי-אמון בממשלה, מטעם סיעת יש עתיד

אמיר אוחנה:  אני מתכבד להזמין את ראש האופוזיציה חבר הכנסת יאיר לפיד לנמק את ההצעה

אמיר אוחנה:  בבקשה, אדוני

יאיר לפיד: אדוני היושב-ראש, כנסת נכבדה, ברחובות ישראל מפגינים בימים האחרונים צעירים חרדים שצועקים: נמות ולא נתגייס

יאיר לפיד:  לא תמותו אם לא תתגייסו

יאיר לפיד:  אנשים אחרים ימותו אם לא תתגייסו

יאיר לפיד:  אנשים אחרים מתים עכשיו כדי להגן עליכם

יאיר לפיד:  לוחמים מתים בעזה כדי להגן עליכם, לוחמים מתים ביהודה ושומרון כדי להגן עליכם

יאיר לפיד:  אתם לא תמותו אם לא תתגייסו

יאיר לפיד:  אם לא תתגייסו אתם תחיו מצוין, עם קצבה מהמדינה, בלי שום סיכון לחייכם

יאיר לפיד:       הדיון על גיוס החרדים הוא לא חדש

יאיר לפיד:  אבל המציאות כן חדשה, כי יש נתון שלא היה על השולחן בעבר: אין מספיק חיילים

יאיר לפיד:  למדינת ישראל אין מספיק חיילים בשביל להגן על עצמה

יאיר לפיד:  אין מספיק חיילים לכל המשימות של צה"ל

יאיר לפיד:  כל התיאוריה של צבא קטן וחכם קרסה

יאיר לפיד:  כל התזה המפוארת של צבא שבו הטכנולוגיה מחליפה את הלוחמים התמוטטה כמו הגדר מול קיבוץ בארי

יאיר לפיד:  בשביל להגן על חיי האזרחים צריך יותר חיילים

יאיר לפיד:  צה"ל צריך עוד לפחות שתי אוגדות מתמרנות, כנראה שלוש

יאיר לפיד:  מג"ב צריך לגדול באופן דרמטי ולהחליף את הגדודים שעושים בט"ש קבוע באיו"ש

יאיר לפיד:  זה הרבה מאוד חיילים

יאיר לפיד:  אין לנו אותם

יאיר לפיד:  אין גם מאיפה להביא אותם

יאיר לפיד:       אתמול הייתי בכנס בחיפה

יאיר לפיד:  קם מישהו, הוא גמר 120 ימי מילואים וכבר יש לו צו 8

יאיר לפיד:  לאיש הזה יש ילדים, יש לו עסק

יאיר לפיד:  כמה זמן אפשר להמשיך ככה? הצבא רוצה להאריך את השירות הסדיר לשלוש שנים

יאיר לפיד:  מה אחר כך? ארבע שנים? חמש שנים? וכל זה כשיש מאגר עצום של צעירים חרדים בריאים שיכולים לקחת חלק במאמץ, אזרחים ישראלים

יאיר לפיד:  הם לא אומרים הרי: נמות ולא ניקח קצבאות

יאיר לפיד:  הם לא אומרים: נמות ולא נקבל טיפול בבתי החולים

יאיר לפיד:  הם לא אומרים: נמות ולא ניתן לכם לממן את החינוך של הילדים שלנו

יאיר לפיד:       66,000 צעירים חרדים נמצאים היום בגיל המתאים לשירות ביטחון

יאיר לפיד:  אם יגייסו רק 10,000 מהם לא יהיה צורך להאריך את השירות הסדיר

יאיר לפיד:  אם רבע מהגברים החרדים בגילאי 20 עד 49 ישרתו במילואים, אפשר יהיה להחזיר את שירות המילואים לחודש אחד בשנה

יאיר לפיד:  זה לא נגד עולם התורה

יאיר לפיד:  אין לי, אין לנו, שום דבר נגד לימוד תורה, זה מעשיר את הנפש ומחדד את השכל

יאיר לפיד:  ואדם באמונתו יחיה

יאיר לפיד:  אנחנו לא עד כדי כך בורים, שאתם תוכלו למכור לנו שיש סתירה בין לימוד תורה לבין ערבות הדדית, בין לימוד תורה להגנה על עם ישראל ועל מדינת ישראל

יאיר לפיד:  הם לא ימותו אם הם לא יתגייסו

יאיר לפיד:  אבל אם הם לא יתגייסו, ימותו אנשים אחרים שיצאו להגן על מדינת ישראל – הציבור המשרת, העובד, הלוחם

יאיר לפיד:  זה לא יכול להימשך ככה

יאיר לפיד:  הצבא צריך אותם, המדינה צריכה אותם

יאיר לפיד:       הממשלה בינתיים ממשיכה לעשות כל מה שהיא יכולה בשביל לאפשר להם להשתמט

יאיר לפיד:  כל עוד הממשלה הזו בשלטון, הבעיה הזו לא תיפתר

יאיר לפיד:  הם יביאו מתווה שקר כלשהו, הם שוב ידחו ושוב ימוססו ושוב יתנו יד להשתמטות מאורגנת

יאיר לפיד:  רק שהפעם הם לא יצליחו להסתיר מאיתנו את האמת הפשוטה: אין מספיק חיילים, ואין שום מקום אחר שממנו אפשר לגייס חוץ מאשר מקרב הצעירים החרדים

יאיר לפיד:  כל המקומות האחרים מוצו

יאיר לפיד:       אני קורא לכנסת ישראל להצביע אי-אמון בממשלה בשל הפקרת הביטחון הישראלי משיקולים פוליטיים

יאיר לפיד:  תודה רבה

אמיר אוחנה: תודה לראש האופוזיציה

אמיר אוחנה:  אני מזמין את נציג הממשלה השר מיקי זוהר להשיב על ההצעה

אמיר אוחנה:  בבקשה אדוני

בועז טופורובסקי: מיקי, תגיד שהממשלה תומכת

דבורה ביטון: פעם אחת תפתיע

אמיר אוחנה: אני לא בטוח שכל הממשלה תומכת

אמיר אוחנה:       בבקשה השר זוהר, לרשותך

מכלוף מיקי זוהר: חבריי חברי הכנסת, אדוני יושב-ראש הכנסת

מכלוף מיקי זוהר:  אנחנו נמצאים בעת מלחמה, ולי קצת עצוב – ואני חייב לומר את האמת – שיש אולי מי ששכח שאנחנו עדיין בעיצומה של מלחמה

מכלוף מיקי זוהר:  נכון, העצימות היא לא אותה עצימות, הקרבות הם לא אותם קרבות

מכלוף מיקי זוהר:  אבל אנחנו מצויים במלחמה, חיילים בעזה נלחמים ברגעים אלו ממש כתף אל כתף, בלי שום הבדל מה הדעות הפוליטיות שלהם או העמדות שלהם, מסכנים את חייהם כדי לשמור על ביטחונה של מדינת ישראל

מכלוף מיקי זוהר:       כשאנחנו יושבים באולם הזה, שיש לי בו לא מעט שנים, ודנים ומתווכחים בנושאים פוליטיים, לי זה עושה טעם רע, טעם מר

מכלוף מיקי זוהר:  אז אני אומר כך, אני מציע לכולנו - - -     

מירב בן ארי: מה אתה רוצה? חמישה חודשים לשבת – ומה? למה? שמנהלים מלחמה בצורה מדהימה?     

אפרת רייטן: מיקי, החיילים צריכים פשוט חברים לנשק

אפרת רייטן:  הם צריכים שם עוד אנשים

אפרת רייטן:  אנחנו רוצים לעזור להם

אפרת רייטן:  להפך

מירב בן ארי: שמפגינים חוטפים מכות?     

מכלוף מיקי זוהר: אנחנו אוהבים את כולם, ואנחנו יודעים שיש מי שרוצה להניע את גלגלי המחאה מחדש

מירב בן ארי: מה קשור מחאה? מותר לו להגיד שהוא רוצה בחירות

מירב בן ארי:  מותר לו

מכלוף מיקי זוהר: וזה בסדר, אנחנו גם מבינים את הצורך הזה

מירב בן ארי: מה היה קורה אם זה היה קורה במשמרת שלנו? לא היינו מחזיקים כאן שבוע

מכלוף מיקי זוהר: אני רק רוצה להשלים

מירב בן ארי: לא היינו מחזיקים כאן שבוע, על מה אתה מדבר? חמישה חודשים

אמיר אוחנה: חברי הכנסת, הערה אחת, שתיים, שלוש – זה בסדר

אמיר אוחנה:  אבל תנו לשר להשיב

מירב בן ארי: לא, נראה לי שהוא מעדיף

מכלוף מיקי זוהר: שכחתי שקשה להשלים משפט פה

מכלוף מיקי זוהר:  כבר שכחתי

מכלוף מיקי זוהר:  שכחתי שקשה להשלים משפט פה

מכלוף מיקי זוהר:      אבל אני באמת אומר לכם בכנות רבה: המקום הזה, החדר הזה, הוא חדר שאני כל כך אוהב ומעריך

מכלוף מיקי זוהר:  ואני יודע שיש פה אנשים טובים, בחדר הזה, מימין ומשמאל וממרכז, יהודים וערבים ודרוזים ומכל מה שאתם רק רוצים

מכלוף מיקי זוהר:  יש פה אנשים טובים שנמצאים בחדר הזה, בכנסת ישראל

מכלוף מיקי זוהר:  ומה אני אומר לאנשים האלה היום? אני אומר להם דבר אחד: קצת סבלנות, בואו נגמור את המלחמה

מכלוף מיקי זוהר:  בואו נסיים להילחם, ביחד, כתף אל כתף

מכלוף מיקי זוהר:  בואו נסיים להכריע את האויב, ואז נחזור להתווכח פה, יהיה גם לזה זמן

קריאות: - - -     

מכלוף מיקי זוהר: וכל מה שאני אומר לכם היום – אני אומר לכם את זה מדם ליבי, לא מתוך מקום פוליטי ולא מתוך מקום אינטרסנטי

מכלוף מיקי זוהר:  ממקום ערכי, לאומי

מכלוף מיקי זוהר:  קצת סבלנות

מכלוף מיקי זוהר:  בואו נמשיך עוד קצת

מירב בן ארי: כמה זמן? חמישה חודשים

מירב בן ארי:  כמה זמן?      

מכלוף מיקי זוהר: כמה זמן שיידרש עד שנכריע את האויבים שלנו

מירב בן ארי: עומד ראש המפלגה שלך, לא רואה סוף

מכלוף מיקי זוהר: כמה זמן שיידרש עד שנכריע את האויבים שלנו

מכלוף מיקי זוהר:  ואני אומר לכם שזה מתקרב

מכלוף מיקי זוהר:  זה מתקרב

מירב בן ארי: מה מתקרב?     

מכלוף מיקי זוהר: ההכרעה מתקרבת

מירב בן ארי: איזו הכרעה?     

מכלוף מיקי זוהר: ונכון להיום, כשיש שם חטופים וחיילים שנלחמים, אני לא מוצא לנכון להיכנס לתוך האירוע הפוליטי הזה, ואני לא חושב שזה הזמן

מירב בן ארי: אז תגיד את זה לדודי אמסלם, תגיד את זה למאי גולן

מכלוף מיקי זוהר: תודה רבה

אמיר אוחנה: תודה רבה

אמיר אוחנה:  חבר הכנסת חמד עמאר, בבקשה

אמיר אוחנה:  עד שלוש דקות לרשותו של אדוני מרגע זה

אמיר אוחנה:  בבקשה

חמד עמאר: אדוני היושב-ראש, חבריי חברי הכנסת, אני רוצה לנצל את ההזדמנות שאתה, אדוני היושב-ראש, מנהל את המליאה, ולפנות אליך, לפנות לראשי המפלגות מכל הסיעות, מימין, משמאל, קואליציה, אופוזיציה

חמד עמאר:       שמעתי את השר, הוא אמר: אנחנו במלחמה

חמד עמאר:  ואנחנו באמת במלחמה

חמד עמאר:  החיילים שלנו עדיין מגויסים למילואים, תושבי הצפון מפונים, תושבים מהדרום עדיין לא חזרו לבתים שלהם, והכנסת יוצאת לחופשה, מה שנקרא פגרה, בעוד חודש ימים

חמד עמאר:  אני פונה אליך שתשקול שנית להביא את זה לנשיאות ולבטל את החופשה הזאת לחברי הכנסת

חמד עמאר:  אין לי בעיה שנצא בחגים

חמד עמאר:  בחגים שנהיה בפגרה

חמד עמאר:  אבל לפני החגים בשבועיים? למה לצאת ולחזור אחרי החגים כאשר החיילים שלנו עדיין נלחמים ואנשים לא חזרו לבתים שלהם? זה הזמן של הכנסת לצאת לפגרה? אני מבקש ממך, אדוני היושב-ראש, שתשקול את זה בכובד ראש ותביא את זה לנשיאות

חמד עמאר:       אני אומר לכם, שמעתי את יושב-ראש האופוזיציה בנושא של הגיוס

חמד עמאר:  ישראל ביתנו תביא את חוק הגיוס ביום רביעי

חמד עמאר:  כל מי שיגיע לגיל 18 צריך להתייצב בבקו"ם או לשירות לאומי או לשירות צבאי

חמד עמאר:  לא יהיו עוד פטורים, כי כולם צריכים להתגייס, כולם צריכים לתת יד, כולם צריכים להילחם למען המדינה

חמד עמאר:  אין לנו מדינה אחרת

חמד עמאר:  לכן, הגיע הזמן להבין: מה שהיה לפני 7 באוקטובר זה לא מה שאחרי 7 באוקטובר, וכולם צריכים להתגייס, להיות ולתרום למען המדינה וביטחונה של המדינה

חמד עמאר:       אני אומר לך, אדוני השר, שמעתי אותך

חמד עמאר:  דיברת על מלחמה, ואנחנו במלחמה

חמד עמאר:  אבל אנחנו רואים את ההתנהלות של קבינט המלחמה: אחריי, אחים, ביחד – אבל כל אחד יוצא בנפרד, נותן את ההצהרה שלו

חמד עמאר:  והשיא היה השבוע כאשר שר בקבינט המלחמה יוצא לארצות הברית, וראש הממשלה מצד שני מודיע לשגריר: אל תשתף איתו פעולה ואל תלווה אותו בביקור

חמד עמאר:  זה "ללכת אחריי"? זה קבינט מלחמה שצריך להמשיך לנהל את המלחמה הזאת? זו הממשלה שצריכה להמשיך לנהל את המצב הכלכלי הקשה של מדינת ישראל, כאשר אנחנו מחזירים רק בהלוואות וקרן יותר מ-208 מיליארד שקל בשנה, וכאשר הקרן תעלה עכשיו - -      

אמיר אוחנה: לסיום, לסיום

חמד עמאר: - - בגלל הגירעון הגדול שאנחנו הולכים לעמוד בו? לכן הגיע הזמן ללכת לבחירות

אמיר אוחנה: תודה לאדוני

אמיר אוחנה:  חבר הכנסת ואליד אלהואשלה, בבקשה

אמיר אוחנה:  ואליד? נמצא

אמיר אוחנה:  בבקשה, אדוני

אמיר אוחנה:  עד שלוש דקות לרשותך

וליד אל-הואשלה:  מכובדי היושב-ראש, חבריי חברי הכנסת, אין ספק שאנחנו נמצאים בתקופה מאוד קשה, ובמקום להוביל למדיניות שמיטיבה עם החברה הערבית, אנחנו רואים את ההפך – קיצוצים ב-550 וב-1279, התוכנית של הערבים בנגב, וראש הממשלה נכון לעכשיו לא מתערב

וליד אל-הואשלה:  זה משפיע על הרבה דברים, ומשפיע בצורה ברורה מאוד על הפשיעה בחברה הערבית

וליד אל-הואשלה:       השר היום במסיבת העיתונאים מתייחס לארצות הברית, לאי-הפסקת המלחמה; הוא לא רוצה שהמלחמה תיפסק, זו העמדה שלו

וליד אל-הואשלה:  אבל יש מלחמה בתוך החברה הערבית בין ארגוני הפשיעה, והאזרחים הערבים הם שמשלמים את המחיר, משלמים מחיר מאוד כבד – 31 נרצחים מתחילת השנה

וליד אל-הואשלה:  הוא לא מטפל בנושא הזה, אדוני היושב-ראש

וליד אל-הואשלה:  השר שאמון על הביטחון של האזרחים – מפקיר אותו

וליד אל-הואשלה:  הוא רוצה להתעסק עם ביידן, עם מצרים, עם האזור, הוא רוצה להבעיר את האזור

וליד אל-הואשלה:  יש לו קופסת גפרורים, והוא רוצה לשרוף

וליד אל-הואשלה:  הגיע הזמן לעצור אותו

וליד אל-הואשלה:  לא יכול להיות

וליד אל-הואשלה:  הוא מתעסק בענייני חוץ ומפקיר את הפנים, מפקיר את החברה הערבית

וליד אל-הואשלה:  שר שממונה על ביטחון האזרחים לא רוצה להתעסק בנושא הזה

וליד אל-הואשלה:  והמספרים רק מזנקים למעלה

וליד אל-הואשלה:  מאבדים משפחות שלמות

וליד אל-הואשלה:  אנחנו לא רוצים את זה

וליד אל-הואשלה:  אנחנו רוצים שראש הממשלה – מבחינתי שגם הקבינט יתערב בזה

וליד אל-הואשלה:  אנחנו נמצאים במלחמה ולאף אחד לא אכפת

וליד אל-הואשלה:       מכובדי היושב-ראש, נמצא איתנו כאן במליאה ראש המועצה הנבחר בכאבול נאדר טאהא

וליד אל-הואשלה:  אנחנו מברכים אותך, גם מקווים שתצליח בתפקיד שלך, בשליחות שלך (אומר דברים בשפה הערבית, להלן תרגומם:)

וליד אל-הואשלה:  תודה, אדוני היושב-ראש

אמיר אוחנה: תודה רבה לך

אמיר אוחנה:  חבר הכנסת עופר כסיף יעלה ויבוא

אמיר אוחנה:  בבקשה, אדוני

אמיר אוחנה:  עד שלוש דקות לרשותך

עופר כסיף: כבוד היושב-ראש, חברי הכנסת, בשבוע שעבר התרחשה אחת מהטרגדיות הנוראיות ביותר במסגרת הקטסטרופה המתמשכת בעזה – קטל של עשרות רבות של אזרחים מזי רעב וצמא בחסות המשכה הנפשע של מלחמת שלום נתניהו; הרג המוני של מורעבים שנדחקו, נרמסו, וכן, גם נורו במהלך הסתערות נואשת על סיוע הומניטרי

עופר כסיף:  גורמים במערכת הביטחון צוטטו הבוקר בהארץ באמירה נחרצת: בלי שינוי באופן הכנסת הסיוע לעזה מראות ההרג יחזרו על עצמם

עופר כסיף:  זו עדות ברורה לכך שידיה של ממשלת ישראל מגואלות בדם הזה, וכי ייתכנו חלילה מרחצי דמים נוספים

עופר כסיף:  אלא שהבושה הגדולה ביותר היא כי בתוך החברה שלנו יש מי שרואים ברעב ובתת-תזונה מציאות רצויה

עופר כסיף:  יש מי שנאבקים לחסום, בניגוד לדין ובניגוד למחויבות הבין-לאומית של ישראל עצמה, את משאיות הסיוע ההומניטרי

עופר כסיף:  התופעה רק הולכת ומתרחבת, במימון ובארגון שיטתי - - -      

שמחה רוטמן: עופר, ראאד אישר את הנאום? ראאד סלאח אישר לך את הנאום?      

עופר כסיף: שלא יפריע לי

אמיר אוחנה: חבר הכנסת רוטמן

שמחה רוטמן: ראאד סלאח אישר לך את הנאום, עופר?      

אמיר אוחנה: חבר הכנסת רוטמן, תודה

עופר כסיף: התופעה רק הולכת ומתרחבת, במימון ובארגון שיטתי של ארגוני ימין קנאיים, משיחיים

עופר כסיף:  עמותה רשומה בשם האמת היהודית מגייסת כספים לפעילות הפושעת הזו

עופר כסיף:  ומי עומד בראש העמותה? ברוך בן יוסף – טרוריסט כהניסט שנחשד ברצח של אזרח אמריקני-פלסטיני בארצות הברית, נמלט לישראל כמבוקש, וכאן הפך לפטרונו של תלמידו של רב-המרצחים גולדשטיין המשמש כיום כשר בממשלת הזוועות

עופר כסיף:   אולי זה מסביר מדוע המשטרה מאפשרת לעבריינים להשתולל, ואולי זה גם מסביר מדוע השר, המוקף בקן שרצים של טרור כהניסטי, ממודר מתדריכים מודיעיניים

עופר כסיף:       	לפני כחודש פניתי לשר הביטחון – שימנע את החסימה האסורה של הסיוע ההומניטרי ושיממש את החובה של ישראל להעביר את הסיוע לאזרחים החפים מפשע ברצועת עזה

עופר כסיף:  שר הביטחון התעלם, ועל כן פניתי אתמול ליועצת המשפטית לממשלה בבקשה כי תפעל להבטיח את המעבר החופשי והבלתי-מוגבל של הסיוע ההומניטרי לרצועת עזה, למנוע באופן מוחלט כל שיבוש וחסימה של הסיוע, וכן תורה לחקור ולהעניש, במידת הצורך - -      

אמיר אוחנה: לסיום, אדוני

עופר כסיף: - - את המארגנים של החסימות הבלתי-חוקיות והבלתי-אנושיות האלה

עופר כסיף:  הרוצח ברוך בן יוסף וחבריו, אלה שבממשלה ואלה שמחוצה לה, ידיכם לא תינקנה, לדיראון עולם תיזכרו

עופר כסיף:  תודה

אמיר אוחנה: תודה

אמיר אוחנה:  חברת הכנסת מרב מיכאלי, בבקשה

אמיר אוחנה:  עד שלוש דקות לרשותך

מרב מיכאלי: תודה רבה

מרב מיכאלי:  150 יום, אדוני היושב-ראש, 150 יום חטופות וחטופים, אזרחיות ואזרחי ישראל שלנו בגיהינום של השבי בעזה

מרב מיכאלי:  150 יום

מרב מיכאלי:  150 יום והממשלה הזאת לא עושה את מה שהיא צריכה כדי להחזיר אותם

מרב מיכאלי:  אתה יודע איך אני יודעת את זה? משום שעסקה היא אפשרית

מרב מיכאלי:  לא צריך לספר לי שחמאס הם נורא רעים

מרב מיכאלי:  הם הכי רעים שיש, הם זוועה

מרב מיכאלי:  אבל אנחנו לא בונים על האויבים שלנו, אנחנו בונות ובונים על הממשלה שלנו

מרב מיכאלי:  האזרחיות והאזרחים האלה, המשפחות שלהם בונות על הממשלה שלהן ושלהם שתדאג להחזיר אותם הביתה

מרב מיכאלי:  אני לא יודעת איך לספר לכם את זה, אבל עסקה תהיה מאוד כואבת

מרב מיכאלי:  כן, מאוד כואבת, מחירים מאוד קשים

מרב מיכאלי:  מה לעשות? מה לעשות שעסקה לא מתאפשרת בתנאים שאנחנו רוצים אותם, אלא במה שאפשרי? ובזמן הזה, מה שצריך לעשות זה להתאים את העמדות של מדינת ישראל למה שאפשר להשיג, כדי להחזיר את האזרחיות והאזרחים שלנו הביתה

מרב מיכאלי:      אני לא יודעת איך לספר לך את זה, אדוני היושב-ראש, אבל לפי סקר חדש ועדכני, 60% מהציבור הישראלי תומכות ותומכים בעסקה, מבינים היטב את הכאב שיהיה כרוך בה ועדיין תומכים בה, כי מבינים שהכאב בלא להחזיר את 134 האחיות והאחים שלנו גדול יותר

מרב מיכאלי:      מי מתנגד? הבייס של נתניהו

מרב מיכאלי:  הבייס של נתניהו מתנגד ולכן נתניהו מעכב את העסקה

מרב מיכאלי:  נתניהו מדבר על לחץ צבאי ומשא ומתן קשוח

מרב מיכאלי:  ובכן, הלחץ הצבאי ממשיך לסכן בסכנת מוות את  החטופות והחטופים שלנו והמשא ומתן הקשוח סתם מורח זמן ומונע את חזרתם

מרב מיכאלי:  וכל יום שמתעכבת ההחזרה שלהם, עלולים להיות לנו פחות ופחות חטופות וחטופים להחזיר

מרב מיכאלי:      אדוני היושב-ראש, אין דבר פחות לגיטימי מאשר לעשות את המסחרה על הגב של החיים של החטופות והחטופים האלה

מרב מיכאלי:  אין דבר יותר חמור למדינת ישראל בימים אלה

מרב מיכאלי:  אני קוראת לך, ואני קוראת לכל חברי הקואליציה וחברות וחברי הממשלה הזאת, להתעשת ולעשות עסקה עכשיו

אמיר אוחנה: תודה רבה

אמיר אוחנה:  אני מבין שהשר סמוטריץ' יסכם מטעם הממשלה ואני מזמין אותו לעלות לדוכן

בצלאל סמוטריץ': אדוני היושב-ראש, חברי השר, חבריי חברי הכנסת, אני רוצה להודות מאוד ליושב-ראש האופוזיציה יאיר לפיד על הזדמנות לעמוד כאן ולבשר בשורות טובות לעם ישראל ולמדינת ישראל ולבית הזה על הכלכלה הישראלית

בצלאל סמוטריץ':  אנחנו בתקופה מאוד מורכבת וקשה של מלחמה, ארבעה חודשים

בצלאל סמוטריץ':  אין לנו הרבה בשורות טובות, ובכלכלה, ברוך השם, באמת, נתונים פנטסטיים: השקל הכי חזק שהיה זה תשעה חודשים; הבורסה עולה

בצלאל סמוטריץ':  אתמול הייתה כותרת שהבורסה עלתה ב-8% מאז ההחלטה של מודי'ס להוריד לנו את הדירוג; הביקושים לאג"ח של ממשלת ישראל – אני מזכיר לכם, לפני שלושה שבועות הנפקנו 4

בצלאל סמוטריץ': 1 מיליארד

בצלאל סמוטריץ':  היו לנו ביקושים של 25 מיליארד, פי 6

בצלאל סמוטריץ': 2, הביקושים הגדולים ביותר מאז קום המדינה; סיימנו את חודש פברואר – עוד לא פורסמו הנתונים הרשמיים, אבל סיימנו את חודש פברואר עם גבייה של 4 מיליארד שקלים יותר מהתחזית, ממה שתכננו לגבות בפברואר ועל הבסיס של זה הבאנו את התקציב המעודכן

בצלאל סמוטריץ':  אני מזכיר לכם שזה מצטרף לגבייה עודפת של 7 מיליארד שקלים בינואר

בצלאל סמוטריץ':  זה אומר שהמשק הישראלי חוזר לעבוד, חי, בועט, נושם

בצלאל סמוטריץ':  הציבור הישראלי עובד, מרוויח, משלם מס הכנסה, צורך ומשלם מיסים עקיפים

בצלאל סמוטריץ':       תראו, מסתכלים על המדדים – אני אומר לכם שאין דרך איך להסביר

בצלאל סמוטריץ':  זו הבעת אמון קודם כול בכלכלה הישראלית, בעוצמה שלה, בחוזק שלה, ביציבות שלה, ביכולת שלה להתמודד עם האתגר הביטחוני הגאו-פוליטי שאנחנו בתוכו

בצלאל סמוטריץ':  וכן, זו הבעת אמון גם במדיניות שלנו, שמצד אחד נותנת מענה לכל צורכי המלחמה בחזית ובעורף עם מדיניות אזרחית מרחיבה – הכרזתי עליה בשבוע הראשון של המלחמה – רשת ביטחון מאוד משמעותית לניצולים, למפונים, למילואימניקים שלנו, לנפגעים, לכל העסקים במשק, מתווה של פי שלושה או פי ארבעה מהקורונה בהיקף שלו, ברוחב שלו

בצלאל סמוטריץ':  אנחנו משלמים מיליארדים, אבל עושים את זה באחריות פיסקלית, עושים את זה עם שמירה על מסגרות, עושים את זה עם שינוי סדרי עדיפויות ובאחדות גדולה

בצלאל סמוטריץ':       הצגתי כאן את התקציב

בצלאל סמוטריץ':  כן, בלי להיכנס למלחמות יהודים, הרי כל אחד רוצה – תקצץ במה שלא חשוב לי, אלא חשוב למישהו אחר

בצלאל סמוטריץ':  לא, פיזרנו את הנטל מתחת לכולם, כולם מרגישים, כולם מרגישים קצת

בצלאל סמוטריץ':  לא נכנסנו למלחמות יהודים, כי במלחמה צריך אחדות

בצלאל סמוטריץ':       תראו איך המשק מגיב יפה, תסתכלו על הבורסה, תסתכלו על השקל

בצלאל סמוטריץ':  עכשיו, יש מי שתמיד מנסה להציג מציאות הפוכה

בצלאל סמוטריץ':  אתה שומע, אדוני היושב-ראש, כשהשקל מתחזק, אז מה הם אומרים? הדולר נחלש

בצלאל סמוטריץ':  וכשהדולר מתחזק, אומרים: השקל נחלש

בצלאל סמוטריץ':  בוא נגיד את האמת: כן, השקל מתחזק, כי המשקיעים מביעים אמון בכלכלה הישראלית, והאג"חים של ממשלת ישראל נהנים מאמון מאוד מאוד גבוה בשווקים, כי יודעים שאנחנו נעמוד בהחזרי החוב שלנו, כי הכלכלה חזקה, כי המשק חזק

בצלאל סמוטריץ':  אגב, אני לא קושר כתרים לעצמי, אני קושר כתרים קודם כול לכלכלה

בצלאל סמוטריץ':  אני, כאיש ימין כלכלי, חושב שהתפקיד של הממשלה – כמה שפחות להפריע

בצלאל סמוטריץ':  את הכלכלה עושים אנשים

בצלאל סמוטריץ':  היזמות, המוח היהודי, לקיחת האחריות, החדשנות, היצירתיות, הציונות, הרצון של אנשים דווקא במלחמה להראות: חבר'ה, חלק מהניצחון זה החוסן

בצלאל סמוטריץ':  חלק מהחוסן זה כלכלה

בצלאל סמוטריץ':      כשאנשים כמו יזהר שי, השר לשעבר, באמת חבר טוב, מתוך השבר הגדול על הבן שלו אומר: אני הולך להקים אלף סטרטאפים חדשים לזכר כל נרצח, כל נופל

בצלאל סמוטריץ':  אתם יודעים כמה עוצמות כאלה יש בעם ישראל? אנחנו מסתובבים בשווקים – באמת, גם החשב הכללי, גם בניירות ערך, בבורסות, בשווקים, אצל משקיעים בעשרות – הם מאמינים במשק הישראלי, הם מאמינים בכלכלה הישראלית, הם רוצים להביא לכאן השקעות

בצלאל סמוטריץ':  ועוד פעם, אי-אפשר – אני כאילו מסתכל פה על הנושא הזה של האי-אמון – לא יכולתם למצוא לעצמכם יום פחות מתאים להעלות את זה

בצלאל סמוטריץ':  כל הנתונים הכלכליים במדינת ישראל מלמדים על העוצמה, על החוזק, על הבריאות והאיתנות של הכלכלה הישראלית

בצלאל סמוטריץ':  וכן, מה לעשות, השווקים מביעים אמון גם באופן שבו אנחנו מנהלים את הממשלה, את הכלכלה

בצלאל סמוטריץ':      אז אני אומר לאזרחי ישראל: בואו נהיה גאים, גאים במדינה שלנו, גאים כמובן בלוחמים שלנו, גאים בכלכלה שלנו, גאים באחדות שלנו, גאים בפטריוטיות שלנו, בגאווה הלאומית שלנו, בכבוד הלאומי שלנו, באהבה שלנו למולדת, באהבה שלנו אחד לשני, ובאיזה נס אנחנו מחוללים כאן יחד 75 שנה ובאיזה נס אנחנו מחוללים עכשיו, תוך כדי המלחמה – את הכלכלה הישראלית

בצלאל סמוטריץ':  ביחד, בעזרת השם, נעשה ונצליח, עם המון תקווה, עם המון אופטימיות, עם המון אמונה והמון נחישות עד הניצחון

בצלאל סמוטריץ':  תודה

יוליה מלינובסקי: מה עם הטבות מס לאונר"א - - -     

אמיר אוחנה: חברת הכנסת יוליה מלינובסקי

יוליה מלינובסקי: פרסמת שביטלת אותן הטבות - - -      

אמיר אוחנה: חברת הכנסת יוליה מלינובסקי - - -     

יוליה מלינובסקי: אני לא - - -      

אמיר אוחנה:  לא, לא, אבל זה לא מקובל ככה לעמוד ליד הדוכן ולצעוק

יוליה מלינובסקי: מה עם הטבות מס לאונר"א - - -      

אמיר אוחנה: חברת הכנסת מלינובסקי, קריאה ראשונה

אמיר אוחנה:      רבותיי, אנחנו עוברים להצבעה על הצעה של סיעת יש עתיד להביע אי-אמון בממשלה

אמיר אוחנה:  ההצבעה תהיה אלקטרונית

אמיר אוחנה:  אנא שבו במקומותיכם, מי שמעוניין להצביע

אמיר אוחנה:  ההצבעה תתקיים כעת

אמיר אוחנה: בעד הצעת סיעת יש עתיד להביע אי-אמון בממשלה – 32 

אמיר אוחנה: נמנעים – אין  

אמיר אוחנה: 32 בעד, אין מתנגדים ואין נמנעים, אני קובע כי ההצעה לא קיבלה את הרוב הדרוש, גם אם נוסיף את קולו של חבר הכנסת פורר, ולכן ההצעה לא התקבלה

קריאה:  - - -      

אמיר אוחנה: נו, שתתנחמו תמיד בניצחונות כאלה, מה אני אגיד לך

אמיר אוחנה: רבותיי, אנחנו עוברים לנושא הבא על סדר-היום, והוא בקשת הממשלה להאריך בצו את תוקפו של חוק האזרחות והכניסה לישראל (הוראת שעה), התשפ"ב–2022

אמיר אוחנה:  אני מזמין את חבר הכנסת שלום דנינו, יושב-ראש הוועדה המשותפת לוועדת החוץ והביטחון ולוועדת הפנים והגנת הסביבה, להציג את המלצת הוועדה

אמיר אוחנה:  עד עשר דקות לרשותך

אמיר אוחנה:       אדוני, אם לא מפריע לך, חבר הכנסת דנינו, לפני שאתחיל את הזמן הייתי רוצה להגיד כמה מילים

אמיר אוחנה:  חברות וחברי הכנסת, היום מלאו 150 ימים שבהם אחינו ואחיותינו, שתמונותיהם מביטות עלינו כאן ממעל, נמצאים בשבי החמאס, ואני מבקש לייחד לכך כמה מילים

אמיר אוחנה:      כאשר שב ראובן על הבור כדי להציל את אחיו יוסף, הוא מגלה כי הוא איננו; הוא קורע את בגדיו וצועק: "הילד איננו ואני, אנה אני בא"

אמיר אוחנה:  קריאה זו של שיברון הלב מהדהדת בלב כולנו גם עכשיו, בחלוף 150 ימים מאז נחטפו

אמיר אוחנה:  בני משפחות החטופים, שסיפוריהם נשזרו בסיפור חיינו, חווים מאותה השבת 3,600 שעות קשות מנשוא שקשה לדמיין, 216 מיליון דקות של אימה ופחד, דאגה, געגוע ותקווה

אמיר אוחנה:      ראיתי מקרוב את מנעד הרגשות הללו כשפגשתי עשרות רבות מהמשפחות, בנות ובני המשפחה של החטופים, במסגרת משלחת מדינית לארצות הברית שבה נפגשנו עם יושב-ראש בית הנבחרים של ארצות הברית וגם בכירים אחרים בממשל ובקונגרס האמריקאי בחודש שעבר

אמיר אוחנה:  הייתה לי הזכות וההזדמנות להכיר אף יותר לעומק במשך כמה ימים ארבע משפחות שנכנסו לליבי:     איתן גונן ובת זוגו מיטל-שי וייס, אביה של רומי גונן, אשר עוד נמצאת בשבי, ובת זוגו; צביקה ואפרת מור, הוריו של איתן מור, שעבד כמאבטח במסיבת הנובה, ומאז עדיין מוחזק בשבי; עלי אלזיאדנה מרהט, שאחיו יוסף וילדיו עיישה, חמזה ובילאל נחטפו ממקום עבודתם ברפת של קיבוץ חולית – בילאל ועיישה שוחררו במסגרת המתווה, אך יוסף וחמזה עדיין מוחזקים בעזה; ותומס הנד, אביה של אמילי הנד בת התשע, שנחטפה מקיבוץ בארי ושוחררה במתווה האחרון

אמיר אוחנה:       ראיתי איך הגיבו בהתרגשות, חלקם אף הזילו דמעה בזמן שהכאב בקע מגרונם בעת שסיפרו בערבוביה את הרגשות העוברים עליהם מאז, כאשר כולנו רוצים בשובם

אמיר אוחנה:  מאחורי כל חטוף וחטופה – 134 במספר – יש לבבות הפועמים בחרדה ובתקווה, כל אחד מהם הוא עולם ומלואו

אמיר אוחנה:  המקרה ה-101 איננו זהה למקרה ה-100

אמיר אוחנה:      לכן מדינת ישראל לא חדלה ולא תחדל מלפעול ולהפוך כל אבן כדי שאהובינו ישובו

אמיר אוחנה:  תמונותיהם לנגד עינינו כל העת גם כאן במליאת הכנסת

אמיר אוחנה:  איננו יכולים לגעת בהם או לחבק אותם, אבל מבטם מהדהד בלבבות כולנו

אמיר אוחנה:  ב-150 הימים שחלפו לא חדלנו מלהקשיב לכן, משפחות החטופים

אמיר אוחנה:  לא חדלנו מלפעול למען שובם, וכך נמשיך לעשות בכל הדרכים והאמצעים העומדים לרשותנו כדי להחזיר את כולם הביתה

אמיר אוחנה:       "ופדויי ה' ישובון ובאו ציון בְּרִנָּה ושמחת עולם על ראשם ששון ושמחה ישיגון נסו יגון וַאֲנחה", ספר ישעיהו, פרק נ"א

אמיר אוחנה:  מי ייתן ובקרוב נשמע כולנו בשורות טובות, ואחינו ואחיותינו ישובו לבתיהם ולמשפחותיהם, אמן

אמיר אוחנה: תודה לחבר הכנסת שלום דנינו, שנתן לי את כמה הדקות האלה

אמיר אוחנה:  כעת הבמה שלך, אדוני, עד עשר דקות לרשותך

הוועדה המשותפת): צו האזרחות והכניסה לישראל (הוראת שעה) (הארכת תוקף החוק) – אדוני היושב-ראש, כנסת נכבדה, אני מתכבד להציג בפני הכנסת את המלצת הוועדה המשותפת לוועדת החוץ והביטחון ולוועדת הפנים והגנת הסביבה לעניין צו האזרחות והכניסה לישראל (הוראת שעה) (הארכת תוקף החוק), התשפ"ד–2024

הוועדה המשותפת):       חוק האזרחות והכניסה לישראל נחקק לראשונה במהלך האינתיפאדה השנייה, ועיקרו הגבלה על מתן אזרחות, תושבות והיתרי שהייה בישראל לתושבי איו"ש ועזה וכן כמה מדינות עוינות, במקרים של איחוד משפחות עם אזרחים ישראלים

הוועדה המשותפת):      התכלית בבסיסו של החוק היא ביטחונית, על רקע מעורבות בפיגועי טרור של פלסטינים שהם במקור תושבי איו"ש ועזה, ובעקבות איחוד משפחות נושאים תעודות זהות ישראליות

הוועדה המשותפת):  תעודות זהות אלה אפשרו להם תנועה חופשית בין שטחי איו"ש ועזה לישראל ובתוך ישראל עצמה

הוועדה המשותפת):      העיקרון בבסיסו של החוק קובע כי שר הפנים לא יעניק אזרחות או רישיון ישיבה בישראל לתושבי איו"ש ועזה וכן לתושבים או אזרחים של איראן, לבנון, סוריה ועיראק

הוועדה המשותפת):  כן קובע החוק כי המפקד הצבאי באיו"ש או אדם שהוסמך על ידי שר הפנים לעניין זה, לא יהיו רשאים להעניק לתושבי אזורים אלו את היתרים לשהייה בישראל

הוועדה המשותפת):      איסור זה אינו גורף, שכן בחוק קבועים חריגים וסייגים המאפשרים במסגרת שיקול הדעת המסור לשר הפנים, להעניק אזרחות, רישיון ישיבה או היתר שהייה בישראל במקרים הבאים: היתרי שהייה בישראל לבני זוג כאשר הגבר מעל גיל 35 או כאשר האישה מעל גיל 25; רישיונות ישיבה לבני זוג בני 50 ומעלה השוהים בישראל לפחות עשר שנים; רישיון ישיבה בישראל לילד עד גיל 14; היתר שהייה בישראל ילד מעל גיל 14 לשם מניעת הפרדתו מהוריו ורישיון ישיבה בישראל במקרים מיוחדים; היתרי שהייה בישראל למטרת טיפול רפואי, למטרת עבודה או למטרה זמנית עד שישה חודשים; לבסוף, היתרים מיוחדים במקרים של הזדהות עם מדינת ישראל, עשייה למען המדינה, או במקרים שלמדינה יש בכך עניין מיוחד

הוועדה המשותפת):       מאז שנחקק החוק הוגשו נגדו כמה עתירות, ובית המשפט העליון פסק פעמיים בשאלת חוקיות החוק

הוועדה המשותפת):  בשני המקרים פסק בית המשפט העליון ברוב של שישה שופטים לעומת חמישה, כי אף שהחוק פוגע בזכות לחיי המשפחה או לשוויון תושבי ואזרחי ישראל המבקשים להינשא לתושבי איו"ש ועזה, הרי שנוכח תכליתו הביטחונית של החוק, פגיעה זו היא מידתית

הוועדה המשותפת):      אזכיר גם כי אף שהחוק מגביל את הזכות לחיי משפחה בישראל, הוא אינו מונע אותה לחלוטין, והיא יכולה להתממש במקום מושבו של בן הזוג שאינו מישראל

הוועדה המשותפת):  החוק אינו מונע מבני זוג ישראלי ופלסטיני, להפך, להקים משפחה בשטחי יהודה ושומרון; החוק רק מגביל את האפשרות שיעשו זאת בשטחה של מדינת ישראל, כאמור, נוכח השיקולים הביטחוניים

הוועדה המשותפת):      בשנת 2021 פקע תוקפו של החוק, ובשנת 2022 הוא נחקק מחדש במתכונת דומה ובכמה שינויים

הוועדה המשותפת):  מנגנון הארכת - - -      

וליד טאהא: ב-2021 לא פקע תוקפו, הליכוד הפיל אותו

הוועדה המשותפת): מאיר עדכן אותנו היום בוועדה בנתונים שהיו אז, אבל אנחנו הערכנו את ההתנהלות של מאיר היום בוועדה

הוועדה המשותפת):  מנגנון הארכת הוראת השעה הקבוע בחוק מאפשר לממשלה להאריך את תוקפו של החוק באמצעות צו לתקופה שלא תעלה על שנה, באישור הכנסת, וזו קבעה שזו תהיה הוועדה המשותפת לוועדת חוץ וביטחון וועדת הפנים והגנת הסביבה

הוועדה המשותפת):      בשנה שעברה הוועדה המשותפת, שבאמת גם אז יצא לי לנהל אותה, המליצה להאריך את תוקף הוראת השעה ללא שינויים

הוועדה המשותפת):  בדיון שנערך בוועדה המשותפת נשמעו עמדותיהם של גורמי הביטחון ושל נציגי רשות האוכלוסין וההגירה, שלפיהן אוכלוסיית מבקשי איחוד המשפחות מהווה אוכלוסיית סיכון בשל היכולת המוכחת להסתייע בה לביצוע פיגועי טרור

הוועדה המשותפת):  כמו כן, צוין כי במהלך השנים האחרונות התרחשו בישראל עשרות אירועי טרור שבהם היו מעורבים אזרחים ותושבים שקיבלו מעמד בישראל כתוצאה מאיחוד משפחות, או ילדיהם של אזרחים ותושבים אלו

הוועדה המשותפת):      הוועדה המשותפת השתכנעה מהנימוקים שהובאו בפניה, ועל כן, החליטה להמליץ לכנסת לאשר את החלטת הממשלה ולהאריך בשנית את תוקפו של חוק האזרחות והכניסה לישראל (הוראת שעה), התשס"ד–2004, לתקופה של שנה נוספת, עד ליום י"ד באדר התשפ"ה, 14 במרץ 2025

הוועדה המשותפת):      אני קורא לחברי הכנסת לקבל את המלצת הוועדה המשותפת ולאשר את הצו

הוועדה המשותפת):  תודה רבה

משה סולומון: תודה רבה

משה סולומון:       כעת אנחנו עוברים לדיון האישי

משה סולומון:  אני רק מבקש, יש רשימה ארוכה של דוברים, לכל אחד אני אתן את שלוש הדקות המגיעות לו

משה סולומון:  אנא עמדו בזמנים, ככה נוכל להספיק את כולם

משה סולומון:  אני מבקש להזמין את ראשון הדוברים – חבר הכנסת מיקי לוי

משה סולומון:  בבקשה

מיקי לוי: אני יכול עוד כמה דקות?     

משה סולומון: חבר הכנסת מאיר כהן, בבקשה

מאיר כהן: אדוני היושב-ראש, שלום לך

מאיר כהן:  חבר הכנסת דנינו, תישאר עם ההדר שפעם היה בתנועת הליכוד

מאיר כהן:  תודה רבה לך על הדברים

מאיר כהן:      אני רוצה רק להזכיר לאדוני השר ולאנשים שכאשר אנחנו שירתנו בממשלה, הליכוד באופן לא ברור הצביע כנגד הארכת התקנה הזאת

מאיר כהן:  ואני כשר שאחראי על המגזר הבדואי באתי, עליתי לכאן, ואמרתי: חברים, חייבים להאריך את זה, כי אכן יש מקרים שבהם זה פוגע בביטחון המדינה

מאיר כהן:  תיארתי בצורה הכי אובייקטיבית את המציאות שבה אני נתקל בכל מיני יישובים שבהם אתה מוצא מורים שהתחתנו ומביאים איתם אג'נדות כמעט של הטפה לטרור

מאיר כהן:  אמרתי, אם מדינות כמו דנמרק, כמו הולנד, מגינות על עצמן ולא מאפשרות איחודים עם מדינות עוינות – בוודאי ובוודאי שאנחנו צריכים להגן על עצמנו ולא לאפשר איחודים עם אזורים עוינים כמו רצועת עזה או ביהודה ושומרון – ובאתי עם הוכחות

מאיר כהן:       צדקת כשאמרת שלא מעט פיגועים היו בגלל שאפשרנו את התופעה הנלוזה הזאת, ולצערי הגדול עברתי אישית – חשוב להזכיר את זה, אדוני, דנינו – עברתי אישית בין חברי כנסת מהליכוד ואמרתי להם: חבריה, אל תעשו על זה פוליטיקה, אל תעשו פוליטיקה על ביטחון המדינה, כשזה מולך וזה על השולחן

מאיר כהן:  תנשמו עמוק, תצביעו איתנו

מאיר כהן:  הם בחרו לא להצביע, וצר לי על זה

מאיר כהן:      בניגוד אנחנו נתמוך בחוק הזה, כי אנחנו מבינים את הסכנה, אנחנו מבינים את החשיבות בזה שמדינה צריכה כן להגן על עצמה, ומבחינתי, רצועת עזה היא אזור עוין

מאיר כהן:  מי מאיתנו לא חושב ככה? וגם חלקים גדולים מאוד ביהודה ושומרון

מאיר כהן:  לכן אנחנו נצביע

מאיר כהן:       אבל תזכרו תמיד – וזה הלקח – שכשיש סוגיות מהסוג הזה, בשום פנים ואופן לא צריך רק לדבר על ביחד ואחדות – צריך להביא את זה לידי ביטוי

מאיר כהן:  תודה רבה על ניהול הוועדה, עשית את זה בצורה מכובדת

מאיר כהן:  תודה לך

טלי גוטליב: צודק

טלי גוטליב:  תודה

משה סולומון: תודה רבה

משה סולומון:  כעת הדובר הבא – חבר הכנסת חמד עמאר, בבקשה

משה סולומון:  יישר כוח על הדוגמה האישית, גם בזמנים

משה סולומון:  בבקשה

משה סולומון:  לרשותך שלוש דקות

חמד עמאר: כבוד היושב-ראש, חבריי חברי הכנסת, תשמעו, אופוזיציה צריכה לאתגר את הקואליציה ולהצביע נגד בחוקים שמביאה הקואליציה, שלא תואמים את תפיסת עולמה של האופוזיציה

חמד עמאר:      אבל מה שהיה בממשלה הקודמת, כשאנחנו הבאנו את הצעת החוק הזאת, הליכוד עמדו על הרגליים האחוריות איך לא מעבירים את החוק, איך משכנעים חברי כנסת מהקואליציה ומשחדים אותם שלא יצביעו לחוק הזה - - -     

טלי גוטליב: מוטטנו ממשלה

חמד עמאר:  מוטטתם ממשלה – ועושים את הכול - - -     

טלי גוטליב: מוטטנו ממשלה עם מוסלמים, רק אומרת

חמד עמאר: חברת הכנסת, אני מאוד מכבד אותך - -     

טלי גוטליב: ואני אותך

חמד עמאר: - - יש דברים שהם מעל פוליטיקה

חמד עמאר:  יש דברים גדולים שהם טובת המדינה

טלי גוטליב: - - - זה הפוליטיקה

טלי גוטליב:  טובת המדינה הייתה למוטט את הממשלה

חמד עמאר: יש דברים מעל הפוליטיקה

חמד עמאר:  יש דברים שהם טובת המדינה, טובת אזרחי המדינה, עתידה של המדינה, ביטחונה של המדינה

חמד עמאר:  לא הכול פוליטיקה

חמד עמאר:  לא הכול להשיג את הרוב ולהפיל את הממשלה - -     

טלי גוטליב: האחים המוסלמים, שמממנים - - -     

חמד עמאר: - - לכן, אדוני היושב-ראש, אני מתפלא על הליכוד, מפלגה שאמורה להיות עם ערכים, אמורה להיות מפלגה שמובילה, מפלגת ימין – גרמה עם האופוזיציה שהייתה, למצב כזה שחברי הכנסת בקואליציה, ישבו איתם אנשים מהליכוד ושכנעו אותם לא רק לצאת מהאולם – להצביע נגד החוק על מנת להפיל את הממשלה

חמד עמאר:  אם הכול מותר בשם הפוליטיקה, אני לא רוצה פוליטיקה כזאת

חמד עמאר:  תודה רבה

משה סולומון: תודה רבה

משה סולומון:  הדובר הבא – חבר הכנסת מיקי לוי, בבקשה

מיקי לוי: תודה רבה, אדוני היושב בראש

מיקי לוי:  חברת הכנסת גוטליב, היחסים בינינו הם יחסים טובים, אני יכול להרשות לעצמי לפנות אלייך ככה, באופן ישיר

מיקי לוי:  אני ישבתי כאן להאריך בצו את תוקפו של חוק האזרחות – כולה הארכה בצו, לא חקיקה ולא שום דבר, החוק קיים

מיקי לוי:  דבר שפגע בביטחון המדינה, דבר של מה בכך, לא פוליטי – היה קיים, חוקק על ידי ממשלת הליכוד, היה צריך רק להאריך אותו

מיקי לוי:  הליכוד הצביע נגד עצמו

טלי גוטליב: זה לא נגד עצמו

מיקי לוי: הוא הצביע נגד עצמו, זה אפילו לא חקיקה

טלי גוטליב: זה לא נגד עצמו

טלי גוטליב:  זה היה חלק מהמאמץ להוציא את המוסלמים מהממשלה

מיקי לוי: בקשת הממשלה, אותו נוסח שמופיע כאן

מיקי לוי:  והינה אני מודיע לך: אנחנו נצביע בעד

מיקי לוי:  אתם לא צריכים לארגן רוב, לא צריכים לעשות גיוס, כי הדבר נוגע לביטחוננו, לביטחון אזרחי מדינת ישראל/מדינת ישראל

מיקי לוי:      אני מצר על כך, אני חושב שיש דברים שהם מעל הפוליטיקה, שהם לא נופלים בתחום הזה

מיקי לוי:  אנחנו מחויבים קודם כול למדינה ורק אחר כך לפוליטיקה, וזה היה פשוט חבל, זה היה צורם, זה לא היה ראוי

מיקי לוי:      אני חושב שאנחנו כולנו, אני וחבריי, נצביע בעד, אני לא מתחייב בשם האחרים

מיקי לוי:  אני אומר לכם: יש לכם רוב, אל תעשו גיוס

מיקי לוי:  זה פשוט חבל

מיקי לוי:      טוב מאוחר מאשר אף פעם לא

מיקי לוי:  לא הייתי בוועדה שלך, אדוני היושב-ראש, אבל הבנתי מחבר הכנסת מאיר כהן שהיא נוהלה בצורה טובה, בטוב טעם, עניינית לחלוטין, מעל הפוליטיקה הרדודה, הפשוטה לעיתים, שנהוגה בבית הזה ובוועדות אחרות, ואני רוצה להודות לך על העניין הזה

מיקי לוי:  לא הייתי אצלך, אבל אני מתרשם ממה שנאמר כאן

מיקי לוי:      כמובן, זה עוד נדבך בביטחון מדינת ישראל, אזרחי מדינת ישראל

מיקי לוי:  אנחנו נצביע בעד

מיקי לוי:  בהצלחה לנו

מיקי לוי:  תודה רבה

משה סולומון: תודה רבה

משה סולומון:  הדברים האלה בהחלט חושבים מאוד לאחדותנו בכלל

משה סולומון:       כעת הדוברת הבאה – חברת הכנסת אימאן ח'טיב יאסין

משה סולומון:  בבקשה, לרשותך שלוש דקות

אימאן ח'טיב יאסין: כבוד היושב בראש, כנסת נכבדה, שוב אנחנו מגיעים לחוק הזמני הזה, ושוב אנחנו עומדים במקום הזה, ואני מבקשת שכל אחד ואחת יסתכלו בתוכם, על האדם שבתוכם, ויחשבו בצורה אנושית, הגיונית, איך באמת אפשר לחיות כאן בצורה מאפשרת

אימאן ח'טיב יאסין:       וכאן, אני רוצה להביא את סיפורה של אישה אחת כדוגמה לנשים רבות שחיות במדינת ישראל, אפילו מספר שנים לפני חקיקת החוק או הוראת השעה

אימאן ח'טיב יאסין:  ליילה, אישה מהנגב, היא נשואה כאן כבר 27 שנים, אימא ל-11 ילדים, חולת סרטן מזה ארבע שנים

אימאן ח'טיב יאסין:  בשנתיים האחרונות היא לא מצליחה לקבל ולשלם עבור ביטוח הבריאות שלה, וכל הזמן היא חייבת לפנות לאנשים ולקבל צדקות ונדבות כדי לקבל את הטיפול

אימאן ח'טיב יאסין:       בהוראת השעה הזאת, בחוק הזה, שאמור להיות זמני ונמשך מ-2003 עד עכשיו, ישנם הרבה מקרים כמו המקרה של ליילה

אימאן ח'טיב יאסין:  ליילה לא בודדה בתנאים שהיא עוברת, ושהיא ובני משפחתה חיים

אימאן ח'טיב יאסין:  ולכן, מהמקום הזה, אני מבקשת באמת שתהיה התייחסות רצינית, הגיונית, אנושית, למקרים כמו אלו

אימאן ח'טיב יאסין:  כמובן, אנחנו נצביע נגד, כי אי-אפשר בצורה גורפת ללכת לכיוון הזה

אימאן ח'טיב יאסין:  תודה

משה סולומון:  תודה רבה

משה סולומון:  וכעת לדובר הבא, חבר הכנסת ווליד טאהא

משה סולומון:  לרשותך שלוש דקות, בבקשה

וליד טאהא: מכובדי היושב-ראש, הוראת שעה זו, שמביאים אותה על תקן חוק מאז 2003, אין דומה לה בספרי החוקים של מדינות העולם בכלל

וליד טאהא:  מדובר בישראבלוף מוחלט, שאין לו שום קשר לסוגיות הביטחון

וליד טאהא:  גם כאשר הגורמים המוסמכים הביאו נתונים של אפס אירועים, גם אז הוראת השעה הזו המשיכה להתקיים

וליד טאהא:  ועל כן, לקשור את זה עם סוגיות ביטחון וסכנות על מדינת ישראל זה מופרז מדי ושקרי מדי

וליד טאהא:  החוק הזה מוּנע מפוביה דמוגרפית

וליד טאהא:  מישהו חושב שהפלסטינים יעמדו בתור כדי לקבל את האזרחות הישראלית, ואתם טועים

וליד טאהא:  פלסטינים גאים בפלשתיניות שלהם, והם לא רוצים להחליף אותה בשום אזרחות אחרת

קריאה: - - - שאלה - - -     

וליד טאהא: אבל בעולם קורה שאנשים מכירים, מתחתנים, ואז צריך להסדיר להם את התנאים הסוציאליים שלהם

וליד טאהא:  אימא זכאית לרשום את הילדים שלה בספח תעודת הזהות שלה, אימא זכאית לעמוד ליד מיטת הבן שלה בבית החולים ושאף אחד לא ימנע ממנה זאת, אימא זכאית לעבור בין הגבולות כדי לראות את הילדים שלה, גם האבא

וליד טאהא:  ועל כן, בשם הביטחון אתם עושים פשעים

קריאה: - - - ואם תקום מדינה פלסטינית - - -     

וליד טאהא: אתם עושים פשעים בשם הביטחון

וליד טאהא:  אין לחוק הזה ולביטחון שום קשר

קריאה: - - -     

טלי גוטליב: אל תענה לו בכלל

טלי גוטליב:  אל תענה

טלי גוטליב:  לא לענות

וליד טאהא: ב-5 ביולי 2021, הליכוד יחד עם סמוטריץ', בן גביר והמפלגות הערביות תע"ל, חד"ש ובל"ד, חברו יחדיו והפילו את החוק הזה

וליד טאהא:  ואז מה קרה? נפלה מדינת ישראל? הביטחון קרס? שום דבר לא השתנה

וליד טאהא:  אבל אז – עשו שימוש ציני במשפחות האלה שסובלות, ולא מהלך פוליטי שרצה להקל על המשפחות האלה

משה סולומון: תודה רבה

וליד טאהא: אחרי שהליכוד, בן גביר וסמוטריץ' הראו מה זה פוליטיקה לממשלת השינוי, ואחרי שבל"ד, תע"ל וחד"ש רצו לאתגר את מפלגת רע"מ וקואליציית השינוי – שום דבר לא השתנה לגבי המשפחות שסבלו, וממשיכות לסבול

משה סולומון: תודה רבה

משה סולומון:  נא לסיים

וליד טאהא: אני מדבר בסך הכול על תנאים שלכל אדם עלי אדמות מגיע לקבל אותם

וליד טאהא:  החוק הזה מונע מהם לקבל אותם

משה סולומון: תודה רבה

משה סולומון:  וכעת לדוברת הבאה, חברת הכנסת דבי ביטון – אינה נוכחת; חבר הכנסת יואב סגלוביץ' – אינו נוכח; חבר הכנסת גלעד קריב – אינו נוכח

משה סולומון:  חבר הכנסת עופר כסיף, בבקשה

עופר כסיף: כבוד היושב-ראש, חברי הכנסת, "הזכות לשוויון והזכות לחיי משפחה מצויות בגרעינו של המושג כבוד האדם - - - הוראותיו של חוק האזרחות והכניסה לישראל - - - מעניקות משקל מכריע למרכיב הביטחון, אגב פגיעה אנושה בזכויות יסוד שמן המעלה הראשונה

עופר כסיף:  הן יוצרות מציאות שתוצאתה המובהקת היא הצרת זכויותיהם של ישראלים אך משום שערבים הם; הן מקנות לגיטימציה לרעיון זר לתפיסות היסוד שלנו – קיפוחם של בני המיעוט אך בשל היותם כאלה; בהתבססן על הסדר של סיווג קטגוריאלי, שיש בו הכול זולת בחינה פרטנית של הסיכון הנשקף מאדם, הן מטשטשות את דמותו של היחיד, כל יחיד, כעולם ומלואו וכמי שנושא באחריות למעשיו הוא; הן פותחות פתח למעשי חקיקה נוספים שמקומם לא יכירם בתפיסה הדמוקרטית - - - הן חורגות מן 'התפיסה העקרונית של שיטת המשפט בישראל, שיש לקיים את מצוות החוקה גם אל מול איום בטרור'

עופר כסיף:  המשך קיומו של חוק האזרחות והכניסה לישראל מטיל צל כבד על סיכוייה של הדמוקרטיה בישראל לעמוד באתגרים שלהם יכלה עד כה"

עופר כסיף:      את הדברים הללו שציטטתי כתב שופט בית המשפט העליון אדמונד לוי, איש תנועת החרות ומפלגת הליכוד, בדעת מיעוט שביקשה לפסול את חוק האזרחות

עופר כסיף:  דעת הרוב אישרה את החוק, שמאז מוארך פעם אחר פעם כהוראת שעה, תוך הגחכה של ההליך הדמוקרטי בתירוץ ביטחוני

עופר כסיף:      אלא שבמציאות הישראלית טעם ביטחוני משמש ככסות למדיניות גזענית, לאמתלה לפגיעה בזכויות האוכלוסייה הערבית

עופר כסיף:  אחרת איך אפשר להסביר שזכותם של ילדים, נשים וגברים, חפים מכל פשע, זכותם לחיות ביחד כמשפחה, נרמסת, מאחר וכל "חטאם" הוא היותם בני העם הפלסטיני

עופר כסיף:  ולעומת זאת, טרוריסטים כהניסטים יהודים חשודים ברצח ובטרור לאומני זוכים להגיע לישראל ולהקים בה בית

עופר כסיף:  הכסות הזו הוצגה לעיני כול עוד בדיונים הראשונים על החוק, שם נאמר במפורש שמטרתו "לבלום" את הסכנה הדמוגרפית

עופר כסיף:      הסכנה האמיתית היא תומכי החוק הזה

עופר כסיף:  מי שרואה בבן עם אחר סכנה רק בשל לאומיותו ומחוקק חוק גזעני נגדו, הוא הסכנה האמיתית - -     

משה סולומון: תודה רבה

עופר כסיף: - - סכנה לדמוקרטיה וגם סכנה לשלום, שהוא ביטחון האמת של שני העמים

עופר כסיף:      את אזהרתו של השופט לוי, כי חוק האזרחות יאפשר חקיקה שמקומה לא יכיר בדמוקרטיה - -     

משה סולומון: תודה

עופר כסיף: - - אנחנו רואים – משפט אחרון – מתממשת בימים אלה כצונאמי החקיקה המופרעת של ממשלת הכהנאים

עופר כסיף:  יגיע היום שבו תחזור לכאן הבושה - -     

משה סולומון: תודה רבה, אני מבקש לסיים

עופר כסיף: - - והיא תכה גם במצדדי החוק המביש הזה, יהיו אשר יהיו

עופר כסיף:  תודה

משה סולומון: תודה רבה

משה סולומון:  כעת הדובר הבא, חבר הכנסת רם בן ברק – אינו נוכח; חבר הכנסת יוסף עטאונה, בבקשה – אינו נוכח

משה סולומון:  חבר הכנסת יבגני סובה

משה סולומון:  בבקשה, לרשותך שלוש דקות

יבגני סובה: אדוני היושב-ראש, כנסת נכבדה, לפני שבוע היה לי ויכוח עם השר דודי אמסלם, כמה זמן כיהנה הממשלה הקודמת שאנחנו היינו חלק ממנה

יבגני סובה:  אז אמרתי שהממשלה שלנו הייתה רק שמונה חודשים עם הרוב הדרוש להעביר חוקים, כי באפריל 2022 חברת הכנסת עידית סילמן בגדה בממשלה שהיא ישבה בתוכה והייתה יושבת-ראש הנהלת הקואליציה, תמורת כיסא בממשלה שלכם – שזה שוחד פוליטי, ולכן אנחנו סך הכול היינו שמונה חודשים בתפקוד מלא

יבגני סובה:       אבל אני רוצה להזכיר לכם, חבריי מהקואליציה – חלקכם אפילו לא הייתם בכנסת, עם כל הכבוד, אני לא מזלזל חלילה, לא מתנשא עליכם – מה אמרו השרים של היום על האופוזיציה והקואליציה דאז

יבגני סובה:  מספיק ציטוט אחד: אנחנו אופוזיציה לוחמת, אין כאבי בטן על החיילים או מקרי אונס

יבגני סובה:  תנחשו מי אמרה את זה – השרה מירי רגב

יבגני סובה:  משפט לפנתאון, משפט לפנתאון

יבגני סובה:  לא מעניין אותנו שום דבר, אנחנו נצביע נגד כל החוקים שטובים למדינה

יבגני סובה:       אזכיר לכם, רבותיי, שאנחנו קיבלנו את הממשלה ביוני 2021 עם כזה זנב של חקיקה שהממשלה הקודמת לפנינו לא עשתה, לא בגלל שהיא לא רצתה להעביר, כי היא השאירה לנו חוקים, חוקים פשוטים לחלוטין בלי קשר לימין ושמאל

יבגני סובה:  ניצלו כל דקה של המליאה בשביל לתקוע עוד מקלות בצנרת של החקיקה

יבגני סובה:  ומי שמכיר את החקיקה בכנסת, ומי שיודע מה זה הנהלת הקואליציה ומה זה זמן המליאה, יודע שכאשר אתה מגיש אלפי הסתייגויות על חקיקה שבסוף אתה לא מצביע נגדה, אתה עושה עוול לציבור שיושב בבית ומחכה להעברת החוקים האלה

יבגני סובה:  אז לא מספיק שאתם, כשהייתם קואליציה, השארתם לנו חוקים – בסוף גם עשיתם לנו בלגן על החוקים שלא העברתם שהיו פגי תוקף, והיום אתם ממשיכים לעשות את הדברים כבר בתור קואליציה

יבגני סובה:       אדוני היושב-ראש, אני רוצה להגיד לך שזאת התנהלות מחפירה

יבגני סובה:  קודם כול, צריך לשים את האינטרס של המדינה מעל לכול

יבגני סובה:  אבל לצערי, חבריי בקואליציה היום מסתכלים על המנדטים, ולא מצליחים להבין למה אתם לא מתרוממים, למה אתם נשארים ב-17 מנדטים כבר כמעט חמישה חודשים של המלחמה

יבגני סובה:  תעשו חשבון נפש לפני יום כיפור, יש עוד שבעה חודשים לעשות את זה, ואתם תבינו למה אתם לא מתרוממים בסקרים

יבגני סובה:  תודה רבה

משה סולומון: תודה רבה

משה סולומון:  כעת הדובר הבא, חבר הכנסת ואליד אלהואשלה, בבקשה

משה סולומון:  בבקשה, לרשותך שלוש דקות

וליד אל-הואשלה: מכובדי היושב-ראש, חבריי חברי הכנסת, אין ספק שאנחנו מדברים כאן ומנהלים דיון על חוק שהוא רע

וליד אל-הואשלה:  חוק שלא מיטיב עם האוכלוסייה הערבית, חוק שגורם עוול להרבה אנשים והרבה משפחות – בגליל, במשולש ובנגב; חוק שצריך לחלוף מספר החוקים של המדינה, חוק קטן

וליד אל-הואשלה:  ולמה אני אומר עליו חוק קטן? ביולי 2021 כל הליכוד והשותפים שלהם מכל המפלגות שהיו באופוזיציה, הצביעו נגד החוק, הצביעו נגד הצו

וליד אל-הואשלה:  למרות שאנחנו בממשלה, הגענו להבנות לתת אשרות ל-1,600 משפחות

וליד אל-הואשלה:       פוליטיקה קטנה, פוליטיקה זולה, שמנהלים אותה נגד משפחות חלשות, נגד סטודנטים שנמצאים בארץ ואין להם תעודת זהות

וליד אל-הואשלה:  אין להם מעמד כאן

וליד אל-הואשלה:  ואיפה ה-59? איפה התיקו שהיה כאן, 59–59? אנחנו לא רואים אף אחד מאלו שרצו להתנגח ברע"מ כשהייתה בקואליציה

וליד אל-הואשלה:  איפה הם?     (אומר דברים בשפה הערבית, להלן תרגומם:) - -     

משה סולומון: תודה רבה

וליד אל-הואשלה: - - (אומר דברים בשפה הערבית, להלן תרגומם:) - -     

טלי גוטליב: עבר הזמן

וליד אל-הואשלה: - - (אומר דברים בשפה הערבית, להלן תרגומם:) - -     

משה סולומון: תודה רבה, תם הזמן

משה סולומון:  נא לסיים

וליד אל-הואשלה: - - (אומר דברים בשפה הערבית, להלן תרגומם:)

משה סולומון: תודה רבה

משה סולומון:  כעת לדובר הבא, חבר הכנסת ניסים ואטורי – אינו נוכח - - -      

ניסים ואטורי: נוכח

משה סולומון: סליחה, לא שמתי לב

משה סולומון:  אתה קטן, לא רואים

מטי צרפתי הרכבי: אני הייתי נותנת לו שש דקות

וליד אל-הואשלה: את מתלוננת על זמן? כל הזמן את חורגת מהזמן, כל הזמן - - -     

ניסים ואטורי: אני תמיד אקח פחות

טלי גוטליב: רגע, אבל אני לא מבינה אותך

וליד אל-הואשלה: פתאום כשאני מדבר - - -     

טלי גוטליב: אני אגיד לך משהו, אני רוצה להבין אותך, אבל אתה מדבר בערבית

וליד אל-הואשלה: מתי אני אגיד לך - - -     

משה סולומון: חברים, חבר הכנסת ואליד, אתה חרגת מהזמן, ואישרתי לך

טלי גוטליב: אתה לא רוצה שאני אבין אותך

וליד אל-הואשלה: מתי?     

טלי גוטליב: אתה מדבר בערבית, איך אני אבין אותך?     

וליד אל-הואשלה: אני פעם אחת הפרעתי לך?     

משה סולומון: חברת הכנסת טלי

טלי גוטליב: אני לא יכולה להבין אותך אפילו

אימאן ח'טיב יאסין: - - -     

טלי גוטליב: מה אכפת לך, אתה מדבר לעצמך

משה סולומון: אני מבקש מהדובר הבא להתחיל את דבריו

משה סולומון:  חבר הכנסת ניסים ואטורי, בבקשה

משה סולומון:  לרשותך שלוש דקות

ניסים ואטורי: תודה רבה

ניסים ואטורי:  אדוני היושב-ראש, חבריי חברי הכנסת, שמענו ביומיים האחרונים, מתעסקים בזה שבני גנץ טס לארצות הברית – באיזה שליחות? באיזו רשות? מי בחר אותו לנהל את המדינה הזאת? אני לא מבין

רון כץ: אתם

ניסים ואטורי: זה שנוח לו, זה שנוח לו לנהל את - - -     

רם בן ברק: אתה

רון כץ: - - -     

ניסים ואטורי: זה שנוח לו, לאמריקאים אולי, לנהל איתו דו-שיח - - -     

רם בן ברק: - - -     

ניסים ואטורי: סליחה, אתה רוצה להיבחר ביש עתיד, בגלל זה אתה תוקף אותי? רם בן ברק

וליד אל-הואשלה: איך הקשרים שלך בארצות הברית?     

ניסים ואטורי: העם, העם, העם החליט, העם נגד מדינה פלסטינית, גם פה הצבענו

וליד טאהא: איזה עם?     

ניסים ואטורי: העם נגד שליטה של אבו מאזן בעזה

ניסים ואטורי:  העם בעד חיסול חמאס

ניסים ואטורי:  העם נגד הפסקת אש - -     

רון כץ: יש לי הצעה בשבילך: תפטרו את גנץ

ניסים ואטורי: - - עד לחיסול חמאס

ניסים ואטורי:  העם בחר ממשלת ימין, גם אם אני לא תמיד מסכים עם המהלכים – ועד הסוף

קריאה: - - -     

ניסים ואטורי: מה אתם מתרעמים? לא הבנתי

ניסים ואטורי:  אופוזיציה, תגיד לי, אתם עושים צחוק מעצמכם? אתם לא הייתם פה ב-7 באוקטובר? איזה מין דבר זה, תגיד לי? אנחנו נילחם עד הסוף בחמאס, עד שנהרוג את האחרון שבהם - -     

קריאה: איזה תילחם - - -     

ניסים ואטורי: - - את המחבלים האלה

רון כץ: ואם לא?     

ניסים ואטורי: אנחנו נחסל את החמאס ונחזיר את החטופים, אבל זה לא ייעשה תחת התקפלות

ניסים ואטורי:  זה שעכשיו גנץ בארצות הברית – הוא יכול להתברבר הרבה, לדבר כל היום עם מי שהוא רוצה – מי שיחליט הוא הממשלה

ניסים ואטורי:  עם ישראל מחליט

ניסים ואטורי:  אנחנו החלטנו לחסל את חמאס – וכך יהיה

ולדימיר בליאק: - - - אתם - - -     

ניסים ואטורי: מה יהיה ביום שאחרי? אין יום שאחרי כרגע

ניסים ואטורי:  כרגע לא דנים על זה

ניסים ואטורי:       כרגע נותנים גיבוי לחיילי צה"ל וננצח, כמובן, כן, ולחסל את החמאס

רון כץ: - - - אחי, אתה לא - - -     

ניסים ואטורי: רגע, אתם מתנגדים למה שאני אומר? לא מבין את זה, מה הבעיה שלכם?      

ולדימיר בליאק: אתה לא מייצג אותם

ניסים ואטורי: סליחה, אתה יכול להשתיק אותם?     

רון כץ: אבל אתה לא מכניס - - -     

משה סולומון: אני מבקש לאפשר לחבר הכנסת לסיים לדבר

משה סולומון:  אני מבקש לא להפריע

משה סולומון:  הוא אומר את דבריו, נא לתת לו לסיים

רון כץ: אני רוצה לענות לו, שיציע לפטר את גנץ

ניסים ואטורי: אמרתי את זה אתמול, אני לא פוחד מאף אחד, אתה יודע את זה

רון כץ: אמרת את זה - - -      

ניסים ואטורי: אמרתי אתמול שהוא הגיע לסופו, גנץ הגיע לסופו בממשלה, נקודה

משה סולומון: חבר הכנסת כץ, אני מבקש לתת לו להמשיך את דבריו

ניסים ואטורי: אולי תצטרפו – יצטרף אליכם עוד אחד לאופוזיציה

ולדימיר בליאק: אתה תצטרף לאופוזיציה עוד מעט

ניסים ואטורי: סליחה, למה אתה מפריע לי, לא הבנתי, קשה לך לשמוע את הדברים?      

משה סולומון: חבר הכנסת בליאק

ניסים ואטורי: קח הפסקה, שתה כוס מים, לך לפרסה וניפגש אחר כך

ניסים ואטורי:       צריך להבין דבר אחד, הכניעה הזאת, ולבוא - - -     

ולדימיר בליאק: סליחה? אתה תגיד לי מה לעשות? מי אתה?     

ניסים ואטורי: אנחנו צריכים – אני ניסים ואטורי, אני בן אדם

משה סולומון: חבר הכנסת ואטורי, תמשיך את דבריך

ניסים ואטורי: אני חושב שאף פעם לא התייחסתי אליך בצורה כזאת, זה לא יפה, הדיבור שלך, תדע לך

ולדימיר בליאק: מה זה?     

ניסים ואטורי: זה פוגע בכבודך, לא בכבודי, איך שאתה מדבר

ניסים ואטורי:  אני אומר לכם דבר אחד, זה לא משנה מה תגידו כאן: עם ישראל החליט, ואנחנו צריכים לחסל את החמאס

ניסים ואטורי:  לא מפסיקים את הלחימה עכשיו

ניסים ואטורי:  שמעתי היום את סגנית הנשיא, שאמרה שצריך להפסיק את הלחימה, להגיע להפסקת אש במהירות, אנשים רעבים

ניסים ואטורי:  אין אף יהודי רעב בעוטף עזה, אין יהודי אחד רעב שם, כולם או נרצחו, או נחטפו או שברחו משם

קריאה: או הופקרו

ניסים ואטורי: כדי להחזיר את הביטחון לעם ישראל צריך לנצח את חמאס

משה סולומון: תודה

ניסים ואטורי: עכשיו לא הזמן – אתה עוצר אותי בדיוק על השנייה

ניסים ואטורי:  אבל הם הפריעו לי

משה סולומון: קח, קח

משה סולומון:  הפריעו לך, קח עוד כמה שניות

ניסים ואטורי: לא ביקשתי ממך כדור נגד צרידות

ולדימיר בליאק: אתם הפקרתם אותם

משה סולומון: חבר הכנסת בליאק, תאפשר לו לסיים, בבקשה

ניסים ואטורי: אתם הפקרתם אותם בהסכמי השלום

ניסים ואטורי:  הינה, זה ממשיך הלאה, ממשיכים לדבר על מדינה פלסטינית

משה סולומון: חבר הכנסת ניסים, תסיים את דבריך, לא להגיב לאחרים

ניסים ואטורי: לא תהיה מדינה פלסטינית, נקודה

ניסים ואטורי:  אף אחד בעם ישראל - - -     

רון כץ: אני איתך

ניסים ואטורי: יפה, אני שמח שאתה איתי

ניסים ואטורי:  תודה רבה

רון כץ: למה אתה לא אומר את האמת – ראש הממשלה הביא את הצרה הזאת עלינו עם השפעת הדמיונית שלו

ולדימיר בליאק: יש יהודים רעבים בעזה

משה סולומון: תודה רבה לחבר הכנסת נסים ואטורי

משה סולומון:  כעת, הדובר הבא, חבר הכנסת אבי מעוז – אינו נוכח; חבר הכנסת עידן רול – אינו נוכח

משה סולומון:  חבר הכנסת רם בן ברק, בבקשה

רון כץ: רם, אתה יכול להסביר על שפעות בלבלב, אם אתה רוצה, בכמה מילים

משה סולומון: בינתיים, עד שהוא עולה – אני נועל כרגע את הרשימה

משה סולומון:       בבקשה, לרשותך שלוש דקות

רם בן ברק: תודה רבה, אדוני היושב-ראש, אני אזכיר לכולכם באיזו סאגה היינו בשנה שעברה, לפני שנתיים, כשניסינו להאריך את החוק הזה; איך האופוזיציה של אז שמה לנו מקלות בגלגלים והייתה מוכנה שהדבר הזה לא יעבור רק מתוך שיקולים פוליטיים צרים

רם בן ברק:  אבל אנחנו לא כאלה, ואנחנו לא נתנגד להארכת החוק הזה

רם בן ברק:  זה ההבדל ביננו

רם בן ברק:       אנחנו, להרגשתי, חזרנו ל-6 באוקטובר, חזרנו לאותו מצב

רם בן ברק:  שוב, אותה חבורה שמובילה אותנו שוב לאסון הבא ולאסון גדול יותר

רם בן ברק:  שוב אותה חבורה חסרת אחריות וחסרת יכולת מובילה אותנו לאבדון

רם בן ברק:  מובל על ידי משיחיים, צועד ראש הממשלה הכושל ביותר מאז קום המדינה אל פי התהום

רם בן ברק:  פעם זה היה הפיכה משטרית, היום זה יצירת כאוס; מחריב את היחסים שלנו עם העולם, נותן לפירומן לשחק בגפרורים על חבית של נפט

רם בן ברק:      אסור לנו לשבת ולחכות ולראות מה יקרה, חייבים להתנגד

רם בן ברק:  זה לא ימין וזה לא שמאל – זה קרב על הבית

רם בן ברק:  זאת מלחמה על איזו מדינה אנחנו: מדינה בודדת ומבודדת, מצורעת, שנשלטת על ידי כת משיחית, או מדינה מערבית-ליברלית עם צבא חזק ומשטרה שמחויבת לדמוקרטיה, לחוק ולא לשר; מדינה שכל בניה ובנותיה משרתים בצבאה או מדינה של דילים פוליטיים שפוטרים מקורבים על חשבון המגזר האחר; מדינת חוק או מדינת פלנגות, מדינת סטרטאפ או מדינת הלכה; מדינה שמלמדת את התלמידים פיזיקה, מתמטיקה, אנגלית ואזרחות לדמוקרטיה או מדינה נחשלת, שמלמדת לימודי דת ללא לימודי ליבה

רם בן ברק:  למי אנחנו רוצים להידמות, האם לאיראן או לארצות הברית? האם אנחנו מכבדים את הדת אבל מפרידים אותה מהמדינה? האם זו מדינה יהודית שכל האזרחים בה שווים או מדינה שיש בה שווים יותר ושווים פחות?      על זה אנחנו חייבים להילחם, על זה אנחנו חייבים להיאבק

רם בן ברק:  אסור לנו להשלים עם התופעה ש-14 מנדטים של הקיצוניים ינהלו את כל שאר 106 המנדטים בבית הזה

רם בן ברק:  צריך לצאת לרחובות ולהשבית את המדינה עד שכמה חברי כנסת יעשו את הדבר הנכון ויפילו את ממשלת החורבן, ובא לציון גואל

רם בן ברק:       את הממשלה הרעה הזאת חייבים להפיל, חייבים להחליף

רם בן ברק:  אתמול נוכחנו לדעת – לא אתמול, לפני שבוע נוכחנו לדעת איך אפשר לקיים בחירות גם בזמן מלחמה, בחירות הוגנות, שקטות ומוצלחות

רם בן ברק:  אפשר להתווכח, אפשר לא להסכים וזה בסדר גמור; מה שלא בסדר זה לשנות מהיסוד את העקרונות של מדינת חוק

משה סולומון: תודה

רם בן ברק: משטרה שכפופה לחוק ולא כפופה לשר

משה סולומון: תם הזמן, לסיים

רם בן ברק: משטרה שאוכפת את החוק גם על מקורבים לשר, משטרה שמאפשרת ושומרת על המפגינים נגדה

רם בן ברק:  ראש הממשלה הכושל בתולדות ישראל שותק למול ההרס, למול חורבן המדינה

משה סולומון: תודה רבה, תם הזמן

רם בן ברק: חורבן כלכלי, חורבן חברתי, חורבן ביטחוני, חורבן מדיני וחורבן במשילות

משה סולומון: תודה רבה

רם בן ברק: שותק, ומקבל את שלטון כהנא

רם בן ברק:  הגיע הזמן שתלכו הביתה, אתם כושלים ומושחתים

משה סולומון: תודה רבה

משה סולומון: כעת הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –    הצעת החלטה מטעם ועדת הכספים בדבר צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד–2024; הצעת החלטה מטעם ועדת הכספים בדבר צו מס ערך מוסף (שיעור המס על עסקה ועל יבוא טובין) (תיקון), התשפ"ד–2024

אלינור ימין:      החלטת ועדת הכספים בדבר צו הבלו על דלק (הטלת הבלו) (תיקון והוראת שעה), התשפ"ד–2024; החלטת ועדת הכספים בדבר צו תעריף המכס והפטורים ומס קנייה על טובין (תיקון מס' 5 והוראת שעה מס' 9), התשפ"ד–2024; והחלטת ועדת הכספים בדבר צו תעריף המכס והפטורים ומס קנייה על טובין (תיקון מס' 3 והוראת שעה מס' 8), התשפ"ד–2024

אלינור ימין:  תודה

משה סולומון: תודה רבה

משה סולומון: הדוברת הבאה היא חברת הכנסת מיכל וולדיגר, בבקשה, סגנית השר לשעבר, לרשותך שלוש דקות

מיכל מרים וולדיגר: כבוד היושב-ראש, כבוד השרים והשרות, לא יודעת מי נמצא פה, כבוד חברי הכנסת, ואגב, רם – נראה שהוא הלך – אני לא רוצה להידמות לארצות הברית ואני לא רוצה להידמות לאיראן, אני רוצה להיות מדינת ישראל בזכות עצמי

מיכל מרים וולדיגר:  אני גאה במה שאני, סתם לתשומת הלב

מיכל מרים וולדיגר:       חיילי צבא הגנה לישראל ואנשי כוחות הביטחון שנפצעו בקרבות זקוקים לתפילתנו, אני מזמינה את כולכם להוסיף אותם לתפילותיכם, ואם תוכלו קראו איתי פרק תהילים לרפואתם כעת

מיכל מרים וולדיגר:  לרפואת: אביהוא בן ענת, אביב בן פליאה, אביתר בן צמרת, אהרון שמואל בן אילה, אורי אברהם בן הדסה וינברג, אליה בן מרב, אלרועי ינון בן סיגל, אלעד ניסים בן מיכל לימור, אלי בן גבי, אורן בן אילנה, אור מתוק בן ג'קלין, אור בן זניה, אורי בן יוכבד, אופיר בן אורלי, אורי יעקב בן צורית, אלישע יהודה בן חגית, אליה בן רוית, אייל סולטן בן פנינה, איתי בן עדי, איתי בן רחל, איתי אברהם בן חביבה, איתי בן עידית, אלקנה בן מרים רינה, אלעזר בן אורנה, אלישע יהודה בן רותי, אלירן בן מרינה, אריה מנחם משה בן דינה, אריאל בן אפרת, ברק בן אילנית, ברק בן אילה, בנימין זאב בן רחל סימה, בן ציון בן עדנה, גל בן חדווה, גיא בן מילכה, דני בן חווה, דור בן מיכל, דוד בן זיווה, הרב אבידן משה בן מינה רבקה, הראל רפאל בן מרגלית, הראל יהודה בן חנה, חנינא בן צופית, חנניה יוסף בן טובה, חגי נפתלי בן אסתר אביגיל, חן אריאל בן אילנית, חיים בן מרים, טל בן מיכל, יאיר אברהם בן שרה, יאיר ידידיה בן מיכל בינה, יאיר שבתאי בן אריאלה, יאיר בן נעמי אסתר, יונתן יצחק בן עתרת, יותם בן זהבה, ינון בן ארלט, יצחק בן דבורה סלבי, יוסף חיים בן יעל, יונה בצלאל בן חוה שושנה, יוחנן בן רוזה, כפיר חיים בן מרים, ליאל הושע בן מרים, ליאם בן ענת, מבשר בן אניש, מור מרדכי בן אורנה, מישל בת אנג'ליקה, משה בן חנה מלכה, משה בן אינה, משה אהרון בן לאה ביילא, משה בן אסתר, מתן בן דבורה, מנחם דוד בן מרים, נועם בן טובה, ניצן יוסף בן רחל, ניר בן אורנה, ניר בן לימור, נתנאל בן פאני, נתנאל משה בן יוכבד, נתנאל אברהם בן תחיה, נעם בן עדי, סימון חיים בן אסתר, עודד בן נגה, עוז בן רבקה, עידו בן ענבל רחל, עילם בן אפרת, עמית יהונתן בן מאיה, עקיבא דוב בן מרים, עידן בן טובה, עידו בן ענבל, קול בן סוזי, רון בן חבצלת, רועי בן מיכל, רחמים אביחי בן בתיה, רן עזרא בן ליאת, שמעון פנחס בן רבקה, שמעון חיים בן טובה - -      

משה סולומון: בתוך כל חולי ישראל

מיכל מרים וולדיגר: - - שניר אליעזר בן עינה, שקד שמעון בן אורנה, שקד בן גילה, שון בן מירב, שון בן דליה, שליו בן רחל, שיראל בן הילה

מיכל מרים וולדיגר:      אם אתם מכירים פצועים נוספים, אתם מוזמנים לעדכן אותי

מיכל מרים וולדיגר:  רשימות שאני מפיצה ומעדכנת – לעדכן זה גם להוציא החוצה כי הם הבריאו, ברוך השם

מיכל מרים וולדיגר:  שיהיה לרפואת כל חולי עמך ישראל, כל הפצועים כולם

מיכל מרים וולדיגר:  אמן כן יהי רצון

משה סולומון: אמן

משה סולומון:  רפואה שלמה לכולם

משה סולומון:  כעת הדובר הבא, חבר הכנסת מנסור עבאס – אינו נוכח

משה סולומון:  חבר הכנסת ולדימיר בליאק, בבקשה, לרשותך שלוש דקות

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, אדוני השר, היום בדיון על הצעת האי-אמון של סיעת יש עתיד הציבור הישראלי היה עד לעוד מופע ניתוק מפואר ומביש של שר האוצר הכושל בתולדות המדינה

ולדימיר בליאק:  כאשר שר האוצר אמר פה לפני שעה קלה כי זה לא הדולר נחלש – זה השקל מתחזק, זה נשמע לי לרגע מוכר, ואז הלכתי ובדקתי, ואכן, שימו לב, ב-23 ביוני 2023 הוא כבר אמר את זה

ולדימיר בליאק:  יתרה מזאת, הוא גם אמר שהשקל מתחזק בעקבות הכוונה לחוקק את הרפורמה המשפטית

ולדימיר בליאק:  כעבור חודש, ב-25 ביולי 2023, אחרי אזהרה חמורה של מודי'ס, הוא גם הודיע כי מדובר בתגובה רגעית

ולדימיר בליאק:  האיש הזה כנראה לגמרי בטוח כי אם הוא פעם בחצי שנה ימחזר את הסיסמאות המגוחכות שלו, הציבור לא ישים לב לחורבן והרס שהוא משאיר אחריו

ולדימיר בליאק:      עוד לפני המלחמה, כתוצאה ישירה מניסיון ההפיכה המשפטית, הכנסות המדינה ירדו ב-10 מיליארד שקלים, וההשקעות הזרות בהייטק ירדו ב-70%

ולדימיר בליאק:  סיימנו את 2023 בגירעון מעל 4%, והשנה הצעת התקציב מדברת על 6

ולדימיר בליאק: 6, ואני אומר לכם, אם הממשלה הזאת חס וחלילה תישאר כאן עוד מספר חודשים, אנחנו עלולים לסיים את 2024 עם נתון דו-ספרתי בגירעון

ולדימיר בליאק:      מאז הקמת הממשלה מחיר הדלק עלה ב-16%

ולדימיר בליאק:  רק לפני כמה ימים המחירים בסופר שוב זינקו בשיעור חד – מ-9% עד 20%

ולדימיר בליאק:  וכיצד הממשלה מתמודדת עם זה? שר האוצר מספר כאן סיפורים, ושר הכלכלה מציע להדביק מדבקות על המוצרים

ולדימיר בליאק:      עכשיו, אני אומר לכם באמת, הבת הקטנה שלי, שהיא בת שמונה, כבר סיימה עם המדבקות

ולדימיר בליאק:  איך יכול להיות, איך הגענו למצב הזה שהעיסוק במדבקות הפך לליבת המדיניות הכלכלית של הממשלה בתחום יוקר המחיה? זה נכון שראש ממשלה ושר האוצר מנותקים מהמציאות, אך המציאות אינה משקרת

ולדימיר בליאק:  דירוג האשראי של מדינת ישראל ירד לראשונה בהיסטוריה; העסקים בקריסה; המפונים נשארים ללא מענה כלכלי ראוי; רמת החיים ב-2024 יורדת, גם על פי כל תחזיות הממשלה

ולדימיר בליאק:  הממשלה הזאת מביאה עלינו רק אסון וחורבן, בכל מקום, בכל תחום

ולדימיר בליאק:       אם חפצי חיים אנחנו, ישראל חייבת ממשלה אחרת – ערכית, מקצועית, מתפקדת

ולדימיר בליאק:  עם ממשלה חדשה נוכל לנצח ולצאת לדרך חדשה

ולדימיר בליאק:  תודה רבה

משה סולומון: תודה רבה

משה סולומון:  כעת לדובר הבא, חבר הכנסת עמית הלוי, בבקשה

משה סולומון:       חבר הכנסת בליאק, נוכל לבדוק את זה בסוף השנה, עם הממשלה הנוכחית, לגבי התקציב

מיקי לוי: אתה רוצה נתוני כלכלה של 2022, 2023?     

משה סולומון: ראינו את נתוני הכלכלה, כן

משה סולומון:  בבקשה, לרשותך שלוש דקות

עמית הלוי: אדוני היושב בראש, חברותיי וחבריי לכנסת, אזרחי ישראל, "אני עדיין רטובה מהגשם של אוקטובר", זה מה שרצינו לשיר השנה באירוויזיון

עמית הלוי:  וכמה אנחנו ספוגים מהגשם הזה של הטילים, כמה אנחנו ספוגים מהדם של בנינו ובנותינו שנטבחו ושנאנסו, אבל אנחנו לא רק צריכים להישחט ולמות, עלינו גם אוסרים לדבר על זה

עמית הלוי:  אסור לנו לספר את הסיפור הזה בעולם

עמית הלוי:       אנחנו לא יכולים לפנות לכותבי ההיסטוריה, כמו שאמר השיר המדובר, "כותבי ההיסטוריה, עִמדו לצידי"

עמית הלוי:  זה אסור ליהודים

עמית הלוי:  זה לא חדש

עמית הלוי:  זה היה, אדוני, בפרעות קישינב ב-1903, כשהצנזורה הרוסית אסרה להוציא החוצה מה שהיה שם; זה היה בפרעות תרפ"ט, כשהבריטים אסרו להוציא את מה שהיה, וזה יצא דרך איזה שליח לביירות, שהייתה בשליטה צרפתית כידוע; וזה מה שקורה גם היום

עמית הלוי:  ולא רק באירוויזיון, יש מצור אנטישמי בבאב אל-מנדב, אלפי אוניות עוברות שם – אונייה ישראלית לא עוברת

עמית הלוי:  כמו אצל הנאצים, אם יש לה איזשהו קשר לישראלי, הסבא, לא יודע מה, יש איזו בעלות חלקית של ישראלי – לא עוברת

עמית הלוי:       ואני שאלתי בוועדת חוץ וביטחון, האם אנחנו דרשנו להצטרף לקואליציה הימית? הרי יש קואליציה ימית שהתארגנה לשמור על חופש השיט

עמית הלוי:  בפועל היא שומרת על חופש השיט, אבל לא של יהודים

עמית הלוי:  המצור האנטישמי נמשך

עמית הלוי:  אז שאלתי, אנחנו דרשנו להצטרף? בסדר, יש קואליציה אבל גם ישראל יכולה להיות בקואליציה

עמית הלוי:  לא

עמית הלוי:  שותקים

עמית הלוי:  התרגלנו שזה לגיטימי

עמית הלוי:  התרגלנו שאנחנו מנודים

עמית הלוי:       איך זה קרה לנו? איך אחרי 76 שנה של עצמאות, איך אחרי 76 שנה של מדינה, חברותיי וחבריי לכנסת, אנחנו מתנהגים כמו שטעטל? איך זה קרה לנו?     מי שהשיב על זה לפני הרבה שנים היה ירמיהו הנביא

עמית הלוי:  ירמיהו הנביא, כשהוא קונן על החורבן, הוא אמר: "ויצא מבת ציון כל הדרה"

עמית הלוי:  כלומר לא רק את הכוח איבדנו כשאיבדנו את הריבונות, לא רק את העוצמה הצבאית והמדינית, אלא גם את ההדר

עמית הלוי:  כמו שאתה יודע, "קול ה' בכֹח, קול ה' בהדר"

עמית הלוי:  יש כוח ויש הדר

עמית הלוי:  והכוח והעוצמה הם בעצם כלי ביטוי להדר, לכבוד הפנימי של האדם, שזה הבסיס הקבוע של כל אדם – הכבוד הפנימי שלו, צלם האלוהים שלו

עמית הלוי:  כמו שאמר ז'בוטינסקי – "אם עבד, אם הלך / נוצרת בן מלך", כלומר המעמד הכלכלי והחברתי לא יכול לפגום בעומק האישיות שלך, לא יכול לפגום במי שאתה

עמית הלוי:  רק צריך לזכור את זה, כן? "באור ובסתר / זכור את הכתר"

עמית הלוי:      זאת הקללה הגדולה של הגלות, שהפסקנו – לא רק הושפלנו על ידי אנשים אחרים, אלא הפנמנו את ההשפלה הזאת, הפנמנו את האנטישמיות הזאת

עמית הלוי:  זה היה צריך להיפסק – ברשותך, עוד שני משפטים

עמית הלוי:  זה היה צריך להיפסק

עמית הלוי:  קיווינו שייפסק, ייחלנו שייפסק, ייחלנו אלפיים שנה שייפסק בה' באייר תש"ח

עמית הלוי:  זה, האוטו-אנטישמיות הזאת, ההפנמה הזאת של האנטישמיות הייתה צריכה להיפסק עם המימוש המדיני, ומסתבר שזה לא קרה

עמית הלוי:  כלומר שגם כשהכוח חוזר, ויש לנו צבא חזק וכלכלה חזקה, הכוח חוזר, אבל חסר לנו, אדוני, הדר

עמית הלוי:  ואני לא מאלו שאומרים שלא צריך להתחשב בעולם

עמית הלוי:  אי-אפשר לא להתחשב, יש סדר

עמית הלוי:  אבל יש רגעים ויש גבולות לעם ויש מצבים בעם ויש משברים בעם שאסור לו להתייחס כרגיל

עמית הלוי:  והיום ההיסטורי הזה היה 7 באוקטובר, אדוני - -      

משה סולומון: תודה רבה

עמית הלוי: - - שבו הושפלנו ונאנסנו ונטבחנו על ידי רבים

עמית הלוי:  על זה אסור לנו למחול

עמית הלוי:  ומלך שמחל על כבודו, אין כבודו מחול – כי זה הכבוד של העם

עמית הלוי:       ומשפט אחרון, ברשותך

עמית הלוי:  היה פעם מקרה כזה

עמית הלוי:  תלמיד של ז'בוטינסקי, קראו לו מנחם בגין, ממשל רייגן רצה בזמנו, ואמר לו בזמנו, תבע, אמר שהוא משעה – בעקבות הסיפוח של רמת הגולן שעבר כאן בכנסת, תבע ממנו להשעות את מזכר ההבנה - -      

עופר כסיף: מה זה? עבר לו הזמן

משה סולומון: נראה לי שאני מנהל את הישיבה

משה סולומון:  אני מנהל את הישיבה

עמית הלוי: - - לבטל את מזכר ההבנה ולשלול את הסיוע

עמית הלוי:  ועל זה אמר מנחם בגין לשגריר לואיס: אנחנו לא מדינה של וסלים, ואנחנו לא רפובליקת בננות

עמית הלוי:  וכדאי להיזכר במשפטים האלה דווקא עכשיו

עמית הלוי:  תודה רבה

משה סולומון: תודה רבה

משה סולומון:  כעת לדוברת הבאה, חברת הכנסת יוליה מלינובסקי, בבקשה

משה סולומון:  ואליד, גם לך נתתי 40 שניות יותר

וליד אל-הואשלה: כמה?      

משה סולומון: 40 שניות יותר

משה סולומון:  אני אומר, רק שתכיר

יוליה מלינובסקי: אל תסתכל לקצה של השכן, תדאג לעצמך, אתה יודע

משה סולומון: הכול בסדר

משה סולומון:  בבקשה, לרשותך שלוש דקות

יוליה מלינובסקי: תודה רבה, אדוני היושב-ראש

יוליה מלינובסקי:  אדוני השר, חבריי חברי הכנסת, אנחנו 150 יום אחרי 7 באוקטובר, ולפעמים אני חושבת שמשהו לא בסדר איתנו

יוליה מלינובסקי:  הקניונים מלאים, הפארקים מלאים, הופעות, בילויים, מסעדות – כאילו שום דבר לא קרה

יוליה מלינובסקי:  השרים מתקוטטים אחד עם השני מי יותר צודק, עניינים פוליטיים, כאילו, באמת שכחנו, באמת שכחנו מה שקרה פה ב-7 באוקטובר

יוליה מלינובסקי:      אדוני היושב-ראש, אני מחזיקה ביד רשימות, רשימות של אנשים עם שמות, 798 שמות של אזרחים שנרצחו – 798

יוליה מלינובסקי:  חברים - -      

משה סולומון: נא לשמור על שקט

יוליה מלינובסקי: - - 798 אזרחי ישראל נרצחו ב-7 באוקטובר

יוליה מלינובסקי:  עוד פעם – 798, תקלטו את זה, תפנימו

יוליה מלינובסקי:  מאחורי כל שם יש משפחה, יש קרובים, יש חברים, עולם ומלואו – ואנחנו שכחנו

יוליה מלינובסקי:       אנחנו מדברים על החטופים, שזה מאוד חשוב, ללא ספק, אבל 798 אזרחים שנרצחו, מישהו מדבר עליהם? אנחנו שומעים את הסיפורים שלהם? כאילו הם לא היו פה, כאילו בלמה אותם האדמה

יוליה מלינובסקי:  היו – ונגמר, לא מעניין

יוליה מלינובסקי:  לא, לא, זה מאוד מעניין, זה מאוד חשוב

יוליה מלינובסקי:  רק במסיבות, רק במסיבות זה 400 איש, אתם מבינים מה זה? 400 איש, רובם צעירים

יוליה מלינובסקי:  נשארו שם הורים, אחים, סבתות וסבים, חברים

יוליה מלינובסקי:  זה כאילו בלמה אותם האדמה

משה סולומון: בלעה, בלעה אותם

יוליה מלינובסקי: בלעה אותם האדמה, ואנחנו ממשיכים, הרכבת ממשיכה

יוליה מלינובסקי:  אני לא יכולה להשלים עם זה

יוליה מלינובסקי:  אני לפעמים אומרת לעצמי: תזכרי מה היה פה באותם ימים, איזה פחד, פחד, פחדנו

יוליה מלינובסקי:  היה פה פחד קיומי, פחדנו לצאת מהבית

יוליה מלינובסקי:  כשהסתובבתי בדרום פחדתי בכבישים, לא נתתי לילדים לצאת מהבית

יוליה מלינובסקי:  אבל 798 אזרחים נרצחו

יוליה מלינובסקי:  אני הכנתי רשימה של שמות, רציתי להקריא אותם

משה סולומון: תם הזמן

יוליה מלינובסקי: רציתי להקריא אותם

יוליה מלינובסקי:  אני חושבת שאני אנצל את ההזדמנות שיושב פה שר התרבות והספורט

יוליה מלינובסקי:  מיקי, מיקי - - -     

משה סולומון: תם הזמן, תם הזמן

יוליה מלינובסקי: אני אסיים את המשפט

יוליה מלינובסקי:  השר, אדוני השר, אני חושבת שעלינו להקים מין יד ושם ל-7 באוקטובר, כי 798 אזרחים נרצחו פה - -     

משה סולומון: תודה רבה

יוליה מלינובסקי: - - ואנחנו לא יודעים מי הם, אין לנו סיפורים ואין לנו זיכרונות

יוליה מלינובסקי:  ראוי שניזכר בכל אחד ואחד ונשמע את הסיפורים שלהם

יוליה מלינובסקי:  המשרד שלך אמון על זה

יוליה מלינובסקי:  תודה

משה סולומון: תודה רבה

משה סולומון:  הדובר הבא – חבר הכנסת רון כץ, בבקשה

משה סולומון:  לרשותך שלוש דקות

רון כץ: תודה רבה, אדוני היושב-ראש

רון כץ:  אדוני השר, חבריי הנכבדים, ראשית אני רוצה לאחל לראש הממשלה החלמה מהירה מהשפעת המסתורית בעולם

רון כץ:  ובהמשך למסורת - -      

משה סעדה: - - -      

רון כץ: - - כמו שהתחייבתי, גם היום: הנתניהו השבועי – ההבטחות שלעולם לא יקרו, לצערם של אזרחי מדינת ישראל

משה סעדה: בוא אני רק אתקן אותך בעניין השפעת: זה לא מסתורי בחורף הזה

משה סעדה:  אם אתה לא מכיר - - -     

רון כץ:  אני חושב שראש הממשלה צריך לפרסם דוח רפואי על מצבו, אבל אתה יודע - -      

משה סעדה: גם על שפעת, גם על שפעת?           

רון כץ: - - זה רק עניין חוקי כזה, לא משהו קריטי

רון כץ:       אבל אני אחזור

רון כץ:  אז כמו שאמרתי, בהמשך למסורת, כפי שהתחייבתי, גם היום הנתניהו השבועי – הבטחות שלעולם לא יקרו, לצערם של אזרחי מדינת ישראל

רון כץ:  יו"ר האופוזיציה בשנת 2006, ראש ממשלת ישראל היום בנימין נתניהו, ראש ממשלת הימין מלא מלא, הצהיר: אני דוגל קודם כול בהפסקת העברת הכספים לחמאס, שקל אחד לא יעבור בקדנציה שלי

רון כץ:  אם תהיתם, המענק החודשי לחמאס החל בממשלת נתניהו הרביעית

רון כץ:  הראשון להעביר כספים לטרור הוא ראש ממשלת ישראל בנימין נתניהו – 30 מיליון דולר בכל חודש, כמו שעון, פרוטקשן מלא מלא

מיקי לוי: זה גדל ל-50

רון כץ: שנה לפני השבת השחורה, ב-2022, מר ביטחון טען: העם היהודי לא הצטיין מעולם בראיית סכנות בזמן

רון כץ:  פעם אחר פעם הפתיעו אותנו, ובפעם האחרונה – בצורה נוראית ביותר

רון כץ:  זה לא יקרה תחת ההנהגה שלי

רון כץ:  אני רואה סכנה לקיומה של מדינת היהודים, אני מתארגן להדוף את הסכנה

רון כץ:  איך לומר – ובשיברון לב עמוק – אדוני ראש הממשלה, גם פה יש יותר מ-1,500 משפחות שהצטרפו למעגל השכול הנוראי

רון כץ:  134 משפחות של חטופים, שעדיין נמצאים בשבי החמאס – הבטחת להם, שיקרת, הפקרת אותם ואת ביטחון אזרחי מדינת ישראל

רון כץ:      ושימו לב לזה: זוכרים? חיילים, לוחמים, ראש הממשלה הצדיע לכם ב-2010

רון כץ:  הוא אמר כך: כל לוחם קרבי יקבל רבע דונם בגליל או בנגב

רון כץ:  לא קיבלתם? ברור שלא קיבלתם

רון כץ:  הוא בטח התבלבל, כי ההבטחה הזו הייתה בסמוך למועד הבחירות

מטי צרפתי הרכבי: גם עכשיו הם מבטיחים

רון כץ: ואני יכול לתזכר אתכם בהבטחה של ראש ממשלת נתניהו לא מזמן בנושא הגיל הרך

רון כץ:  ראש הממשלה חיבק תינוק קטן בעגלה, ואמר לאימא, אל תדאגי, כמה עולה גן? אני מוחק את זה, לא יהיה את זה יותר

רון כץ:  השבוע בוועדת הכספים אנחנו נקצץ 200 מיליון שקלים מתקציב הגיל הרך

רון כץ:  נתניהו במסורת, הבטחות נאמרות בשביל להיאמר, משקר לאזרחי ישראל פעם אחר פעם

רון כץ:  אני ממשיך להמליץ לראש הממשלה: או שתפסיק להבטיח, או שתתחיל לקיים

משה סולומון: תודה רבה

רון כץ: הבטחות צריך לקיים

רון כץ:  תודה רבה

משה סולומון: תודה רבה

משה סולומון:  כעת לדובר הבא – חבר הכנסת יאסר חוג'יראת, בבקשה

משה סולומון:  בבקשה, לרשותך שלוש דקות

יאסר חוג'יראת: כבוד היושב-ראש, חבריי חברי הכנסת, אני רוצה להגיד כאן שהחברה הערבית נמצאת במלחמה

יאסר חוג'יראת:  ב-2023 נרצחו 244 אנשים

יאסר חוג'יראת:  כמה ממקרי הרצח פוענחו? מעט מאוד

משה סעדה: 8%

יאסר חוג'יראת: מתחילת השנה, שנת 2024, נרצחו 31 אנשים; מתחילת מרץ נרצחו שלושה אנשים

יאסר חוג'יראת:  לצערי, אתמול היה רצח אכזרי בכפר אעבלין – אב נכנס לחנות ונרצח מול ילדיו

יאסר חוג'יראת:  גם היום על הבוקר – עוד רצח בכפר ג'דיידה-מכר

יאסר חוג'יראת:  המצב הוא מאוד מאוד קשה

משה סעדה: למה אתם לא רוצים להילחם בארגוני פשיעה? למה אתם לא רוצים להילחם בארגוני פשיעה?     

יאסר חוג'יראת: לו הנרצח היה יהודי, אני בטוח שבתוך 24 שעות היו תופסים את הרוצחים

יאסר חוג'יראת: ובנוסף לכול, עם כל הכאב של הרצח, אנחנו רואים שעד שחרורי הגופות מהמכון הפתולוגי באבו כביר – לוקח זמן, לוקח לפחות יומיים עד שמשחררים את הגופה לקבורה

יאסר חוג'יראת:  זה מוסיף עוד על הכאב של אותם אנשים, של אותן משפחות הכואבות את הרצח, והן ממשיכות לכאוב גם – לחכות לקבל את הגופה

יאסר חוג'יראת:  הגיע הזמן לתת פתרון גם לסוגיה הזאת של המכון באבו כביר

משה סולומון: תודה רבה

משה סולומון:  הדוברת הבאה, חברת הכנסת מרב מיכאלי – אינה נוכחת

משה סולומון:  חברת הכנסת מטי צרפתי הרכבי, לרשותך שלוש דקות, בבקשה

מטי צרפתי הרכבי: אדוני היושב-ראש, כנסת נכבדה, היום הוא היום ה-150 למלחמה

מטי צרפתי הרכבי:  134 חטופות וחטופים עדיין נמצאים בשבי חמאס

מטי צרפתי הרכבי:  אין לחטופים זמן

מטי צרפתי הרכבי:  גם לבני משפחותיהם אין יותר זמן

מטי צרפתי הרכבי:  כל מי שנכח היום או צפה היום בדיון המטלטל בוועדת הבריאות שעסק במצבם הבריאותי והנפשי של בני משפחות החטופים מבין כמה המצב קשה

מטי צרפתי הרכבי:  מצבם של החטופים מן הסתם קשה עוד יותר

מטי צרפתי הרכבי: פנייה להוספת נציג משפחות החטופים כמשקיף במשא ומתן

מטי צרפתי הרכבי:  אנחנו בני משפחות החטופים החתומים מטה פונים אליכם בכל לשון של בקשה לאפשר לנו לצרף נציג מטעמנו כמשקיף לדיוני המשא ומתן שמתקיים בימים אלה בקהיר או במקומות אחרים

מטי צרפתי הרכבי:  נציגנו יהיה משקיף מקצועי א-פוליטי מתחום הביטחון שהוכיח עצמו בעבר

מטי צרפתי הרכבי: שליחת נציג מומחה מטעמנו תבטיח שכל הצדדים אכן עושים את המקסימום למציאת פתרון לשחרור החטופים, תוסיף ערובות ביטחון ואמון, ותשמור שטובת חטופינו, שהיא גם טובת מדינת ישראל, תהיה קודמת לאינטרסים פוליטיים

מטי צרפתי הרכבי: אז כאמור, עד היום לא קיבלו בני המשפחה מענה למכתבם או התייחסות כלשהי לבקשתם, מאף אחד מחברי קבינט המלחמה

מטי צרפתי הרכבי:  כל תשובה

מטי צרפתי הרכבי:  לפחות, כל שנותר הוא לבקש להשמיע את זעקתם כאן מעל בימת הכנסת

מטי צרפתי הרכבי:  אז אני תקווה שחברי הקבינט יראו לנכון להשיב לפניית משפחות החטופים

משה סולומון: תודה רבה

משה סולומון:  כעת הדובר הבא, חבר הכנסת אושר שקלים – מוותר; חברת הכנסת מירב כהן – אינה נוכחת; חברת הכנסת נעמה לזימי – אינה נוכחת; חבר הכנסת עודד פורר – אינו נוכח; חברת הכנסת קארין אלהרר – אינה נוכחת

משה סולומון:  חברת הכנסת טלי גוטליב, בבקשה, לרשותך שלוש דקות

טלי גוטליב: לצורך הפרוטוקול, וכדי שתבינו מה זה עצור מינהלי, לפי תקנות לשעת חירום, כשיש חשד שהוא לא חשד שעולה כדי הספקה למעצר פלילי, ויש מידע מודיעיני לדוגמה, אפשר לעצור במעצר מינהלי גם כשאין ראיות לביצוע עבירה

טלי גוטליב:  זה מעצר שהוא עד שישה חודשים, ואפשר להאריך מעת לעת

טלי גוטליב:  בדרך כלל השב"כ מגיש דוח סודי לשר הביטחון, אומר שמאן דהו הוא פצצת זמן מתקתקת והוא במעצר מינהלי

טלי גוטליב: עצורים מינהליים, עצורים ביטחוניים במעצר מינהלי, לא משתחררים כשיש בעיית תפוסה

טלי גוטליב:  מה גם שהודיע לנו השר לביטחון לאומי שאין בעיית תפוסה

טלי גוטליב:  אחרי שראש השב"כ הבין ככל הנראה שאנחנו מבינים שזה לא בגלל בעיית תפוסה, יצאה הודעה שזאת מחווה לרגל הרמדאן

טלי גוטליב:  שאלתי את עצמי, באמת – יגידו עליי: היא לא מבינה בביטחון והיא לא מבינה במודיעין – אני מבינה דבר אחד, אני מבינה את האתוס של האויב החמאסי, הג'יהאד אסלאמי פלסטיני, ואת האתוס הפלסטיני כשלעצמו

טלי גוטליב:  תגידו לי, למה מגיעה להם מחווה לרגל הרמדאן? הרי לפני שנייה, אדוני ראש השב"כ, הגשת דוח סודי לשר הביטחון, שחתם לך על מעצרים מינהליים

טלי גוטליב:  זאת אומרת שכתבת שם שאנשים הם פצצות מתקתקות, ועל יסוד זה שר הביטחון נותן צו מעצר מינהלי

טלי גוטליב: אז בישיבת הממשלה השבוע הגיע ראש השב"כ, מה הוא אומר? אומר ככה: זה לא ששחררתי, לא ביקשתי להאריך מעצר

טלי גוטליב:  כמה אפשר ללעוג לאינטליגנציה של כולנו? לא ביקשת להאריך מעצר

משה סולומון: נא לסיים

טלי גוטליב: לכן אני מבהירה פה

טלי גוטליב:  כל הקונספציה שאחזו בה גורמי המודיעין, צמרת המודיעין - -      

משה סולומון: תודה רבה

טלי גוטליב: - - כל הקונספציה של תשלום פרוטקשן או אתנן לאויב ולגורמי טרור כדי למגר טרור – לא רק שהיא לא עובדת, ויש לי הצעה בשבילכם

משה סולומון: תודה

טלי גוטליב: יש דרך הרבה יותר חשובה ונכונה למגר טרור, וזה להרתיע אנשי טרור או מחבלים בפוטנציאל

טלי גוטליב:  להרתיע

משה סולומון: תודה רבה

משה סולומון:  וכעת הדוברת הבאה

משה סולומון:  חברת הכנסת יסמין פרידמן – אינה נוכחת

טלי גוטליב: ראית שהבנת אותי

טלי גוטליב:  אני מדברת בשפה שאתה מבין

משה סולומון: חברת הכנסת עאידה תומא סלימאן, בבקשה

משה סולומון:  לרשותך שלוש דקות

משה סולומון:  בבקשה

עאידה תומא סלימאן: כבוד היושב-ראש, חברי כנסת נכבדים, אתמול פרסם עיתון הארץ על מתקן כליאה שנמצא מחוץ לבסיס עטרות של משמר הגבול

עאידה תומא סלימאן:  המתקן נועד לאנשים או לעצורים, ומשתמשים בו למרות שהמתקן לא מאושר כמתקן כליאה רשמי

עאידה תומא סלימאן:  המתקן הוא מתקן ללא גדרות, מסורג, חסר קירות ובלי מיטות או שירותים, ומשתמשים בו בגלל מחסור בתאי מעצר – ככה נאמר על ידי המשטרה

עאידה תומא סלימאן:      המקום הזה נקרא על ידי כולם "הכלוב"

עאידה תומא סלימאן:  בית המשפט דן לפני חודש בעתירה בנושא של כליאת עצורים במקום הזה, ודרש באופן הכי מפורש להפסיק לכלוא עצורים שם

עאידה תומא סלימאן:  ואפילו היו מקרים שבית המשפט שחרר עצורים שנכלאו במקום הזה בגלל שהמתקן אינו ראוי לשהייה של בני אדם ואינו מתאים לבני אנוש

עאידה תומא סלימאן:  שם מפירים את חוק המעצרים ופוגעים בזכויות הבסיסיות של בני אדם

עאידה תומא סלימאן:      כדאי להזכיר שדווקא העצורים שנמצאים במתקן הזה הם עצורים על שהייה בלתי חוקית, כלומר, עבירות פליליות שאפילו לא הוגדרו כעבירות ביטחוניות

עאידה תומא סלימאן:  מכניסים אותם לכלוב, סליחה, כמו חיות, ואחר כך אומרים שאין מקום בתוך בתי הסוהר

עאידה תומא סלימאן:  אני מאמינה שאין מקום כי גל המעצרים המטורף שקורה בחודשים האחרונים, שכולל גם זקנים וגם ילדים, לא מבחין באמת בין עצורים ובין אנשים שמכניסים אותם לחודשים ומונעים מהם זכויות

עאידה תומא סלימאן:  הגיע הזמן לדבר עליו

עאידה תומא סלימאן:      גל האלימות שמפנים כלפי העצורים בתוך בתי הסוהר והמתקנים – הגיע הזמן לדבר גם עליו באופן גלוי, ויש עדויות רשומות של עצורים ששוחררו בלי הגשת כתבי אישום נגדם, ובכל זאת חוו אלימות בתוך המעצר

עאידה תומא סלימאן:  הגיע הזמן לדבר על הפשעים האלה גם כן, ולא להסתפק רק בלא להסתכל ולהסיט את העיניים לצד השני ולעשות כאילו אנחנו לא יודעים

עאידה תומא סלימאן:      אני חושבת שהגיע הזמן גם כן לנשיאות של הכנסת שתקבל בקשות ותאשר בקשות לשאילתות לשר לביטחון לאומי, שאני מגישה כל שבוע

עאידה תומא סלימאן:  ולצערי הרב, עד עכשיו לא אושרה אפילו שאילתה אחת

טלי גוטליב: - - - מאז קשה להאמין לך

טלי גוטליב:  גם אמרת שיש ריח של זרחן בבית חולים שיפא

טלי גוטליב:  אי-אפשר להאמין לך

טלי גוטליב:  אם הייתי שרה, גם לא הייתי עונה לך

משה סולומון: תודה רבה

משה סולומון:  הדובר הבא, חבר הכנסת סימון דוידסון, בבקשה

משה סולומון:  לרשותך שלוש דקות

סימון דוידסון: תודה רבה, אדוני היושב-ראש

סימון דוידסון:  כנסת נכבדה – לא, לא

סימון דוידסון:  אני לא - - -     

טלי גוטליב: - - -     

משה סולומון: חברת הכנסת טלי

נאור שירי: כשטלי במליאה כולם מקבלים 30 שניות פקטור של טלי

קריאה: לפחות

משה סולומון: בבקשה

סימון דוידסון: טלי, אפשר?     אדוני היושב-ראש, כנסת נכבדה, אתם יודעים למה אנחנו נמצאים פה באולם הזה? אתם יודעים למה כל חברת כנסת או חבר כנסת נמצאים בבניין הזה? קודם כול, כדי לראות את השקופים; קודם כול, כדי לעזור לחלשים

סימון דוידסון:      אני מטפל בזמן האחרון, חודשים רבים – וכן, אני לא מתבייש להגיד, זה הגיע מהבית, זה הגיע ממשהו אישי – באנשים הכי מסכנים במדינת ישראל, המכורים לסמים ולאלכוהול, האנשים שזרוקים ברחובות, הנערים והנערות שבגיל צעיר מגיעים אל הגלולה או אל הסם או אל הבקבוק

סימון דוידסון:  ומה המדינה עושה בנדון? מעט מאוד

סימון דוידסון:      ב-2018 השר גלעד ארדן פירק את הרשות למלחמה בסמים ובאלכוהול, הרשות שעשתה באמת הרבה, הרבה מאוד, למען אותם אנשים, למען המניעה להגיע לסמים ולמען הגמילה מהסמים

סימון דוידסון:  מה עשתה מדינת ישראל? את הדבר הטוב הזה פירקה

סימון דוידסון:  סעדה, תהיה איתי כי אני אצטרך את העזרה שלך אחרי זה

סימון דוידסון:  אני חוזר עוד פעם

סימון דוידסון:  ב-2018 גלעד ארדן פירק את הרשות למלחמה בסמים ובאלכוהול

סימון דוידסון:  מ-2018 הגוף הזה לא כל כך פועל, לא כל כך מתוקצב, ונמצא בתוך המשרד לביטחון לאומי ולא מתייחסים אליו

סימון דוידסון:      טלי, אני רוצה להגיד לך, את היית 22 שנה בפלילי ואת מכירה את העולם הזה

סימון דוידסון:  אם אנחנו כמדינה לא נדע לעשות פעולות למניעה – המניעה שנוער יגיע אל הסמים והאלכוהול, אנחנו לעולם לא נוכל להתמודד עם הכמויות של הגמילה

סימון דוידסון:  יש מעל 150,000 מכורים במדינת ישראל

משה סעדה: למה?     

סימון דוידסון: לאלכוהול וסמים יחדיו

טלי גוטליב: אבל איך אפשר להגיד את זה ביחד?     

סימון דוידסון: אני יודע

סימון דוידסון:  אין נתונים

סימון דוידסון:  אבל למה אין נתונים? כי אין רשות, טלי

סימון דוידסון:  אם הייתה רשות שהייתה מעבירה נתונים, היינו מקבלים נתונים

סימון דוידסון:  אני הגשתי הצעת חוק להחזיר לפעילות, כפי שהיה עד 2018 את הרשות למלחמה בסמים ובאלכוהול

סימון דוידסון:  עדיין לא קיבלתי מספיק תגובות חיוביות בנושא הזה

סימון דוידסון:      אתמול עשיתי סיור בתל אביב, בדרום תל אביב

סימון דוידסון:  אנשים שזרוקים ברחובות, אנשים שבשביל פת לחם ובשביל מנת סם מוכנים לעשות הכול

סימון דוידסון:  הגעתי למקום שנקרא 'גג' בתל אביב, על שפת הים ביפו, וראיתי איך 140 מכורים מגיעים מדי יום להתקלח, לקבל אוכל, לקבל מיטה

סימון דוידסון:  דיברתי עם האנשים האלו, שמעתי את סיפור החיים שלהם

סימון דוידסון:  אם אתם חושבים שאלה עבריינים, אתם טועים

סימון דוידסון:  רבים מהם מגיעים ממשפחות טובות, ובגיל צעיר בגלל טריגר כלשהו הגיעו אל הטיפה המרה או אל הסמים

סימון דוידסון:      תן לי עוד חצי דקה

סימון דוידסון:  אני אומר לכל אחד שנמצא פה: הנושא של התמכרויות במדינת ישראל זאת מחלה שרק גדלה

סימון דוידסון:  אם אנחנו לא נדע כמדינה לעצור ולשים ברקס לדבר הזה, אנחנו נגיע למספרים שלא נוכל לעצור אותם

סימון דוידסון:  הכסף שהמדינה תשקיע באותם אנשים מכורים יהיה מיליארדים

סימון דוידסון:  הפשע שלהם, הסמים, האלכוהול, האונס – כל הדברים הכי נוראים, לצערי, נמצאים בעולמות האלה

סימון דוידסון:      לכן אני מבקש מחבריי בקואליציה, אני אדבר איתכם אחד אחד – הרשות למלחמה בסמים ובאלכוהול חייבת לחזור לפעולה

סימון דוידסון:  תודה

משה סולומון: תודה רבה

משה סולומון:  הדובר הבא, חבר כנסת נאור שירי

משה סולומון:  בבקשה, שלוש דקות

נאור שירי: תודה רבה, אדוני היושב-ראש

נאור שירי:  חבריי חברי הכנסת, קודם כול, אני רוצה להצטרף לאיחולי הבריאות לראש הממשלה

משה סעדה: כולכם מודאגים - - -     

נאור שירי: לא

נאור שירי:  תכף אני אגיד לך למה אני מודאג

משה סעדה: אני מציע שתפתח בפרק תהילים, וזהו

נאור שירי: לא

נאור שירי:  אני לא עושה את זה בשגרה

נאור שירי:  אז ירגיש לי צבוע אם אני אעשה את זה

נאור שירי:  אני רק רוצה לשאול אותך, אם כבר שאלת למה אני מודאג – כי לראש הממשלה אין מחליף, אתם יודעים, אין ממלא מקום

משה סעדה: למה? למה? יש לו

נאור שירי: אין לו, אין לו

משה סולומון: שר המשפטים

נאור שירי: לא, לא

נאור שירי:  הוא לא ממלא מקומו באופן רשמי

נאור שירי:  חוץ מזה יצא שגם לשר המשפטים יש צינון קל

משה סעדה: לא

משה סעדה:  הוא בריא

נאור שירי: בסדר גמור

נאור שירי:  בכל מקרה, אני באמת מאחל בשיא הכנות ובלב שלם המון בריאות

נאור שירי:      אני רוצה לציין היסטוריה, שאני לא יודע אם אתם מכירים את זה

נאור שירי:  היום התמנתה, פעם ראשונה בהיסטוריה, ג', מפקדת בסיס עובדה בחיל האוויר

נאור שירי:  אז היסטוריה

נאור שירי:  אני רק מאוד מצטער שהשרה לקידום מעמד האישה לא יכלה להיות נוכחת פה במליאה ולברך על זה

נאור שירי:      אני בטוח שהיא הייתה נורא רוצה, רק היא הייתה עסוקה בלמלא את מקומו של השר לשיתוף פעולה אזורי דודי אמסלם

נאור שירי:  היא התקזזה – שיתוף פעולה פרלמנטרי, גם אותה אני רוצה לברך – עם חבר הכנסת אחמד טיבי ואפשרה לו לבקר אצל מלך ירדן

נאור שירי:  אז כל הכבוד לשרה שהתחזתה לשר לשיתוף פעולה אזורי דודי אמסלם

נאור שירי:  והיא באמת תורמת ליציבות האזורית

נאור שירי:  ברכות, מאי גולן

נאור שירי:       בדקה ו-20 שנשארו לי אני רוצה להתייחס למה שאמר שר האוצר

נאור שירי:  קודם כול, בישיבת הסיעה שלו הוא דיבר על השירות הצבאי, ואיך מעיזים אלה שלא היו קרביים אבל עדיין שירתו שלוש שנים, איך הם מעיזים לדבר על שירות צבאי – אמר זה שהתגייס בגיל 28, אחרי תואר, ועשה כמה חודשים שירות צבאי

נאור שירי:  זה מי שמטיף לנו על שירות צבאי

נאור שירי:       אני שם את זה בצד, אבל אני הייתי נורא שמח להיות במדינה שהוא חי בה, כי אני באופן אישי מרגיש את יוקר המחיה

נאור שירי:  הכול טוב אצל שר האוצר

נאור שירי:  האג"חים בשיא, המצב הכלכלי מעולה, רק אני משלם עדיין 4,500 שקל בחודש אחרי שהובטח לי חינוך מאפס עד שלוש חינם

נאור שירי:  הובטח

נאור שירי:  אני מאמין לכם, אז זה – אין

נאור שירי:  והדלק עולה, והחשמל עולה - - -     

משה סעדה: אתה טועה - - -     

נאור שירי: מה, מה אני טועה? הובטח חינוך חינם לאפס עד שלוש

נאור שירי:  אין הדרגתיות

נאור שירי:  נעלמה ההדרגתיות

נאור שירי:  אתם פוגעים בגיל הרך

נאור שירי:  ההפך, מקצצים בהכשרות של הסייעות

נאור שירי:  הדבר היחיד שאפשר להגיד - - -     

קריאות: - - - 

נאור שירי: 	  אל תגידו לי נקודת זיכוי

משה סעדה: זה לא נכון מה שאמרת - - -     

נאור שירי: מה לא נכון? אני מבקש הארכת זמן, יש פה שיח

משה סעדה: תכבד

נאור שירי: מה תכבד?      

משה סולומון: חברים, חבריי, אנא תנו לו לסיים

נאור שירי: רגע, שנייה

משה סעדה: אומרים שוועדת הכספים הולכים להשאיר את הפטור מאפס עד שלוש

נאור שירי: איזה פטור? על מה אתה מדבר? איזה פטור יש מאפס עד שלוש?     

משה סעדה: הטבה במס - - -     

נאור שירי: בוא אני אגיד לך שנייה על הטבה - - -     

משה סולומון: חבר הכנסת

נאור שירי: 30 שניות, כי אני באמת רוצה להתייחס לזה

נאור שירי:  אתם דיברתם – וגם מפלגת ש"ס שמה בהסכם הקואליציוני שלה הקמת מועצה לגיל הרך

נאור שירי:  אז קודם כול, אין חינם בגיל הרך, אין הדרגתיות כזו, יש זיכוי שרק 80% זוכים לו

נאור שירי:  אני יודע כי אני בוועדת הכספים ואני מכיר את הדיונים האלה

נאור שירי:  אז שים את זה בצד

נאור שירי:  אני לא מטעה אף אחד

נאור שירי:      אני רק אסיים ואגיד: גם החשמל עולה, גם הארנונה תעלה, גם המים עולים, גם הדלק עולה, גם החינוך עולה, גם 1,500 שקל יותר מקבל אברך מאשר בחינוך הממלכתי, שאתמול האוצר אמר את זה, אמר את זה

נאור שירי:  וזה לא משנאה, זה מחוסר השוויון

נאור שירי:  ולזה יש כסף להעלות, אבל לחינוך הממלכתי – חס וחלילה

נאור שירי:  ותנועות הנוער יקוצצו

משה סולומון: תודה רבה

משה סולומון:  הדוברת הבאה, חברת הכנסת שלי טל מירון, בבקשה

משה סולומון:  לרשותך שלוש דקות

שלי טל מירון: תודה רבה, אדוני היושב בראש

שלי טל מירון:  נאור, שומע?     

נאור שירי: שומע

שלי טל מירון: אתה יודע שבמסגרת השירות הצבאי שלי במצטבר שירתי בעובדה כמעט שלוש שנים ואני מכירה את הבסיס הזה מצוין

שלי טל מירון:  ומבחינתי, לראות אישה כמפקדת הבסיס בבסיס הזה – באמת באמת זה מרגש

שלי טל מירון:  ואנחנו מאחלים לה הצלחה גדולה, ואני בטוחה שהיא תעשה שם חיל, וכן ירבו, מה שנקרא

שלי טל מירון:      אני רוצה לדבר על הנושא שבעיניי הוא הכי חשוב היום במדינת ישראל

שלי טל מירון:  היום אנחנו מציינים 150 ימים שבהם האחיות והאחים שלנו נמצאים בשבי החמאס

שלי טל מירון:  אני חושבת שכל מי שנמצא באולם הזה היום צריך לציין את היום ה-150, צריך להיזכר שעברו 150 ימים של התעללות, 150 ימים של פחד, 150 ימים של געגועים, 150 ימים ועדיין אין לנו אופק אמיתי לשחרור של כולם הביתה

שלי טל מירון:      אני עוסקת בנושא הזה מהרגע הראשון, וביתר שאת כמובן מאז שהקמתי את השדולה למען החטופים ביחד עם חבר הכנסת בועז ביסמוט, ואני כמובן בקשר עם המשפחות באופן רציף ומשתדלת לעשות כל מה שאפשר כדי לסייע להם וכדי להעלות את הנושא למודעות כמה שרק אפשר

שלי טל מירון:  אני מנצלת את הפלטפורמות שלנו כחברי כנסת ומדברת על הנושא בכל ריאיון, בכל פגישה

שלי טל מירון:  אני נפגשת עם חברי פרלמנטים רבים מהעולם גם פה, בכנסת, וגם בנסיעות שערכתי לטובת הנושא

שלי טל מירון:  לפעמים זה מרגיש לי שמחכים לעסקה בעולם אפילו יותר מאשר אצלנו, אבל לצערנו כל פעם יש משהו אחר שמפיל את העסקה

שלי טל מירון:       אנחנו עם שלא חסכו ממנו את הסבל והכאב

שלי טל מירון:  אנחנו יודעים היטב מה נמצא על הפרק

שלי טל מירון:  כל כך הרבה כבר הוקרב עבור המדינה, כל כך הרבה עוד יוקרב לצערנו, אבל אסור לנו אפילו לרגע אחד לנרמל את המצב שבו ישנם קורבנות שיש בידנו לשחרר ונשב מנגד ולא נעשה דבר

שלי טל מירון:  "להיות יהודי פירושו לחוש בתוכך את משא הטרגדיה של אמש" – זהו ציטוט של הפילוסוף, הוגה הדעות ולוחם המחתרת היהודי ז'אן אמרי והוא צודק בכל מילה

שלי טל מירון:  אנחנו צריכים להסתכל רק למרחק קצר בהיסטוריה כדי להיזכר מה קורה כשאין לנו מדינה שתגן עלינו אל מול אויבים המבקשים להשמיד אותנו

שלי טל מירון:  לא הקמנו מדינה בייסורים קשים כדי שברגע האמת לא נגן על עצמנו, לא נחזיר את כולם הביתה

שלי טל מירון:       אחרי 150 ימים בשבי אני קוראת לממשלה מעל הדוכן הזה: תעשו הכול, כולל הכול, כדי להחזיר אותם הביתה עכשיו

שלי טל מירון:  וגם, אני קוראת לכל חברי הכנסת פה במליאה, במשכן, ובכלל: להיות בקשר עם המשפחות, לחבק אותן, להגיע לאירועים שלהן, לציין את זה, לדבר על זה, להעלות את המודעות, לא להפסיק לרגע

שלי טל מירון:  הם לא איזה מטרד שחולף פה במשכן

שלי טל מירון:  ראיתי אותם היום במיצג פה, ראיתי אותם שרים "התקווה", באמת שזה שובר את הלב לרסיסים

שלי טל מירון:  התפקיד שלנו לחבק אותם ולפצות אותם - -     

משה סולומון: תודה רבה

שלי טל מירון: משפט אחרון

שלי טל מירון:  - - על זה שהפקרנו אותם ב-7 באוקטובר

שלי טל מירון:  זה המינימום שאנחנו יכולים לעשות

שלי טל מירון:  תודה

משה סולומון: תודה רבה

משה סולומון:  הדוברת הבאה, חברת הכנסת צגה מלקו, בבקשה

משה סולומון:  בבקשה, לרשותך שלוש דקות

צגה מלקו: אדוני היושב-ראש, כבוד השר, חבריי חברי הכנסת, מקרה מצער: הילדה בת התשע היימנוט קסאו – כבר תשעה ימים מאז שנעדרה

צגה מלקו:  משפחה, עולים חדשים, הגיעו לארץ לפני שלוש שנים

צגה מלקו:  כמו כל עולה חדש, הגשימו את חלומם להגיע לארץ ישראל, חלום של כל יהודי בגולה, במיוחד יוצאי אתיופיה

צגה מלקו:  אלפיים שנה התפללו אבות אבותינו ואנחנו זכינו

צגה מלקו:  המשפחה גם מאושרת שהגיעה לארץ

צגה מלקו:       אבל ביום אחד בהיר לפני תשעה ימים ילדה בת תשע נעלמה

צגה מלקו:  האדמה בלעה אותה, אף אחד לא יודע

צגה מלקו:  רואים במצלמה שהיא נכנסת עם חבריה למרכז קליטה, היכן שהיא מתגוררת, אבל אף אחד לא רואה אם יצאה משם, איפה היא

צגה מלקו:  תקשיבו לזה, בת תשע נעלמת פתאום וההורים לא יודעים מה לעשות

צגה מלקו:  ולצערי הרב, כולנו מודאגים לגבי החיים שלה

צגה מלקו:  זה לא קל

צגה מלקו:  כולי תקווה, כולי תקווה – ונתפלל לשלומה – שהיא תחזור ונראה אותה בקרוב

משה סולומון: אמן

צגה מלקו: אבל אני את רוצה לציין דבר חשוב

צגה מלקו:  נכון, בהתחלה התייחסו כלי התקשורת, אבל ככל שהזמן חולף, הסיפור שלה – היעדרות של בת תשע, היימנוט – לא פותח מהדורה

צגה מלקו:  זה כל כך קשה

צגה מלקו:  תקשיבו לזה

צגה מלקו:  המשפחה עוד לא השתלבה, המשפחה מתקשה בתרבות, בשפה

צגה מלקו:  למרות שיש משפחה ותיקה שעוזרת, אבל זה לא קל

צגה מלקו:      בהזדמנות זו אני רוצה גם להגיד תודה למתנדבים בחיפוש

צגה מלקו:  נעשה מאמץ אבל כולי תקווה –באמת אף אחד לא יודע, איך זה יכול להיות שבת תשע פתאום נעלמה

צגה מלקו:  רואים אותה נכנסת ואף אחד לא יודע איפה היא

צגה מלקו:  אני מתפללת, אני מקווה שבקרוב נראה אותה והיא בריאה ושלמה

משה סולומון: אמן

משה סולומון:  תודה רבה

משה סולומון:  כשמה כן היא

משה סולומון:  היימנוט זו אמונה

משה סולומון:  אנחנו מאמינים, בעזרת השם, שכוחות ההצלה ימצאו אותה ויחזירו אותה בקרוב לחיק משפחתה

משה סולומון:  תודה רבה

משה סולומון:       הדוברת האחרונה, חברת הכנסת מירב בן ארי

משה סולומון:  בבקשה

מירב בן ארי: תודה רבה, אדוני היושב בראש

מירב בן ארי:  גם אני מצטרפת לתפילות שתשוב הביתה למשפחה שלה, הבנתי שגם אבא שלה הגיע

משה סולומון: נכון

מירב בן ארי: נקווה, ובאמת, נחזק את כל כוחות ההצלה והביטחון, שבשעות האלה מחפשים

מירב בן ארי:       אני רוצה להתייחס לדבר שהוא חשוב מאוד

מירב בן ארי:  הנושא המטריד אותי הוא שאנחנו ימים לפני פתיחת חודש הרמדאן, ואין טעם להסתתר מאחורי דיונים, דימויים, קלישאות כשהשר לביטחון לאומי הוא סכנה ברורה ומיידית לביטחון המדינה, ואם לא יתעוררו השרים וראש הממשלה, אנחנו מסכנים את אזרחי ישראל

מירב בן ארי:  כשנבחר, הוא ניסה להסתיר את זה, לטשטש, אמרו עליו שהתבגר

מירב בן ארי:  מיקי זוהר אמר שהוא ילמד להיות אחראי

מירב בן ארי:  מסתבר שזה לא עובד, האירוע הזה, והחיים של אזרחים ישראלים נהפכים להפקר

מירב בן ארי:  כל רגע וכל יום שהוא בתפקיד זה יותר כוח ויותר השפעה

מירב בן ארי:  אין לו אפילו בעיה להצטלם בנסיעה בלי חגורת בטיחות

מירב בן ארי:  מה כבר יקרה, מה, המשטרה תיתן לו דוח? הוא המשטרה

מירב בן ארי:       אנחנו, מדינה שלמה דוהרת לתוך תהום, בלי חגורת בטיחות, בלי כרית אוויר

מירב בן ארי:  אנחנו דוהרים לתוך תהום מסוכן, וחיי אזרחים ישראלים יהיו הפקר

מירב בן ארי:  הוא, מה יש לו לדאוג, מה יש לו לדאוג? יש לו מאבטחים, יש לו רכב משוריין, אבל כל יום מתים במדינת ישראל אנשים מפיגועים

מירב בן ארי:  אתמול נרצחו שתי נשים באלימות בתוך המשפחה

מירב בן ארי:  לא מעניין אותו האיזוק האלקטרוני שתקוע

מירב בן ארי:  האיזוק האלקטרוני, הצבענו עליו כבר בכנס – שום דבר לא זז במשרד לביטחון לאומי

מירב בן ארי:  שתי נשים באותו יום, והוא אפילו לא צייץ על זה מילה

מירב בן ארי:  מילה

מירב בן ארי:  משהו

מירב בן ארי:  למה, למה? למה לא להגיד? שתי נשים באותו יום

מירב בן ארי:  אפילו את הכסף של מיכל סלה, חצי מיליון השקלים, הוא לקח – כבשת הרש

מירב בן ארי:       ולא דיברתי על הפיגועים

מירב בן ארי:  הוא היה הולך למקומות של הפיגועים ורוקד על הדם, ומאשים את עמר בר לב – תראו כמה פיגועים כל יום

מירב בן ארי:  כל יום

מירב בן ארי:  ועוד לא הגעתי אל החברה הערבית, שזה בכלל לא מעניין אותו, מה אכפת לו בכלל

מירב בן ארי:  לא היו מספרים כאלה

מירב בן ארי:  הוא לא מצייץ, הוא לא אומר

מירב בן ארי:  אבל אם איזו מורה, או אחות תרשום משהו על הילדים העזתים, תוך שנייה היא מאחורי דגל בכלא

מירב בן ארי:  תגיד לי, תראה מה קורה, תראה מה קורה

מירב בן ארי:  אתם יודעים, לפני שבוע עשיתי דיון על גנבות רכב

מירב בן ארי:  מה שקורה בגנבות הרכב במדינת ישראל זה מטורף

מירב בן ארי:  לא הייתה עלייה כזאת מטורפת שנים

מירב בן ארי:  מה אכפת לו בכלל? זה לא מעניין אותו

מירב בן ארי:  אין משילות

מירב בן ארי:  אין ביטחון אישי

מירב בן ארי:  אין כלום

מירב בן ארי:  כלאם פאדי

מירב בן ארי:  שום דבר אין במדינה הזאת

לימור סון הר-מלך: - - -     

מירב בן ארי: אין לך מה לצעוק

משה סולומון: תודה

מירב בן ארי: אני אגיד משפט לסיום, כי היא צעקה

לימור סון הר-מלך: - - -     

מירב בן ארי: את חברת כנסת

מירב בן ארי:  את אישה

מירב בן ארי:  יש לך אחריות

מירב בן ארי:  תסתכלי מה קורה ברחובות

מירב בן ארי:  אני באמת מנסה להבין – לא אכפת לכם? לא אכפת לך?     

לימור סון הר-מלך: - - - בגלל שיש לנו אחריות, בגלל שאכפת לי מאוד - - -      

מירב בן ארי: כן? שמה?     

לימור סון הר-מלך: אכפת לי מאוד

לימור סון הר-מלך:  ובגלל שיש לנו אחריות, אנחנו נוהגים באחריות - - -      

מירב בן ארי: איזו אחריות? איזו אחריות

משה סולומון: חברת הכנסת מירב

לימור סון הר-מלך: כל ביטוי - - -      

מירב בן ארי: חברים, אם ככה נראית אחריות – אפשר לקפל

מירב בן ארי:  תודה

משה סולומון: תודה רבה

משה סולומון:  כעת אני מזמין את חבר הכנסת שלום דנינו, לסכם את הדיון

משה סולומון:  מוותר

משה סולומון:  השר מיקי זוהר, אתה מסכם? טוב

משה סולומון:       חבריי חברי הכנסת, נעבור כעת להצבעה על בקשת הממשלה להאריך בצו את תוקפו של חוק האזרחות והכניסה לישראל (הוראת שעה) (הארכת תוקף החוק), התשפ"ד–2024

משה סולומון:  הצבעה

משה סולומון: בעד הצו – 26 

משה סולומון: נמנעים – אין  

משה סולומון: חבריי חברי הכנסת, 26 בעד, שישה נגד

משה סולומון:  אני קובע כי בקשת הממשלה התקבלה

קריאות: - - -      

נאור שירי: לא עבד - - -     

משה סולומון: חבר הכנסת נאור שירי, בעד

משה סולומון: [רשומות (הצעות חוק, חוב' כ/993)

משה סולומון: ] 

משה סולומון: חבריי הכנסת, נעבור לנושא הבא על סדר-היום: הצעת חוק מגבלות על חזרתו של מורשע במעשה טרור לסביבת נפגעי העבירה, התשפ"ד–2024

משה סולומון:  של חברות הכנסת לימור סון הר מלך וחוה אתי עטייה, בקריאה הראשונה

משה סולומון:  בבקשה, חברת הכנסת הר מלך, להציג את החוק

משה סולומון:  בבקשה, לרשותך עשר דקות

לימור סון הר-מלך: אדוני היושב-ראש, חבריי חברי הכנסת, מחבלים צריכים למות

לימור סון הר-מלך:  מחבלים מתים אינם חוזרים לפגע

לימור סון הר-מלך:  אילו הצעת חוק עונש מוות למחבלים שהגשתי הייתה עוברת, רבים מהחוקים הנוגעים לטרור היו מתייתרים

לימור סון הר-מלך:  כאשר מחבל ידע כי הוא יכול לסיים רק בדרך אחת,  גופה, הוא ישקול שוב אם לצאת לפגע

לימור סון הר-מלך:      אני מכירה את הטענה הזו שמחבל שיוצא לפגע מבקש את נפשו למות

לימור סון הר-מלך:  הטענה הזו לא מסתדרת עם המחבלים שמרימים ידיים לאחר שהם מסיימים לרצוח, או עם כאלו שמסגירים את עצמם, או עם אלפי האלפים הממלאים את בתי הכלא

לימור סון הר-מלך:  לצערי מחבל שיוצא למסע רצח יודע כי סיכוייו לחיות גבוהים, והכספים שתקבל משפחתו מהרשות הפלסטינית – אני לא יכולה

משה סולומון: חברים

משה סולומון:  אני מבקש שקט במליאה

משה סולומון:  בבקשה

לימור סון הר-מלך: הכספים שתקבל משפחתו מהרשות הפלסטינית על כל יהודי שהוא יהרוג ועל כל שנה בכלא שהוא ישב, יוכלו לסדר אותם כלכלית עד לסוף ימיהם

לימור סון הר-מלך:  יתרה מזאת, המוטיבציה לחטיפת אזרחים וחיילים תמורת אותם מחבלים גוברת, ויש באפשרותנו לגדוע אותה באמצעות הוצאה להורג של אותם מרצחים

לימור סון הר-מלך:  אך עד שהקדוש ברוך הוא יכניס בינה ואומץ בראשם של חבריי לבית הזה לחוקק את חוק עונש מוות למחבלים, נצטרך אנו לחוקק חוקים שיהוו מגן על נפגעי הטרור ומשפחותיהם מפני המרצחים

לימור סון הר-מלך:      ביום 5 במרץ 2003 בשעה 13:30 יצא אוטובוס קו 37 של חברת אגד מהתחנה המרכזית בחיפה בדרך אל האוניברסיטה

לימור סון הר-מלך:  40 דקות לאחר מכן, בשדרות מוריה, החריד פיצוץ עז את האזור

לימור סון הר-מלך:  17 אנשים, ביניהם אב ובנו, ועוד שמונה תלמידי בית ספר, נרצחו בידי מחבל מתאבד מהחמאס

לימור סון הר-מלך:  מוניר רג'בי, ערבי ישראלי תושב חיפה, סייע בתכנון הפיגוע

לימור סון הר-מלך:  הוא נידון למאסר עולם

לימור סון הר-מלך:  בחודש מרץ האחרון, בדיוק 20 שנה לאחר הפיגוע, רג'בי השתחרר והורחק לשנה מחיפה

לימור סון הר-מלך:  איש לא יודע אם בחודש הבא, כשיפקעו ההגבלות, יוחזר לחיפה, מקום מגוריהם של 14 קורבנותיו

לימור סון הר-מלך:       אחד מהנרצחים היה אסף צור, נער בן 17, תלמיד כיתה י"א בבית הספר אורט חנה סנש

לימור סון הר-מלך:  הצעת החוק שעליה נצביע היום נדונה בדיונים רבים בוועדה לביטחון לאומי

לימור סון הר-מלך:  יוסי, אביו של אסף, השתדל להיות נוכח בכולם במסגרת מאמצי פורום בוחרים בחיים של המשפחות השכולות ונפגעי הטרור להעביר את החוק שמגביל את חזרתו של מורשע במעשה טרור לסביבת נפגעי עבירה – למקום המגורים, למקום העבודה ולמקום הלימודים, בדומה לסעיף קיים, המגן על קורבנות עבירות מין

לימור סון הר-מלך:       המחבל מוניר רג'בי לא לבד; בתחילת שנת 2023 השתחררו בני הדודים כרים ומאהר יונס, חוטפי ורוצחי החייל אברהם ברומברג

לימור סון הר-מלך:  אברהם, חייל בחיל החימוש, עלה לטרמפ, כאשר ברכב המתינו לו ערבים ישראלים מערערה

לימור סון הר-מלך:  לאחר שנאבק בחוטפיו, הם ירו בו בנשקו והשליכו אותו לגסוס בצד הדרך

לימור סון הר-מלך:  שני המחבלים שהשתתפו ברצח חזרו לגור בערערה, בסמוך לבית משפחתו של אברהם ברומברג בפרדס חנה ובזיכרון יעקב

לימור סון הר-מלך:      מוריה כהן היא תושבת שכונת שמעון הצדיק בירושלים

לימור סון הר-מלך:  לפני כשנתיים, בעודה לוקחת את ילדיה למסגרות החינוך, התנפלה עליה שכנתה, קטינה ערבייה מבית סמוך, ודקרה אותה לעיני ילדיה

לימור סון הר-מלך:  על המחבלת נגזרו 12 שנות מאסר, אך שבועות בודדים לאחר גזר הדין שוחררה המחבלת בעסקה וחזרה לגור בסמוך למוריה

לימור סון הר-מלך:  "זה כעס גדול וזלזול בחיים שלי ושל הילדים שלי", אמרה מוריה

לימור סון הר-מלך:  "מבחינתי, זה משפיל ממש - - - למה הילד שלי צריך לראות את מי שניסתה לרצוח אותי? בנפש אני עדיין מטופלת, וגם הילדים שלי מטופלים

לימור סון הר-מלך:  משהו פה לא תקין"

לימור סון הר-מלך:      כשהגשתי את החוק הכל-כך צודק הזה, המבקש להרחיק מחבל מנפגעי העבירה, הייתי משוכנעת שמכיוון שהחוק כל כך ברור מאליו, אוכל להעביר אותו יחסית בקלות

לימור סון הר-מלך:  לצערי אין-ספור בעיות משפטיות צצו בחוק: ביקשו מאיתנו להחריג מהחוק מחבלים קטינים

לימור סון הר-מלך:  לדוגמה, להחריג את המקרה של מוריה כהן; ביקשו מאיתנו להחריג את מחבלי יהודה ושומרון; ביקשו מאיתנו להחריג את קרובי המשפחה מקרבה ראשונה; וביקשו מאיתנו להחריג כתבי אישום שנסגרו בעסקאות טיעון, שבהם "אין נפגע" גם כאשר יש נפגע מובהק

לימור סון הר-מלך:  לשמחתי, הצלחנו להתגבר על רוב ההחרגות המבוקשות: מחבלים קטינים, מחבלי יהודה ושומרון, קרובים מדרגה ראשונה – ייכללו בחוק, אך לא הצלחנו למצוא מעטפת חוקתית לאפשר גם בעסקאות טיעון בדומה למקרה של אסף צור, השם ייקום דמו, שבהם הקורבן ברור, אך העבירה שבה הורשע המחבל אינה ספציפית

לימור סון הר-מלך:      אני קוראת לכם, חבריי, הצטרפו אליי לוועדה להעברת החוק

לימור סון הר-מלך:  אנחנו צריכים למצוא פתרון חוקי גם למקרים אלו

לימור סון הר-מלך:  אל תתנו לנפגעי טרור להיפגע פעם שנייה

לימור סון הר-מלך:      אני מודה לחברתי אתי עטייה, שהגישה יחד איתי את הצעת החוק והייתה שותפה למסע התיקון הזה; לחברי יושב-ראש הוועדה לביטחון לאומי צביקה פוגל, שקידם במיומנות רבה את החוק ולחם רבות להעברת כל סעיף וסעיף באופן שהחוק יהפוך לניתן ליישום; ליועצת המשפטית של הוועדה, עו"ד מירי פרנקל שור; לסגן היועצת המשפטית עו"ד גלעד נווה; לעו"ד עדן בן ארוש; לאריאל המתמחה; לעו"ד דוד בבלי; לשר המשפטים ולשר הרווחה, שעשו ככל יכולתם כדי שהחוק יעבור במתכונתו הנוכחית; לעורכי הדין של חוננו; ליועצים שלי רעות, נופר, אורי ויעקב; ליוסי צור ולפורום בוחרים בחיים של המשפחות השכולות, שעומדים מאחורי הצעת החוק הזאת, שנכתבה בדם ובכאב, פועלים יום-יום נגד הטרור ונאבקים למניעת הנרצח הבא

לימור סון הר-מלך:  תודה רבה

משה סולומון: תודה רבה

משה סולומון:  הדוברת הבאה – חברת הכנסת אתי עטייה

לימור סון הר-מלך: יוזמת החוק

משה סולומון: כל אלה שהוצמדו יהיו ברצף

משה סולומון:       בבקשה, לרשותך חמש דקות

חוה אתי עטייה: אדוני היושב-ראש, כנסת נכבדה, אדוני שר התרבות והספורט מר מיקי זוהר, מכובדיי כולם, בראשית דבריי אשא תפילה להחזרת החטופים

חוה אתי עטייה:  יהי רצון שישובו לבתיהם במהרה שלמים ובריאים

חוה אתי עטייה:  לכל הפצועים אני שולחת ברכת החלמה מהירה

חוה אתי עטייה:  אני משתתפת מעומק הלב בצער המשפחות השכולות על נפילת יקיריהן, ושולחת להן את תנחומיי

חוה אתי עטייה:    את הצעת החוק המובאת לפניכם הגשתי בעקבות פנייה שוברת לב של מר יוסי צור, אשר שכל את בנו לפני עשרים שנה בפיגוע באוטובוס בחיפה

חוה אתי עטייה:  המחבל שביצע את הפיגוע הקטלני מתגורר בסמוך לביתו של מר צור

חוה אתי עטייה:  הוא השתחרר בחודש מרץ 2023 ושב לגור בביתו הקודם, שהוא קרוב לביתו של מר צור

חוה אתי עטייה:  מר צור נאלץ לצאת מהבית בחשש מתמיד שמא יפגוש את המחבל שנטל את חיי בנו והרס את חיי מר צור

חוה אתי עטייה:       חברות וחברי הכנסת, הצעת החוק שאנו מביאים לקריאה ראשונה, נדרשת ביותר בייחוד בתקופה הנוכחית, שבה אנו דנים בעסקת חטופים תמורת שחרור מחבלים

חוה אתי עטייה:       ברשותכם, אביא לפניכם עוד כמה דוגמאות שאני מקווה שישכנעו אתכם לתמוך בהצעת החוק: משה חן הוא שוטר לשעבר שנפצע בשנת 2015

חוה אתי עטייה:  מחבלת ניסתה לפוצץ מטען חבלה ברכב שהיה סמוך לשוטר; אותה מחבלת ארורה השתחררה בעסקת החטופים בחודש נובמבר האחרון, וחזרה להתגורר בסמוך למקום מגוריו של משה

חוה אתי עטייה:      כפי שחברת הכנסת לימור סון הר מלך דיברה על מוריה כהן – הגברת מוריה כהן נדקרה לפני שנתיים לעיני חמשת ילדיה בידי מחבלת שהייתה אז בת 14; גם המחבלת הזאת השתחררה באותה עסקת מחבלים בחודש נובמבר האחרון, וגם היא שבה להתגורר סמוך למוריה

חוה אתי עטייה:    מקרה נוסף: על ביתו של הרב דוב ליאור בשכונת בית אורות הושלכו שני בקבוקי תבערה בחודש יולי האחרון, בידי מחבל שהיה בן 14 שנה; גם המחבל הזה שוחרר באותה עסקת חטופים, וגם הוא שב להתגורר ליד הרב דוב ליאור בבית שבו התגורר קודם, גם לפני הפיגוע

חוה אתי עטייה:  מדובר בסכנת נפשות ממש

חוה אתי עטייה:       איך אפשר לצפות שנפגעי הטרור ישתקמו שיקום מלא כאשר המחבלים שפגעו בהם חוזרים לגור קרוב לביתם? איך הם יחלימו מפוסט-טראומה אם כל הליכה למכולת עלולה להסתיים במפגש עם מי שניסה לרצוח אותם? איך הם יחושו תחושת ביטחון בשכונה שלהם ובבית שלהם? איך הם יגדלו ילדים במקום שמתהלך בו חופשי מחבל מורשע?     הצעת החוק שלנו באה להגן על נפגעי טרור, ומבקשת להרחיק מחבל מורשע מנפגע טרור, מסביבת מגוריו, ממקום עבודתו וממקום לימודיו

חוה אתי עטייה:  היתקלות יום-יומית של נפגע טרור עם המחבל עלולה לגרום לנפגע הטרור נזק חמור נוסף על הנזק שכבר נגרם לו בעת הפיגוע

חוה אתי עטייה:       גם אני רוצה להודות ליו"ר הוועדה, חבר הכנסת צביקה פוגל, על התמיכה בהצעת החוק ועל קידומה לכל אורך הדרך

חוה אתי עטייה:  אני מודה גם לשותפיי להצעת החוק, חברת הכנסת לימור סון הר מלך וחבר הכנסת אריאל קלנר

חוה אתי עטייה:    תודה גם ליועצים המשפטיים של הוועדה לביטחון לאומי, שעבדו איתנו בשיתוף פעולה מלא כדי ליישב מחלוקות ולמצוא את האיזון הנדרש בין הגנה על נפגע טרור ובני משפחתו, ובין שמירה על זכויות היסוד של פעיל הטרור לחופש תנועה, לחופש עיסוק ולשימוש קניינו

חוה אתי עטייה:       תודה לכלל היועצים המשפטיים של הממשלה, שליוו במסירות את הצעת החוק, ומסייעים ככל הניתן ליישר את ההדורים

חוה אתי עטייה:  עוד אני מודה לחבר הכנסת יריב לוין, שר המשפטים, שאישר את הצעת החוק; גם לחבר הכנסת אופיר כץ, יו"ר הקואליציה, שסייע בקידום ההצעה

חוה אתי עטייה:  איני שוכחת להזכיר שוב את מר יוסי צור, אחרי שחווה את הנורא מכול

חוה אתי עטייה:        אודה לכם על אישור הצעת החוק, אשר באה לתקן עוול נורא, ואני מקווה שבעזרת השם, תיכנס במהרה לספר החוקים, תיאכף ותהיה ניתנת ליישום

חוה אתי עטייה:  תודה רבה

חנוך דב מילביצקי: תודה רבה

חנוך דב מילביצקי:  חברת הכנסת עטייה, אמרת: זכויות יסוד של פעיל הטרור?      

חוה אתי עטייה: - - - צריך למצוא את האיזון

חוה אתי עטייה:  לא אנחנו

חנוך דב מילביצקי: לפעיל הטרור אין זכויות יסוד

חנוך דב מילביצקי:  יש לו זכות לחיות, וגם זה – אנחנו עושים לו טובה

חוה אתי עטייה: נכון

חוה אתי עטייה:  אבל היועצים המשפטיים של הממשלה והכנסת ושל הוועדה לביטחון לאומי עשו הכול כדי למצוא את האיזון

חוה אתי עטייה:  נכון לעכשיו כמובן שהם – אני לא רוצה להגיד, אני מקווה שלא יבואו לטובת פעיל הטרור

חנוך דב מילביצקי: בסדר גמור

חנוך דב מילביצקי: [הצעת חוק פ/4136/25; נספחות

חנוך דב מילביצקי: ] 

חנוך דב מילביצקי: להצעת חוק זו הוצמדה הצעת החוק של חבר הכנסת אריאל קלנר וקבוצת חברי הכנסת בקריאה הטרומית

חנוך דב מילביצקי:  חבר הכנסת קלנר, בבקשה, אדוני

אריאל קלנר: התחלף היושב-ראש?     

משה סולומון: כן

משה סולומון:  בבקשה, לרשותך שלוש דקות

אריאל קלנר: אדוני היושב-ראש, אדוני השר, חבריי חברי הכנסת, אסף צור נולד בי"ח בניסן תשמ"ו - - -     

משה סולומון: נא לשמור על שקט במליאה, בבקשה

אריאל קלנר: אסף צור נולד בי"ח בניסן תשמ"ו, 27 באפריל 1986

אריאל קלנר:  בא' באדר ב' תשס"ג, 5 במרץ 2003 – מחר זה 5 במרץ גם כן – כשהוא עדיין לא בן 17, נרצח אסף כשאוטובוס מס' 37 בחיפה פוצץ על ידי מחבל מתאבד

אריאל קלנר:  בפיגוע נרצחו 17 אנשים, ביניהם ילדים רבים שחזרו מבית הספר לביתם

אריאל קלנר:  המרצח בא מאמונה ותרבות שרואות ברצח יהודים את הדבר הנעלה ביותר

אריאל קלנר:  המרצח שהגיע מחברון הסתייע בהגעה למקום במוניר רג'בי, תושב חיפה

אריאל קלנר:  רג'בי השתחרר לפני שנה

אריאל קלנר:  אסף צור לא השתחרר, וגם לא ישתחרר עד תחיית המתים

אריאל קלנר:       אני מכיר את אביו של אסף, יוסי צור

אריאל קלנר:  יוסי אומר: אם אפגוש את המתועב הזה ברחוב, או שאחסל אותו או שאקבל התקף לב ואמות

אריאל קלנר:  האם יוסי ומשפחתו לא סבלו די? הרחקת מחבלים משוחררים מקורבנותיהם היא הצעה הומנית הרואה לנגד עיניה את הקורבן

אריאל קלנר:  יש לבטל את המצב הבלתי-נסבל שבו הקורבן צריך לעבור טראומה נוספת על לא עוול בכפו מלבד הפשע של היותו יהודי בארץ ישראל

אריאל קלנר:       במציאות מתוקנת, מחבלים היו מגורשים יחד עם בני משפחותיהם מהמדינה שאותה ניסו להחריב

אריאל קלנר:  מערכת המשפט והחוק בישראל טרם השכילו להבין שטרור הוא מקרה פרטי של מלחמה, לא מקרה פרטי של פשיעה פלילית

אריאל קלנר:  ובמציאות הזו אנו מנסים להשיג את המיטב עבור העם המיוסר ששכניו מנסים לטבוח אותו, אנשים, נשים וטף

אריאל קלנר:       מטרת הטרור, חבריי חברי הכנסת, היא לזרוע פחד

אריאל קלנר:  זה פירוש המילה

אריאל קלנר:  האויב יודע שבאמצעות פיגועים הם לא יכבשו את ירושלים, המטרה שלהם היא לגרום לנו לפחד, לשנות את אורחות חיינו ולהישבר

אריאל קלנר:  כשמחבל מורשע משתחרר לסביבת מגוריו של הקורבן, וכשהקורבן חי בתחושת פחד, המטרה הזו מושגת

אריאל קלנר:  והמטרה שלנו צריכה להיות הפוכה – שהטרור לא ישיג את מטרתו

אריאל קלנר:       אני קורא לחבריי להצביע בעד ההצעה

אריאל קלנר:  מחר ימלאו 21 שנים בלוח השנה הלועזי לטבח בקו 37 בחיפה ולרציחתו של אסף צור, השם ייקום דמו

אריאל קלנר:  שום דבר לא יקל את האובדן, הבה לפחות קצת נקל את הכאב

אריאל קלנר:      אני מודה לחברותיי חברת הכנסת לימור סון הר מלך וחברת הכנסת אתי עטייה ולחבר הכנסת עודד פורר על קידום ההצעה

אריאל קלנר:  אני קורא לכולם להצביע בעד

אריאל קלנר:  תודה רבה

משה סולומון: תודה רבה

משה סולומון: [הצעת חוק פ/4171/25; נספחות

משה סולומון: ] 

משה סולומון: להצעת החוק הוצמדה גם הצעת חוק של חבר הכנסת עודד פורר וקבוצת חברי הכנסת בקריאה הטרומית

משה סולומון:  בבקשה, חבר הכנסת עודד פורר, לרשותך שלוש דקות

עודד פורר: אדוני היושב-ראש, חבריי השרים, רבותיי חברי הכנסת, לפעמים גם את המובן מאליו צריך לחוקק בבית הזה

עודד פורר:  אנחנו נתקלים ורואים מקרים שבהם בכל מיני עסקאות כאלה ואחרות, לצערי, משוחררים מחבלים, ומשוחררים מחבלים עם דם על הידיים, עוד לפני סיום ריצוי תקופת מאסרם

עודד פורר:  וגם מחבל שמשתחרר אחרי ריצוי תקופת מאסרו – הקרבה שבה אנחנו רואים מחבלים שחיו בשכנות לקורבנות שלהם, למי שהם פגעו בהם, והעובדה שאותו מחבל רוצה לחזור לסביבת הקורבן, הן פשוט חידוש מעשה הטרור

עודד פורר:  זה אומר שאותו מחבל שריצה את העונש על מעשה הטרור שלו חוזר כדי לבצע את אותו מעשה טרור, בעצם הנוכחות שלו בסביבת הקורבן, בעצם האיום שהוא מהווה על אותו קורבן, ובתחושת חוסר הביטחון שקורית באירוע הזה

עודד פורר:      לכן הצעת החוק הזו, שתעבור היום בקריאה הראשונה, היא מהחשובות, אני חושב, שעוברות בבית הזה בהקשר של מלחמה בטרור והמאבק בטרור על כל גווניו

עודד פורר:  לכן אני רוצה לברך את המציעים האחרים ועל הקידום של ההצעה הזו, גם את יושב-ראש הוועדה, שלא נמצא פה, אבל בהחלט יש חשיבות גדולה מאוד לעבודת הוועדה

עודד פורר:       אני רק אזכיר שהמלאכה עוד לא הושלמה

עודד פורר:  אנחנו בסך הכול נמצאים בשלב אחד בדרך

עודד פורר:  אבל אני חושב שהאמירה של הבית הזה, באישור ברוב גדול – אני מצפה שיהיה כאן רוב גדול מכל קצות הבית, משמאל ומימין – של ההצעה הזו, היא אמירה חשובה מאין כמוה

עודד פורר:  ולכן אני מבקש מכולם לתמוך בחקיקה

משה סולומון: תודה רבה

משה סולומון:  כעת לעבור לדיון האישי

משה סולומון:  ראשונת הדוברים, חברת הכנסת מירב כהן, בבקשה, לרשותך שלוש דקות

מירב כהן: כבוד היושב-ראש, כנסת נכבדה, כמו הברירה שמציב מורפיוס בפני ניאו עם הגלולה האדומה והכחולה, או למי שמעדיפים את זה בגרסה התנ"כית – כמו הברירה שמציב בפנינו אלוהים בין הטוב ובין הרע, גם אנחנו נמצאים כרגע בנקודת הכרעה

מירב כהן:  מצד אחד, אפשר להמשיך באותה הדרך בעיניים עצומות

מירב כהן:  להמשיך כאילו אם רק נוסיף ללכת כעיוורים אחרי נתניהו אז נקבל תוצאה שונה מזו שקיבלנו ממנו בשנה האחרונה; תוצאה שונה מזו שפוררה לנו את המדינה, ואז שרפה, אנסה, רצחה, חטפה והתפוצצה לנו בפנים

מירב כהן:  להמשיך כאילו כל הרע מכל מאחורינו; להמשיך כאילו לא יכול להתרחש עלינו מצפון אסון קשה יותר מזה שכבר קרה לנו בדרום

מירב כהן:      ומצד שני, אפשר להתעורר ולהתפכח

מירב כהן:  אפשר להסתכל למציאות בעיניים, להבין שההישגים המדהימים של החיילים שלנו לעולם לא יצליחו לחפות על היעדר אסטרטגיה ומנהיגות מלמעלה; להבין שמי שמנהיג כרגע את הממלכה נאמן קודם כול לעצמו – זו האמת – ורק אחר כך, אם בכלל, לעתיד המדינה; להבין שאם מי שמתווה את המדיניות לא יודע לאן הולכים, אז כל דרך שבה נלך תוביל בהכרח לשום מקום, או גרוע מכך, תוביל אותנו מטה-מטה במורד התהום; להבין שאפשר אחרת, וזה עניין של בחירה

מירב כהן:       כשהנהג מאיים לגרור את כולנו לשוליים, כשאין לו מושג בכלל מה היעד, וכשהוא מתכחש לחלוטין לתנאי הכביש – אסור לחכות לסוף הנסיעה כדי להחליף אותו, אסור

מירב כהן:  במצב כזה זה לא חוסר אחריות להחליף את הממשלה תוך כדי מלחמה, אלא במצב כזה זה חוסר אחריות להשאיר אותה

מירב כהן:  אנחנו צריכים להסתכל למציאות בעיניים, אסור להמשיך להתעלם ממנה, הגיע הזמן לבחור

משה סולומון: תודה רבה

משה סולומון:  כעת הדובר הבא, חבר הכנסת חמד עמאר – אינו נוכח; חבר הכנסת מאיר כהן – אינו נוכח; חבר הכנסת ווליד טאהא, בבקשה

משה סולומון:  לרשותך שלוש דקות

וליד טאהא: מכובדי היושב-ראש (אומר דברים בשפה הערבית, להלן תרגומם:) - -     

שקלים: על אפך ועל חמתך

וליד טאהא: - - (אומר דברים בשפה הערבית, להלן תרגומם:) - -     

שקלים: על אפך ועל חמתך

וליד טאהא:  - - (אומר דברים בשפה הערבית, להלן תרגומם:) - -     

שקלים: על אפך ועל חמתך

וליד טאהא: - - (אומר דברים בשפה הערבית, להלן תרגומם:)

משה סולומון: תודה רבה

משה סולומון:  וכעת הדובר הבא, חבר הכנסת יואב סגלוביץ' – אינו נוכח; חבר הכנסת גלעד קריב – אינו נוכח; חבר הכנסת עופר כסיף – אינו נוכח; חבר הכנסת רם בן ברק – אינו נוכח; חבר הכנסת יוסף עטאונה – אינו נוכח; חברת הכנסת שרון ניר – אינה נוכחת; חבר הכנסת ואליד אלהואשלה – אינו נוכח; חבר הכנסת ניסים ואטורי – אינו נוכח; חבר הכנסת אבי מעוז – אינו נוכח; חברת הכנסת עאידה תומא סלימאן, בבקשה

משה סולומון:  לרשותך שלוש דקות

עאידה תומא סלימאן: כבוד היושב-ראש, כנראה המצב שאנחנו שרויים בו, מצב המלחמה וכל הקשיים שקיימים, גם הרגשות של משפחות החטופים וכל מי שקשור לזה והכאב שכולם מרגישים, קצת גורם לעיוורון; עיוורון, כשהאוכלוסייה לא מצליחה לראות מעבר לכאב המוצדק, הפנימי, הישראלי – אבל זה לא גורם לאף אחד להסתכל קצת יותר רחוק ולראות מה מתחולל תחת מעטה המלחמה הארורה הזו

עאידה תומא סלימאן:      תחת מעטה המלחמה הארורה הזו מעבירים חוקים שלא מביישים את המשטרים הכי אפלים והכי פשיסטיים בכל מדינה

עאידה תומא סלימאן:  באים ומעבירים את החוקים האלה במחטף, ומנצלים את "המצב הרגשי של האומה" כדי להעביר את החוקים האלה, את הפחד האמיתי הקיים, את הקושי הקיים אצל כל אזרחי המדינה, את חוסר הביטחון

עאידה תומא סלימאן:  כשבעצם, אותם אנשים שמעבירים את החוק היום אחראים על חוסר הביטחון הזה, אם במישרין או בעקיפין, אם בזה שהם הזניחו את ביטחון האזרחים, או בזה שהם מנעו איזשהו הסדר פוליטי שיכול באמת להבטיח את ביטחונם של האזרחים הישראלים

עאידה תומא סלימאן:      תחת המעטה של המלחמה הזו מעבירים את חוק האזרחות אפילו בלי לקיים דיון כמו שצריך

עאידה תומא סלימאן:  בבוקר דנים בזה בוועדה תוך ש-20 ועדות מתקיימות באותו הזמן, ואחר כך מעלים את זה למליאה עוד באותו יום כדי לא לאפשר אפילו שיח על זה בציבוריות הישראלית

עאידה תומא סלימאן:  ועוד מביאים את שלושת החוקים האלה שמדברים על אי-החזרת – ילד שזורק אבן ומכריזים על זה שהמטרות שלו היו ביטחוניות – אסור לו לחזור לבית שלו

עאידה תומא סלימאן:  אבל מתנחל שהתנחל ליד הבית, גנב את האדמה, גנב את המקום, את המולדת, יושב שם – בגללו אי-אפשר לחזור הביתה

עאידה תומא סלימאן:      אני חושבת שהגיע הזמן להתעורר מהעיוורון הזה, לשאול לאן דוהרת החברה הישראלית, לאיזה בוקר נקום לאחר המלחמה הזו, נסתכל אחד בשני ולא נכיר אחד את השני, ולא נכיר את המציאות שנוצרה תחת מעטה המלחמה האכזרית הזו

טלי גוטליב: שפתח עלינו חמאס, רצח וטבח והתעלל וחטף את בני ובנות עמנו

משה סולומון: תודה, אל הדובר הבא

משה סולומון:  ילד שזורק אבן והורג אדם הוא מחבל

עאידה תומא סלימאן: מה, אתה מסכם את הדיון?     

משה סולומון: לא

משה סולומון:  אבל שיהיה ברור, ילד שזורק אבן והורג הוא מחבל

משה סולומון:  זו עובדה

עאידה תומא סלימאן: זה לא התפקיד שלך, עם כל הכבוד

עאידה תומא סלימאן:  עם כל הכבוד, זה לא התפקיד של היושב-ראש

טלי גוטליב: מותר לך, מותר לך, אדוני היושב-ראש, יש לך סמכות כזאת

משה סולומון: הדוברת הבאה, חברת הכנסת מיכל מרים וולדיגר – אינה נוכחת; חברת הכנסת אימאן ח'טיב יאסין, בבקשה

עאידה תומא סלימאן: זה לא התפקיד שלך להתדיין איתי, זה לא התפקיד שלך - - -     

טלי גוטליב: יש לו תפקיד כזה, יש לו סמכות כזו - - - פררוגטיבה כזאת

מירב בן ארי: לא, לא, אתה לא יכול – ודיברנו גם על זה בישיבת הנשיאות – עם כל הכבוד, אתה לא יכול לנקוט עמדה

טלי גוטליב: אבל את לא יכולה להעיר לו במהלך דיון, זה לא מכבד

מירב בן ארי: דיברנו על זה, זה גם יכול להיות הפוך

משה סולומון: בסדר

משה סולומון:  אני שומע את הדברים

משה סולומון:  אף על פי כן, להעמיד דברים על דיוקם

מירב בן ארי: אדוני, לא

מירב בן ארי:  אתה תעצור לה את הזמן, כי אני - -     

משה סולומון: 
	לא, לא נתתי לה זמן, עוד לא התחלתי איתה

משה סולומון:  עוד לא התחלתי איתה

מירב בן ארי: - - כי אני חלק מהנשיאות בדיוק כמוך, והייתה החלטה שיושב-ראש שמנהל דיון לא נוקט עמדה, לא מהצד שלנו – לא, גם מהצד שלך - - -     

משה סולומון: זו לא עמדה, אבל בסדר

משה סולומון:  בסדר, אני מבין, נמשיך בדיון

משה סולומון:  חברת הכנסת מירב, הבנתי, הבנתי, בסדר, הבנתי

מירב בן ארי: לא, לא, אם אתה לא תדע לעמוד בכללים – עם כל הכבוד, זה לא מקובל

עמית הלוי: זאת עובדה על פי חוק

עמית הלוי:  זאת עובדה על פי חוק

משה סולומון: הבנתי

טלי גוטליב: אבל סליחה, מה זה? הוא לא הביע דעה, הוא אמר עמדה

מירב בן ארי: זה לא – אל תתערבו, כי אתם בכלל – אל תתערבו - - -     

טלי גוטליב: אנחנו כן נתערב, את לא מנהלת אותנו

טלי גוטליב:  את לא מנהלת אותנו, אנחנו נתערב כמה שאנחנו רוצים

טלי גוטליב:  כמה שאנחנו רוצים אנחנו נתערב

משה סולומון: זו לא עמדה, ואני לא רוצה לנהל את הדיון הזה כאן כרגע

מירב בן ארי: מה לעשות, כי אתם לא חלק מהנשיאות - - -     

טלי גוטליב: לא, לא, אנחנו לא חברי יש עתיד, לא חברי יש עתיד

משה סולומון: בבקשה, חברת הכנסת אימאן עומדת כאן, היא רוצה להתחיל

משה סולומון:  בבקשה, לרשותך שלוש דקות

מירב בן ארי: צריך ללמוד את הכללים

אימאן ח'טיב יאסין: כבוד היושב בראש, כנסת נכבדה - -      

טלי גוטליב: - - - לפני שאת אומרת שהוא נוקט עמדה – תקשיבי, הוא פשוט אמר עובדה

טלי גוטליב:  וואו, כללים

משה סולומון: חברת הכנסת טלי, את מפריעה לה

אימאן ח'טיב יאסין: - - כנראה הסיטואציה שאנחנו שרויים בה גרמה לכלל האנשים – ולא סתם אנשים, אנשים שאמורים להיות בעמדת קבלת החלטות ומשפיעים ואמורים להוביל ולכוון את הציבור ולנתב את המציאות למקום טוב יותר – אבל מה שקורה בפועל הוא באמת השנאה והגזענות שגוברות ומגיעות לשיאים שלא ראינו כמותם אף פעם

אימאן ח'טיב יאסין:  לא יכול להיות, איזה חוקים עולים לכאן בכל יום שני ורביעי

אימאן ח'טיב יאסין:  יש הרבה דרכים לטפל בדברים שהם לא חוקיים

אימאן ח'טיב יאסין:        אף אחד מאיתנו שיושב כאן לא מבקש לעבור על החוק

אימאן ח'טיב יאסין:  אבל מצד שני, אנחנו כן מבקשים שחקיקת החוקים לא תהיה בצורה כזאת שלא משאירה שום היגיון, שלא משאירה שום אפשרות לחיים משותפים

אימאן ח'טיב יאסין:  לא יכול להיות מה שקורה כאן

אימאן ח'טיב יאסין:  ואם נסתכל על הצד השני, אם זה בגדה ואם זה בעזה, נראה דברים זוועתיים

משה סולומון: נא לשמור על השקט במליאה

אימאן ח'טיב יאסין: אז האם יש אפשרות לעשות השוואה בין הדברים, או שבאמת נהיה אחראים מספיק ונביא דברים הגיוניים? אני יודעת שהחוק הזה – כמוהו כמו כל החוקים הבלתי-הגיוניים – גם יעבור

אימאן ח'טיב יאסין:  אבל אני אומרת: די עם ההשתלטות של האווירה הגזענית הבלתי-אנושית

אימאן ח'טיב יאסין:  המציאות היא שיש באזור הזה שני עמים, והם יחיו כאן לתמיד אחד על יד השני

אימאן ח'טיב יאסין:  אז הגיע הזמן שתהיה דרך, וזה באחריות של  מי שמושל כאן, מי ששולט, שימצא דרך לחיים למען כולנו, לא למען צד אחד

אימאן ח'טיב יאסין:  ובהחלט בהחלט, חוקים כאלו לא מקדמים את הדבר הזה

אימאן ח'טיב יאסין:  תודה

טלי גוטליב: מה קשור גזענות ללא להחזיר מחבל לסביבת קורבן עבירה?      

משה סולומון: תודה רבה

משה סולומון:  וכעת לדובר הבא, חבר הכנסת מנסור עבאס – אינו נוכח; חבר הכנסת ולדימיר בליאק – אינו נוכח

משה סולומון:  חבר הכנסת עמית הלוי, בבקשה

משה סולומון:  הפעם תעמוד בזמן מן הסתם

עמית הלוי: כן

עמית הלוי:  כשדוחקים בך, אז - - -      אדוני היושב-ראש, חברותיי וחבריי לכנסת, אדוני השר, אזרחי ישראל, משהו לא טוב קורה לנו מאז 7 באוקטובר – למעשה הפוך בדיוק ממה שאמור היה לקרות לנו

עמית הלוי:  במערכת הבין-לאומית יש בריתות ויש אינטרסים ויש לחצים, ואי-אפשר שלא לתמרן בה

עמית הלוי:  אני לא מאלה שאומרים: אסור להתחשב בכלום

עמית הלוי:  ברור שיש לחצים ויש אינטריגות, וזה הסדר הרגיל

עמית הלוי:  אבל יש רגעים בתולדות עם,  אדוני היושב-ראש, שהוא מגיע לגבול שאסור לו לעבור אותו, והחשבון צריך להיות חשבון אחר

עמית הלוי:  וזה היה אחד הרגעים, 7 באוקטובר

עמית הלוי:  הרגע שבו הושפלנו, שבו נאנסנו, שבו נטבחנו לעיני העולם כולו

עמית הלוי:  ומאז, במקום לצאת בהתקפה חריפה על זכותנו, למעשה על חובתנו, לכלות את הרע בעולם, אנחנו כל הזמן בהתנצלות, כל הזמן מגמגמים, כל הזמן מתנצלים על כך שאנחנו מכים את אויבינו, על כך שאנחנו לא נותנים להם להשלים את המלאכה

עמית הלוי:  אנחנו כל הזמן מצטדקים: הינה, אנחנו מעבירים סיוע הומניטרי לאוכלוסייה שרובה ככולה רחוקה מהמושג הומניזם או הומניטריות

עמית הלוי:  סוג של מצב נפשי כמו שאנחנו אלפיים שנה התחננו – קיווינו שהציונות תוציא אותנו מהמצב הזה, מהמצב הפתולוגי הזה של עבדים, של גלות

עמית הלוי:  וקורה לנו הפוך: אנחנו משנים את השיר לאירוויזיון כדי להצטרף לסלון האירופי

עמית הלוי:  אנחנו שותקים כשיש מצור אנטישמי עלינו בבאב אל-מנדב

עמית הלוי:  כל האוניות עוברות, רק האונייה הישראלית לא עוברת – אנחנו שותקים

עמית הלוי:  אנחנו לא אומרים בהאג שעזה היא הארץ שלנו, שהייתה בה קהילה יהודית, ששמעון החשמונאי הקים בה קהילה יהודית, שלא ארץ נוכרייה לקחנו ולא ברכוש נוכרי משלנו

עמית הלוי:  אנחנו לא אומרים את זה בהאג

עמית הלוי:  אנחנו לא תובעים בהאג את איראן, את דרום אפריקה, אנחנו שותקים

עמית הלוי:  ואנחנו שותקים כי איבדנו את ההדר

עמית הלוי:  יש לנו כוח, יש לנו כוח צבאי, יש לנו כוח כלכלי, אבל חסר לנו הדר

עמית הלוי:  כאילו הפנמנו, הסכמנו בשתיקה להיות מנודים, הסכמנו ליחס הזה, כאילו היהודים הם מצורעים

עמית הלוי:       וזה קרה פעם אחת – זה הסיפור שרציתי לומר קודם – לתלמיד של ז'בוטינסקי שחינך אותנו להדר, לראש הממשלה בגין

עמית הלוי:  אחרי ההחלטה שעברה כאן בכנסת על החלת הריבונות על רמת הגולן, בדצמבר 1981, ממשל רייגן הגיב בחומרה

עמית הלוי:  הוא השעה את מזכר ההבנה ואמר שהוא יפסיק את הרכש של 300 מיליון דולר, את הסיוע לרכש של הנשק

עמית הלוי:  בגין זימן את השגריר האמריקאי לואיס, ואני מצטט, הוא הודיע לו: איננו וסלים שלכם, איננו רפובליקת בננות

עמית הלוי:  הוא אמר לאריה נאור: תצא החוצה לעיתונאים, תקריא את ההודעה שלי, וההודעה כללה שישראל ביטלה את מזכר ההבנה

עמית הלוי:  ואני אומר את זה כאן כיוון שרק עם שמכבד את עצמו ואת ריבונותו ודורש מאחרים להתייחס אליו בכבוד, הוא מכונן את היחס הנכון בין עמים

עמית הלוי:  ולשתוק זה לא אופציה

עמית הלוי:  כי ז'בוטינסקי אמר: כי שקט הוא רפש, ואת הרפש הזה אנחנו צריכים להפסיק

עמית הלוי:  תודה

משה סולומון: תודה רבה

משה סולומון:  וכעת הדובר הבא, חבר הכנסת יבגני סובה – אינו נוכח; חבר הכנסת רון כץ – אינו נוכח; חבר הכנסת יאסר חוג'יראת – אינו נוכח; חברת הכנסת מרב מיכאלי – אינה נוכחת; חברת הכנסת יוליה מלינובסקי – אינה נוכחת; חברת הכנסת מטי צרפתי הרכבי – אינה נוכחת; חבר הכנסת אושר שקלים – אינו נוכח; חברת הכנסת מירב כהן – אינה נוכחת; חברת הכנסת נעמה לזימי – אינה נוכחת; חברת הכנסת קארין אלהרר – אינה נוכחת

משה סולומון:  חברת הכנסת טלי גוטליב, בבקשה

טלי גוטליב: עם ישראל הנכבד, קבלו צ'יזבט

טלי גוטליב:  היום בית הדין הצבאי ריחם על מחבל רוצח והוא לא גזר עליו מאסר עולם, כי מצבו הנפשי קשה אז הוא לא גוזר עליו מאסר עולם, הוא גוזר עליו 35 שנות מאסר

טלי גוטליב:  ובואו קבלו את הסיפור המחריד הזה

טלי גוטליב:  ראשית, איפה הטקט של בית הדין הצבאי? אירוע שבו נרצח רב-סרן אליאב גלמן, השם ייקום דמו, ב-2016

טלי גוטליב:  התיק מתנהל כמעט עשר שנים בבית הדין הצבאי

טלי גוטליב:  היום, בזמן המלחמה, היה דחוף לשחרר את פסק הדין ההזוי והבזוי הזה

טלי גוטליב:  אגב, מלכתחילה בית הדין הצבאי הרשיע אותו רק בהריגה

טלי גוטליב:  את יודעת למה? עליזה, את נופלת מהרגליים? את יודעת למה הוא הרשיע אותו בהתחלה רק בהריגה? כי הוא בא עם סכין, בגוש עציון, והוא תכנן רק לדקור יהודים

טלי גוטליב:  אז אם אתה דוקר אתה לא לוקח בחשבון שמישהו ימות בסיטואציה

טלי גוטליב:  הוא הורשע בהריגה

טלי גוטליב:  הפרקליטות הצבאית הגישה ערעור, הערעור התקבל, הוא הורשע ברצח

טלי גוטליב:  היום ניתן פסק הדין: אנחנו לא מטילים עליו מאסר עולם, כי הוא נורא מסכן

טלי גוטליב:  זו בבואה לאבסורד שבקונספציה שמרחמת על מחבלים מרצחים

טלי גוטליב:  מי שוקל בכלל שיקולים כאלה כשמדובר במחבל רוצח? אבל זה מה שקרה, הוא לא קיבל מאסר עולם

טלי גוטליב:  ואני מקווה מאוד שהפרקליטות הצבאית תערער את הערעור העקרוני הזה, אני מקווה מאוד

טלי גוטליב:       ואגב, אני חייבת לומר לכם: אפרופו סמנטיקה, אני מזכירה לכם שבשבוע שעבר הפצ"רית שלחה מכתב לחיילים, איגרת שהמשיכה את האיגרת של הרמטכ"ל, אותה איגרת של הרמטכ"ל שאמר שאנחנו לא מבצעים מעשי נקם ולא מבצעים רצח עם

טלי גוטליב:  בלי בושה כתב את זה הרמטכ"ל, כאילו אנחנו מבצעים רצח עם

טלי גוטליב:  הרי מה הוא היה צריך להגיד? הוא היה צריך להגיד: למרות רעשי הרקע ולמרות כל מה שאומרים עלינו, אנחנו שומרים קלה וחמורה, על כבודו של כל אדם, גם של מחבל

טלי גוטליב:  וכשאנחנו מחסלים מחבל צריך לחסל אותו בלי למצמץ

טלי גוטליב:  זו, אגב, תפארת קידוש השם ושמירת ביטחון מדינת ישראל

טלי גוטליב:  הפצ"רית ביום למוחרת מוציאה איגרת לחיילים

טלי גוטליב:  באיגרת היא רושמת להם שיש חיילים שהמעשים שלהם עוברים את הרף הפלילי

טלי גוטליב:  גברת פצ"רית, איזו תעוזה יש לך לכתוב דבר כזה במכתב לחיילים שבמעצר מחבלים עברו את הרף הפלילי? בואי תשלחי את זה ישירות להאג

טלי גוטליב:  ואני צריכה לסמוך אחר כך על הפרקליטות הצבאית שתגן על החיילים שלי, אם זה מה שהיא כותבת? זה הרי משהו שצריך לבדוק מקרה-מקרה, ולעשות את זה כמובן כמו שצריך

טלי גוטליב:  אבל מה את כותבת את זה לחיילים? יש אחר כך פלא שהמשפחות של החיילים כעסו על האיגרת של הפצ"רית? אותו דבר היום, חוסר טקט

טלי גוטליב:  פסק דין – אני מרחם על מחבלים

טלי גוטליב:       באותה מידה, אפרופו סמנטיקה, עומדות פה חברות הכנסת מחד"ש-תע"ל, עומדות כאן ופשוט בזות לאינטליגנציה של אזרחי מדינת ישראל

טלי גוטליב:  דנו כאן בחוק הרחקת מחבל, מפגע, רוצח, מסביבת קורבן עבירה

טלי גוטליב:  תחשבו, סיפרו לכם, מחבל שפוט מאסר עולם, שפוט 20 שנה, חוזר לסביבת קורבן עבירה

טלי גוטליב:  אומרות לנו כאן: זו גזענות

טלי גוטליב:  אין להן בושה בחילול המילה גזענות

טלי גוטליב:  אצלם שם, חד"ש-תע"ל – היום אחמד טיבי נמצא בצפון, בהפגנה

טלי גוטליב:  נכון הוא נמצא בהפגנה, אחמד טיבי? בהפגנה לטובת הפסקת הלחימה

טלי גוטליב:  היה בבוקר

וליד אל-הואשלה: אתמול

טלי גוטליב: אתמול, מה זה משנה

טלי גוטליב:  "אלף שנים בעיניך כיום אתמול", כתוב בתהילים

טלי גוטליב:  אתה יודע מה המשמעות של זה? שכלום לא משתנה

טלי גוטליב:  שאחמד טיבי, יועצו של ערפאת, לא משתנה

טלי גוטליב:  תומך הטרור לא משתנה

משה סולומון: תודה רבה

וליד טאהא: נו, אז מה? מה מפריע?     

טלי גוטליב: שקט אתה

טלי גוטליב:      אחמד טיבי היום - - -     

משה סולומון: תודה רבה

וליד אל-הואשלה: טלי, אחמד טיבי לא פה

טלי גוטליב: מילה לסיום

טלי גוטליב:  אחמד טיבי היום היה בהפגנה שדואגת לעזתים

משה סולומון: חברת הכנסת טלי, נא לסיים

טלי גוטליב: ואני אומרת לכם פה, רק לחברי הממשלה

טלי גוטליב:  אחד מחברי הימין התקזז עם אחמד טיבי

טלי גוטליב:  אסור לנו להתקזז עם תומכי טרור

משה סולומון: תודה רבה

משה סולומון:  חברת הכנסת טלי, נא לסיים בבקשה

וליד אל-הואשלה: עם מי התקזז, טלי?     

מירב בן ארי: עם מי התקזז, טלי?     

טלי גוטליב: גם אם נשב כאן עד אמצע הלילה, עם תומכי טרור לא נתקזז

משה סולומון: תודה רבה

מירב בן ארי: עם מי התקזז? עם מי? אולי עם אחת מהחברות, התכוונת

טלי גוטליב: אמרתי: מהממשלה

מירב בן ארי: אמרת: חבר הכנסת

משה סולומון: וכעת לדוברת הבאה, חברת הכנסת יסמין פרידמן – אינה נוכחת; חבר הכנסת עידן רול – אינו נוכח; חברת הכנסת שלי טל מירון – אינה נוכחת

משה סולומון:  חבר הכנסת נאור שירי, בבקשה

מירב בן ארי: ייאמר לזכותך, טלי, שאת לא מתקזזת

טלי גוטליב: אני מתקזזת איתך אם אני צריכה, או עם חבריי

טלי גוטליב:  לא מתקזזת עם תומכי טרור

טלי גוטליב:  בכבוד שלי, זה לא יקרה

מירב בן ארי: אני תמיד סוגרת את המליאה איתך

טלי גוטליב: זה לא משנה, אני מדברת מהותית, באמת, לא מתקזזים עם תומכי טרור

מירב בן ארי: את לא תאמיני כמה מתקזזים

משה סולומון: חברות הכנסת, בבקשה לשמור על שקט, תודה רבה

משה סולומון:  בבקשה

קריאות: - - -     

משה סולומון: לא מתחיל

משה סולומון:  חברת הכנסת מירב, נאור רוצה להתחיל

נאור שירי: היא רצתה להחמיא למאי גולן, שהתקזזה עם טיבי כדי שילך לעשות שיתוף פעולה אזורי עם מלך ירדן

נאור שירי:  את זה היא שכחה

משה סולומון: בבקשה, לרשותך שלוש דקות

נאור שירי: תודה רבה אדוני היושב-ראש, חבריי - - -     

טלי גוטליב: - - -     

נאור שירי: אני רוצה לומר לחבריי חברי הכנסת

טלי גוטליב: - - - אלף שנים בעיניך כיום אתמול, דרך אגב, בתהילים נאמר מה המשמעות, נכון? אלף שנים בעיניך כיום אתמול

משה סולומון: נכון, אבל עכשיו הוא מדבר

נאור שירי: טוב

נאור שירי:  "ודע, שהאדם צריך לעבור על גשר צר מאוד מאוד, והכלל והעיקר שלא יפחד כלל" – רבי נחמן מברסלב

נאור שירי:  תודה רבה לעמית הלוי ומשה סעדה על החידוד

נאור שירי:  בגשר עסקינן

נאור שירי:  מכירים את כביש 1? מכירים

נאור שירי:  מכירים את הגשר שלא הצליחו עדיין לחבר? מכירים

נאור שירי:  אנחנו עוברים משם כל יום

נאור שירי:  הגשר הזה ממחיש, בעיניי, כמה הכול רקוב במדינה הזו

נאור שירי:  מיליארדים כבר שילמנו על הגשר הזה, ואין עדיין החלטה או מישהו שיודע לקבל את ההחלטה באיזה יום בדיוק יסיימו לחבר את הגשר הזה – מה שהביא אותי לשרת התחבורה, שחזרה זה לא מזמן מסרי לנקה הרחוקה

נאור שירי:  השרה, באמת, שניסיתי לעבור על העשייה שלה בזמן שאתם דיברתם וטלי פה דיברה

נאור שירי:  בעיניי, השרה לענייני גזירת סרטים, צילומי קלוז-אפים, חלות לשבת, תחנות ריענון מגוחכות, לתלות דגלים על עמודים, לגזור סרטים אדומים בחצור אחרי שאין מקום לעשות טסטים בקריית שמונה

נאור שירי:  אפס עבודה במשרד התחבורה

נאור שירי:  אפס עבודה

נאור שירי:       מה כן עשתה שרת התחבורה? דאגה לרוקן את כל שדרת הניהול מכל הפרויקטים שקיימים במשרד שלה

נאור שירי:  בואו אני אספר לכם

נאור שירי:  שנה שלמה של עזיבות: מנכ"ל הרכבת הועזב, מנכ"ל רשות שדות התעופה הועזב, מנכ"ל הרלב"ד הועזב, מנהל אגף תכנון ברשות התחבורה עזב, ראש אגף הרכבות עזב, מנהל הרשות הארצית לתחבורה הציבורית עזב, ראש המינהל לתכנון ופיתוח תשתיות עזב

נאור שירי:  מה כן השרה תמיד יודעת לעשות? במקום רכבות – היא טוענת שמי הקטר? בנימין נתניהו

נאור שירי:  מי המנוע? שרה נתניהו

נאור שירי:  השרה לענייני קלוז-אפים לא מפספסת שום הזדמנות לפספס

נאור שירי:       בעיניי, למשרד התחבורה, בין המשרדים החשובים במדינת ישראל, יש אפס יכולת לקדם – שום תחבורה ציבורית, שום בשורה, קיצוצים בתקציב

נאור שירי:  חבר הכנסת אלי דלל, עשית דיון על הרלב"ד ועל התאונות, ואור ירוק

נאור שירי:  300 מיליון שקל, 30% כל שנה חותכים להם

נאור שירי:  גם השנה יחתכו להם

נאור שירי:  אפס תוספת, כלום ושום דבר, רק חגיגה של ג'ובים

נאור שירי:  זה מה שקורה במשרד התחבורה

נאור שירי:  הייתי אומר תודה רבה, אבל אני מבקש סליחה פה מעם ישראל, על זה שהיא השרה שלנו

משה סולומון: תודה רבה

משה סולומון:  אני אומר לך תודה רבה

משה סולומון:  הדובר הבא, חבר הכנסת סימון דוידסון – אינו נוכח; חברת הכנסת גלית דיסטל אטבריאן – אינה נוכחת; חברת הכנסת צגה מלקו – אינה נוכחת

משה סולומון:  ואחרונת הדוברים, חברת הכנסת מירב בן ארי, בבקשה

מירב בן ארי: תודה, אדוני היושב בראש

משה סולומון: בבקשה

מירב בן ארי: החוק הזה – קודם כול, צריך לומר שהיה לי חוק דומה, של חזרה לסביבה של עבריין מין, ולצערי החוק לא אושר

מירב בן ארי:  בגלל שבהיותו של עבריין מין קטין, חששו שזה יפגע בשיקום שלו, ולכן לא אפשרו את החוק

מירב בן ארי:  במקרה הזה, של אותו פעיל טרור – קודם כול, בוודאי שאם הוא בגיר, אני חושבת שצריך לעשות ויש להטיל עליו מגבלות ושהוא לא יוכל לחזור

מירב בן ארי:  כי ברגע שהוא בגיר הוא גם יכול להסתדר

מירב בן ארי:       לעניין הקטין – ואמרה כאן עאידה תומא סלימאן – נכנסו הסתייגויות לתוך החוק, ואני מציעה לכל מי שעולה גם להבין קצת על מה מדובר, כי כן נותנים כאן שיקול דעת רחב לבית המשפט ולא על כל יידוי אבנים ירחיקו קטין בן 14, 15, מהשכונה שלו

מירב בן ארי:  אז גם, לפעמים, כשרואים חוק שעל פניו נראה – צריך להבין ולקרוא ולהבין על מה מדובר

מירב בן ארי:       בסוף הסיבה שאני היום לא אתמוך בו – אבל אני לא אתנגד – זה כי יש לנו עוד המשך דיונים בוועדה

מירב בן ארי:  אבל בכל דבר כזה צריך לבוא בנפש חפצה, ולא ישר לבוא ולהגיד: אוקיי, זה נגד

מירב בן ארי:  אגב, חברת הכנסת עאידה תומא סלימאן גם דיברה – מדובר כאן גם על טרור של יהודים

מירב בן ארי:  צריך לומר: פעיל טרור הוא פעיל טרור, ולכן המגבלות קיימות על כולם

מירב בן ארי:  ולכן, כשאמרת על זורק אבן – מכיוון שאני בתוך הדיונים, הינה אני אומרת לך שבוודאי אבן יכולה להרוג, אין שאלה בכלל

מירב בן ארי:  בסוף, אם יש קטין בן 14, שאולי גם יצליח להשתקם, צריך גם על זה להסתכל

מירב בן ארי:  זה כל מה שאמרתי

מירב בן ארי:       ועכשיו, אני רק חייבת לסגור את העניין עם השר

מירב בן ארי:  אני כל הזמן עולה כאן ומתריעה על הכישלון הלאומי

מירב בן ארי:  אני לא יכולה שלא למחות, באמת, על מה שקרה השבוע

מירב בן ארי:  כאשר לפני שבוע אדם מבוגר הלך להפגין, לממש את זכותו הדמוקרטית, והוכה בראש על ידי אותו פרש שהצליף בו עם השוט – שזה אירוע חמור כשלעצמו, ובאמת צריך לפעול

מירב בן ארי:  אתמול היה אירוע חמור, שבו שוטרת הרביצה לחרדי בהפגנה בכביש 4, שהוא אירוע חמור בפני עצמו

מירב בן ארי:       אבל לא יכול להיות שיש כזאת צביעות

מירב בן ארי:  כשמרביצים למפגין בקפלן, השר לא אומר כלום, וכששוטרת מרביצה לחרדי, היא מושעית

מירב בן ארי:  מה יש לכם? למה אתם לא מסוגלים לפתח עמוד שדרה? למה? הרי אם יש אלימות משטרתית, היא אלימות משטרתית

מירב בן ארי:  ואם מפגין בקפלן מקבל שוט לפנים ונופל, צריך לגנות

מירב בן ארי:  השוטרת הזאת הושעתה מתפקידה, שזה חשוב

מירב בן ארי:  אבל הינה אני אומרת: לא יכול להיות שאף אחד מכם לא מבין שהשר הזה הוא בדיחה

מירב בן ארי:  הוא בדיחה עלובה

וליד אל-הואשלה: אין שר במליאה

משה סולומון: תודה

מירב בן ארי: ואין שר במליאה, אז אני אדבר, תעצור לי את השעון

מירב בן ארי:  אין שר, אני יכולה לדבר

מירב בן ארי:  אין שר

משה סולומון: השעון נעצר מעצמו

משה סולומון:      השר מיקי זוהר פה?     

מירב בן ארי: לא

מירב בן ארי:      הינה, אני אומרת לכם

מירב בן ארי:  כשמרביצים למפגין, תפתחו עמוד שדרה ותגנו, וזה לא משנה למי הוא מרביץ

טלי גוטליב: יש שרה, עידית סילמן

משה סולומון: השרה עידית סילמן פה

מירב בן ארי: אתה היושב-ראש – ראיתי

מירב בן ארי:  אני רוצה להגיד לך משהו, אפשר?     

משה סולומון: אה, אוקיי

מירב בן ארי: יש 38 שרים בממשלה שלך

מירב בן ארי:  יתכבדו השרים, יכבדו את הכנסת וישבו בשולחן הממשלה

משה סולומון: אני רק אומר

קריאה: - - -      

מירב בן ארי: ראיתי

מירב בן ארי:  תבקש גם אתה

משה סולומון: בסדר, את צודקת

מירב בן ארי: תבקש

מירב בן ארי:  יש כל כך הרבה שרים, שישבו בשולחן

מירב בן ארי:  מה קרה? יש להם עומס?     

משה סולומון: תודה, תודה רבה

מירב בן ארי: ראיתי

מירב בן ארי:  שתשב בשולחן של הממשלה

מירב בן ארי:  צריך לחפש אותה?     

משה סולומון: תודה רבה

משה סולומון:  כעת אני מזמין את מציעת החוק חברת לימור סון הר מלך לסכם

לימור סון הר-מלך: דקה ממש

לימור סון הר-מלך:  טוב, אני רוצה לומר, החוק הזה הוא חוק שאני חושבת – שמעתי פה את ההתנגדויות, אבל זה חוק שמי שלא מצביע עבורו לא מבין מה זה מוסר, מה זה צדק, מה זה למנוע כאב, מה זו רגישות למי שנפגע פעם אחת, ואנחנו רוצים למנוע ממנו את אותו הביטוי שנאמר פה גם על ידי יושב-ראש הוועדה צביקה פוגל, את אותו צל מרחף

לימור סון הר-מלך:  אני חושבת שמחבל שידע שכשהוא יוצא למסע הטבח שלו הוא לא יוכל לחזור למקום מגוריו, הוא לא יוכל לחזור למקום לימודיו, הוא לא יוכל לחזור למקום עבודתו, הוא יעשה עוד איזושהי מחשבה לפני שהוא יצא לאותו מסע טבח

לימור סון הר-מלך:  ולכן אני קוראת לכם, חבריי, להצביע ולהיות שותפים לחוק הכל-כך צודק הזה, לחוק הכל-כך מוסרי הזה, שעושה צדק, צדק היסטורי, פה בכנסת ישראל

לימור סון הר-מלך:  תודה רבה

משה רוט: תודה רבה

משה רוט:       חברי הכנסת, נעבור להצבעה על הצעת חוק מגבלות על חזרתו של מורשע במעשה טרור לסביבת נפגע העבירה, התשפ"ד–2024, של חברות הכנסת לימור סון הר מלך וחוה אתי עטייה

משה רוט:  הצבעה, בבקשה

משה רוט: בעד ההצעה להעביר את הצעת החוק לוועדה – 25 

משה רוט: נמנעים – אין 

משה רוט: 25 בעד, חמישה נגד

משה רוט:  אני קובע כי הצעת חוק מגבלות על חזרתו של מורשע במעשה טרור לסביבת נפגע העבירה, התשפ"ד–2024, התקבלה בקריאה הראשונה ותחזור לוועדה לביטחון לאומי לצורך הכנתה לקריאה השנייה והשלישית

משה רוט:      חברי הכנסת, אנו עוברים להצבעה על הצעת חוק מגבלות על חזרתו של מורשע במעשה טרור לסביבת נפגע העבירה, התשפ"ד–2023 – סליחה, כנראה שיש פה טעות, אמור להיות 2024 – של חבר הכנסת אריאל קלנר – זה מלפני שלושה חודשים? כן?      

קריאה: כן

משה רוט: של חבר הכנסת אריאל קלנר וקבוצת חברי הכנסת, בקריאה הטרומית

משה רוט:  הצבעה

משה רוט: בעד ההצעה להעביר את הצעת החוק לוועדה – 26 

משה רוט: נמנעים – 1 

משה רוט: 26 בעד, חמישה נגד, נמנע אחד

משה רוט:  אני קובע כי הצעת חוק מגבלות על חזרתו של מורשע במעשה טרור לסביבת נפגע העבירה, התשפ"ד–2023, של חבר הכנסת אריאל קלנר וקבוצת חברי הכנסת התקבלה בקריאה טרומית ותעבור לוועדה לביטחון לאומי

משה רוט:       חברי הכנסת, אנחנו עוברים להצבעה על הצעת חוק מגבלות על חזרתו של עבריין טרור לסביבת נפגע עבירה, התשפ"ד–2024, של חבר הכנסת עודד פורר וקבוצת חברי הכנסת בקריאה הטרומית

משה רוט:  רבותיי, הצבעה

משה רוט: בעד ההצעה להעביר את הצעת החוק לוועדה – 25 

משה רוט: נמנעים – 1 

משה רוט: 25 בעד, חמישה נגד, אחד נמנע

משה רוט:  אני קובע כי הצעת חוק מגבלות על חזרתו של עבריין טרור לסביבת נפגע עבירה, התשפ"ד–2023, של חבר הכנסת עודד פורר וקבוצת חברי הכנסת – גברתי, עכשיו כן יש טעות

משה רוט:  קודם היה כתוב 2024

משה רוט:  זה 2023 או 2024?      

קריאה: 2024

משה רוט: זה 2024, אז יש פה טעות

משה רוט:  אוקיי

משה רוט:  אני חוזר, אני קובע כי הצעת חוק מגבלות על חזרתו של עבריין טרור לסביבת נפגע עבירה, התשפ"ד–2024, של חבר הכנסת עודד פורר וקבוצת חברי הכנסת התקבלה בקריאה הטרומית ותעבור לוועדה לביטחון לאומי

משה רוט: [מס' מ/1708; דברי הכנסת, חוב' י"ז, ישיבה 146 וחוב' י"ח, ישיבה 147; נספחות] 

משה רוט: חברי הכנסת, הנושא הבא על סדר-היום: הצעת חוק התקנים (תיקון מס' 18), התשפ"ד–2024, בקריאה השנייה והשלישית

משה רוט:  אני מזמין את יושב-ראש ועדת הכלכלה חבר הכנסת דוד ביטן להציג את הצעת החוק

משה רוט:  בבקשה, אדוני

ועדת הכלכלה): תודה, אדוני היושב-ראש

ועדת הכלכלה):  כנסת נכבדה, אני מתכבד להציג בפניכם את הצעת חוק התקנים (תיקון מס' 18), התשפ"ד–2024, לקריאה שנייה ולקריאה שלישית

ועדת הכלכלה):  הצעת החוק, שהיא הצעת חוק ממשלתית, נכללה במקור כפרק בהצעת חוק התוכנית המאזנת (תיקוני חקיקה להשגת יעדי התקציב לשנות התקציב 2024), התשפ"ד–2024, אך היא פוצלה ממנה והועברה לדיון בוועדת הכלכלה כהצעת חוק נפרדת

ועדת הכלכלה):       כחלק מצעדי הממשלה לביצוע התאמות לשם התכנסות למסגרות הפיסקליות לשנת 2024 ואילך, הוצע לקבוע כי מכון התקנים יעביר לאוצר המדינה סכום של 105 מיליון שקלים חדשים בתוך שישה חודשים מיום תחילתו של התיקון המוצע

ועדת הכלכלה):  מקור הכספים יהיה מתוך עודפי מכון התקנים, שהם סכומים הכלולים בהון העצמי שלו ומקורם ברווח הנקי שלו, כפי שנקבע לפי כללי חשבונאות מקובלים, כמפורט בדוחות הכספיים האחרונים של המכון שפורסמו לפני מועד העברת הסכום כאמור

ועדת הכלכלה):  בדומה לגופים אחרים שכתוצאה מביצוע תפקידיהם הציבוריים נצברים אצלם כספים, מוצע כי עודפי מכון התקנים ישמשו לטובת הציבור על דרך של העברתם לקופת המדינה

ועדת הכלכלה):       אציין כי בנוסח המקורי שהביאה הממשלה לאישור הוועדה הוצע כי שר האוצר יקבע את היקף הסכום שיועבר ממכון התקנים לאוצר המדינה ואת מועד ההעברה, וזאת לאחר שהחשב הכללי והממונה על התקציבים במשרד האוצר שמעו את עמדת הוועד הפועל של מכון התקנים וקבעו שהעברת הכספים לא תמנע ממכון התקנים את היכולת לעמוד בהתחייבויותיו הקיימות והצפויות, בהגיע מועד קיומן

ועדת הכלכלה):  בדברי ההסבר להצעת החוק נכתב כי כיום למכון התקנים עודפים צבורים של למעלה מ-250 מיליון ש"ח

ועדת הכלכלה):       במהלך דיוני הוועדה טענו נציגי מכון התקנים כי העברת סכום של 250 מיליון ש"ח תוביל בסופו של דבר לסגירתו

ועדת הכלכלה):  לאור זאת הצעתי לקבוע כי כבר כעת בחקיקה ראשית ייקבע הסכום שיעביר מכון התקנים, שיעמוד על סכום של 105 מיליון ש"ח, בהסתמך על עמדתם המקצועית של אנשי אגף התקציבים במשרד האוצר, המבוססת על מסמך שהגיש מכון התקנים לוועדה

ועדת הכלכלה):  הסכום הנקוב בהצעת החוק הוא סכום שהעברתו לא תפגע בהתחייבויות הקיימות והצפויות של מכון התקנים

ועדת הכלכלה):      במהלך דיוני הוועדה עלתה גם טענה כי העברת הכספים עלולה לפגוע ביכולת מכון התקנים לתגמל את עובדי מכון התקנים עבור שיפור בביצועי המכון והשגת יעדיו העסקיים – פרקטיקה מקובלת בחברות עסקיות ונוהגת אף בחברות ממשלתיות בהתקיים תנאים מסוימים

ועדת הכלכלה):  מכיוון שהנושא אינו קשור באופן ישיר להצעת החוק החלטתי כי הוועדה תקיים דיון נפרד בנושא זה בעוד כחמישה חודשים, לקראת מועד העברת הכספים

ועדת הכלכלה):       חברי הכנסת, אני מקווה כי הצעת החוק תסייע בהתכנסות למסגרות הפיסקליות לשנת 2024, וזאת ללא פגיעה בפעילות הסדירה של מכון התקנים, תוך יצירת ודאות עבורו

ועדת הכלכלה):       אני רוצה להדגיש שבסך הכול, אומנם דרש משרד האוצר שבעצם יועברו קרוב ל-200 מיליון, אבל אחרי שבדקתי את העניין אמרתי שלא נשאיר את זה לשיקול דעת של שר האוצר

ועדת הכלכלה):  מראש בדקנו את ההתחייבויות העתידיות, את הצורך בהשקעות העתידיות, והחלטנו לתת מתוך 250 מיליון רק 105 מיליון, בלי שיקול דעת לשר האוצר

ועדת הכלכלה):       בנוסף לזה, אני רוצה להדגיש שלפני מספר שנים, כשהייתה רפורמה במכון התקנים, משרד האוצר העביר קרוב ל-200 מיליון שקל למכון התקנים על מנת לעמוד ביעדים של ההסכמים עם העובדים, זאת אומרת כתוצאה מהפרישה שלהם

ועדת הכלכלה):  כשצריכים – מעבירים

ועדת הכלכלה):  היום אנחנו במצב מלחמה ויש מקום לסייע לאוצר לכסות את הוצאות המלחמה הגדולות

ועדת הכלכלה):  ולכן, ברגע שיש להם עודפים, מן הדין שהם יעבירו את חלקם לתקציב המדינה

ועדת הכלכלה):       אני מבקש מהח"כים לאשר את הצעת החוק בקריאה השנייה והשלישית

ועדת הכלכלה):  להצעה הזאת הוגשו הסתייגויות, אבל אמר לי יושב-ראש הקואליציה שחלקן הגדול, אם לא כולן, הוסרו, אז אני מבקש להצביע בעד ולאשר

ועדת הכלכלה):  תודה רבה

משה רוט: תודה רבה

משה רוט:  אדוני, יש הסתייגויות של קבוצת מפלגת העבודה שאינם נמצאים, של קבוצת יש עתיד

משה רוט:  חברת הכנסת סלימאן מחד"ש, רוצה לדבר? כן

משה רוט:  יש הסתייגויות של קבוצת חד"ש-תע"ל, ואני מזמין את חברת הכנסת עאידה תומא סלימאן, לנמק

משה רוט:  בבקשה

עאידה תומא סלימאן: תודה, כבוד היושב-ראש

עאידה תומא סלימאן:  חברי וחברות הכנסת, האמת, אני יודעת שההצעה הזאת היא חלק מההצעות שהובאו גם בהצעת התקציב של המדינה, ואנחנו הסתייגנו וגם כן נצביע נגד, כי האמת היא שהשיטה הזאת שפועלת בה ממשלת הימין, ממשלת המלחמה, היא להשית את כל התוצאות ואת כל העלויות של המלחמה הזאת על כלל אזרחי המדינה ועל כל השירותים שקיימים בלי לגעת אפילו – מה  זה צריך להיות?     

משה רוט: חברי הכנסת

משה רוט:  חברי הכנסת, אני מבקש

משה רוט:  הדיבור בקול והצחוקים – אם אפשר

משה רוט:  סליחה, המליאה רוצה לשמוע את חברת הכנסת

משה רוט:  נא לכבד, תודה רבה

משה רוט:  סליחה, חברי הכנסת וגם מנהלי הסיעות, אני מבקש

משה רוט:  נא לתת לדבר

משה רוט:  תודה רבה

עאידה תומא סלימאן: בעצם את כל העלויות של המלחמה הזו מנסים להשית על האזרח הפשוט ועל השירותים המוגשים לאזרחים, למרות שעלויות מאוד קשות – ברגשות, בחיי אזרחים – כבר נמצאות

עאידה תומא סלימאן:  אבל כאשר רוצים לכסות את החוב שנפער בתקציב המדינה בגלל עלויות המלחמה, שמתעקשים להמשיך ולהמשיך אותה, באים ונוגעים בכיס של האזרחים ונוגעים בשירותים חיוניים

עאידה תומא סלימאן:  כאשר באה הממשלה ומציעה להעלות את האחוז של תשלומי מס הבריאות בלי שהסכימה בעבר

עאידה תומא סלימאן:  הייתה דרישה ברורה מאוד מאנשי מקצוע להעלות את מס הבריאות כדי לכסות שירותים בריאותיים מאוד נחוצים, והממשלה תמיד התנגדה ולא ראתה לנכון לעשות את זה

עאידה תומא סלימאן:  אבל היום, כדי לכסות על החוב הקיים בתקציב, הם כן יכולים לעשות את זה

עאידה תומא סלימאן:  להעלות את המע"מ – הם כן יכולים לעשות את זה, ובסופו של דבר זה מתגלגל על האדם הפשוט שהולך לעשות את הקניות שלו

עאידה תומא סלימאן:  את עליית המחירים שהאזרחים בעצמם סובלים מהם מאז 7 באוקטובר עד היום אף אחד לא רוצה לבדוק או לנסות להגביל, כי בסופו של דבר זה בא מהכיס של האדם הפשוט

עאידה תומא סלימאן:       היום דנו בוועדת העבודה והרווחה בנושא של – קראו לזה "תרומה"

עאידה תומא סלימאן:  כשבאים לקחת מהעשירים, פתאום קוראים לזה "מס", כדי שתהיה לזה תדמית שלילית

עאידה תומא סלימאן:  אבל כשבאים לקחת מהאזרח הפשוט – זה תרומה

עאידה תומא סלימאן:  מנחיתים את זה על האזרח כאילו אזרחי המדינה עוד לא תרמו כלום מאז תחילת המלחמה הזאת, ומבקשים מהם לתרום יום הבראה בלי לשים לב שיש אנשים שהמשכורת שלהם היא פי ארבעה מאנשים אחרים שמחכים לאותו יום הבראה ולעלויות של יום ההבראה, בלי לשים לב שיש אנשים שיש להם 18 או 12 ימי הבראה ואחרים בקושי מגיעים לחמישה  ימים

עאידה תומא סלימאן:  שום ראייה שלוקחת בחשבון את האזרח המוחלש

עאידה תומא סלימאן:  האם חשבו לקצץ בתקציבים קואליציוניים כמו שהבטיחו? ברור שלא

עאידה תומא סלימאן:  האם באמת מנסים לחסוך בעלויות של משרדים לא נחוצים כדי לתרום את חלקם בתקציב של המדינה? כמובן שלא

עאידה תומא סלימאן:  אבל להכריח את האזרח הפשוט שבקושי מסיים את החודש כמו חלק מהשרות בממשלה – כן אפשר לחייב וכן אפשר להשית עליהם הוצאות כאלה

עאידה תומא סלימאן:  והכול תחת מעטה המלחמה והתרומה למאמץ המלחמתי, מלחמה שלא מביאה אותנו לשום מקום חוץ מאשר דמים והרס

עאידה תומא סלימאן:  במקום לנסות לסיים את המלחמה הזאת, להפסיק את המלחמה הזאת, הארורה,  שעולה בדם ובחיי בני אדם, במקום לעשות את כל המאמצים כדי לשחרר את החטופים, להחזיר אותם למשפחות שלהם, להגיע לאיזשהו הסכם שישחרר – כמו ששחררו בהתחלת המלחמה, שישוחררו שאר החטופים, שהמשפחות שלהם ירגישו שהם החזירו את הבנים, הבנות והאימהות אליהם הביתה

עאידה תומא סלימאן:      היום זה 150 ימים מאז 7 באוקטובר, אבל אני מזכירה לכולם שאנחנו גם 149 ימים מתחילת המלחמה

עאידה תומא סלימאן:  לצערי הרב, ב-149 ימים יש הרבה הרבה הרס

עאידה תומא סלימאן:  כנראה שאף אחד לא רוצה לדבר על מה שקורה בעזה, אז אני אומרת לכם שמה שקורה הוא זוועה שכל יום הולכת ונעשית יותר ויותר קשה

עאידה תומא סלימאן:  זה טבח מתגלגל

עאידה תומא סלימאן:  יותר מ-110,000 בני אדם או הרוגים או פצועים - -     

טלי גוטליב: - - -     

עאידה תומא סלימאן: - - איבדו גפיים

עאידה תומא סלימאן:  12,000 ילדים נהרגו בעזה

עאידה תומא סלימאן:  אנשים מרגישים, אמיתי, מה זה רעב, מה זה רעב עד כדי כך שיוצאים לחפש את האוכל לילדים שלהם

עאידה תומא סלימאן:  ואל תגידו שלא רוצים לשמוע על זה

עאידה תומא סלימאן:  אני שומעת את הכאב של משפחות החטופים ושל המשפחות של הנרצחים ב-7 באוקטובר, אבל אני לא יכולה לעשות את עצמי כאילו שאני לא שומעת ולא יודעת מה שקורה בעזה, כמו שהרוב עושה

עאידה תומא סלימאן:       בסופו של דבר, מה שיביא ביטחון ומה שיביא חיים נורמליים לשני הצדדים – זאת לא תהיה מלחמה, וזה לא יהיה עוד הרג, וזה לא יהיה עוד רצח ולא הרס בתים, אלא הסכם פוליטי

עאידה תומא סלימאן:  כן, הסכם פוליטי

עאידה תומא סלימאן:  רק זה יביא את הביטחון

עאידה תומא סלימאן:  בלי שלום אין ביטחון

עאידה תומא סלימאן:  אמרנו את זה כל הזמן והיום אנחנו מרגישים שחובה עלינו להגיד את זה עוד ועוד, ולהזכיר לכולם שלא נגזר עלינו לחיות על חרבנו

עאידה תומא סלימאן:  אנחנו בני אדם, כולנו, גם העזתים הם בני אדם, וכשעומד חבר כנסת על הדוכן הזה ואומר: כל אלה שנהרגו בעזה לא קשורים להומניזם – אז אתה מתייחס כמו בת יענה

עאידה תומא סלימאן:  אתה מכניס את הראש לחול וחושב שכל העולם לא רואה

עאידה תומא סלימאן:  העולם רואה והעולם מתקומם, אותו עולם שמרגיש את הכאב של 7 באוקטובר – ובצדק - -     

קריאה: 134 חטופים - - -     

עאידה תומא סלימאן: - - מרגיש את הכאב של 7 באוקטובר, ובצדק

עאידה תומא סלימאן:  אותו עולם מרגיש את הכאב של הילדים והנשים בעזה, של האזרחים בעזה

עאידה תומא סלימאן:  אי-אפשר להתנער מזה

עאידה תומא סלימאן:       כל העולם רואה, ואנחנו רוצים להתחפר ולא לראות

עאידה תומא סלימאן:  אז אני אומרת לכם, זה בלתי אפשרי כבר, זה שם, בעולם

עאידה תומא סלימאן:  כולם רואים את הילדים הרעבים

עאידה תומא סלימאן:  כולם רואים את הילדים שמוציאים אותם מתחת ההריסות

עאידה תומא סלימאן:  אל תגידו לי שאתם לא רואים את זה

עאידה תומא סלימאן:  אתם יכולים להגיד לי, לא אכפת לנו, אבל תהיו אמיתיים

עאידה תומא סלימאן:  מה שקורה הוא זוועה, זה פשע, וצריך לקומם כל אדם

טלי גוטליב: תתביישי לך

טלי גוטליב:  יש פגיעה בחפים מפשע? אין פגיעה בחפים מפשע

טלי גוטליב:  לא מתביישת לשקר פה

עאידה תומא סלימאן:  המלחמה - - - חטופים

עאידה תומא סלימאן:  צריך עכשיו לעשות הסכם

עאידה תומא סלימאן:  לעשות הסכם עכשיו ולהחזיר את החטופים

עאידה תומא סלימאן:  להחזיר את החטופים ולהפסיק את המלחמה ואת הפשע המתגלגל הזה

קריאה: תדברי עם הנאצים של החמאס

משה רוט: תודה רבה

משה רוט:  הוגשה רשימת דוברים, בקשת רשות דיבור

משה רוט:  חבר הכנסת אביגדור ליברמן – איננו; עודד פורר – איננו; חבר הכנסת יבגני סובה – איננו; חברת הכנסת שרון ניר – איננה

משה רוט:  חברת הכנסת יוליה מלינובסקי, בבקשה

יוליה מלינובסקי: סליחה היושב-ראש, יש שר?      

משה רוט: יש שר, יש הכול

משה רוט:  שרה

יוליה מלינובסקי: אדוני היושב-ראש, חבריי חברי הכנסת, אני אדבר עכשיו על הנושא האחר, על שר האוצר המופלא שלנו

יוליה מלינובסקי:  שר האוצר, שכנראה ייזכר בדפי ההיסטוריה כשר הכי כושל במדינת ישראל בשנות קיומה

יוליה מלינובסקי:  אני אתן דוגמה לאיך אנשים – כשהם באופוזיציה, או ח"כים, יושבים בוועדת כספים – איך הם מדברים ואיך הם מרימים גבוה גבוה, וכאשר הוא שר האוצר – פשוט אפס, אפס מאופס, אין לי מילה אחרת

יוליה מלינובסקי:       תראו, שר האוצר חתם עכשיו על צו כדי להעלות מיסים על טבק

יוליה מלינובסקי:  אתמול חתם, היום נכנס לתוקף

יוליה מלינובסקי:  זה אומר שכאשר שר האוצר רוצה – הוא עושה, כשחשוב לו להכניס יד לכיסו של האזרח, גם אם זה על טבק, בכיף ובסבבה

יוליה מלינובסקי:  מה שר האוצר לא עשה? הוא לא שלל הטבות מס מאונר"א

יוליה מלינובסקי:  ב-8 בפברואר הוא הכריז בטררם גדול: החלטתי לשלול הטבות מס מאונר"א

יוליה מלינובסקי:  הרי אנחנו כולנו כבר יודעים שזה ארגון טרור לכל דבר ועניין

יוליה מלינובסקי:  אז מה קרה? לא קרה כלום

יוליה מלינובסקי:  כי ככה מתנהל שר האוצר

יוליה מלינובסקי:       אז איפה שקל לו ואיפה שנוח לו, הוא בשנייה מפרסם צו, חותם, נכנס לרשימות, טראח – היום בלילה כולנו נשלם יותר כסף, ציבור המעשנים

יוליה מלינובסקי:  עזבו רגע את העניין של הבריאות בצד, אני מדברת על עצם הפעולה של שר

יוליה מלינובסקי:  ב-8 בפברואר הוא יוצא בהודעה מטורפת לתקשורת: אני החלטתי, אני, בצלאל סמוטריץ' הגדול, החזק, הימין מלא מלא – החלטתי לבטל הטבות מס מארגון טרור אונר"א – ומה קרה? לא קרה – ואם קרה, מה קרה? זה בדיוק המשפט הנצחי של דוד ביטן

יוליה מלינובסקי:  שום דבר, ככה זה מתנהל

יוליה מלינובסקי:  חוסר יכולת ביצוע, חוסר יכולת לקבל החלטות, חוסר יכולת לעמוד בלחץ, רק הכרזות, רעש, הצהרות לתקשורת – אפס מעשים, אפס מעשים

יוליה מלינובסקי:      אדוני שר האוצר, מ-8 בפברואר עבר כמעט חודש, אפילו להערות הציבור לא פרסמת – לא טיוטות, לא רשומות, לא בקשה לוועדת כספים לדון בתקנות מע"מ – כלום, שום דבר, נאדה, אפס

יוליה מלינובסקי:  זה ימין מלא מלא? זה שקרן על מלא מלא ובן אדם שלא מסוגל לעשות כלום חוץ מלעמוד פה בכנסת ולספר לכולנו מעשה'ס

יוליה מלינובסקי:  זה מה ששר האוצר שלנו יודע לעשות

יוליה מלינובסקי:        אונר"א הוא ארגון טרור, העובדות כבר לפנינו

יוליה מלינובסקי:  אי-אפשר לעצום עיניים יותר, עשינו את זה מ-2010 בגדול – די

יוליה מלינובסקי:  בנינו את הארגון הזה, נתנו לו כוח, טיפחנו את הטרוריסטים האלו

יוליה מלינובסקי:  הגיע הזמן לעשות, לשלול מהם את הטבות המס ולהכריז עליהם כארגון טרור, לשנות פאזה

יוליה מלינובסקי:  כי אי-אפשר רק לשבת בכנסת ולספר לכולם שאתם ימין על מלא מלא, ותכלס להתנהג כמו אחרון הפחדנים

יוליה מלינובסקי:  תודה רבה

משה רוט: תודה רבה

משה רוט:  חבר הכנסת ביטן, יושב-ראש הוועדה, רוצה לסכם?      

ועדת הכלכלה): להצביע

משה רוט: סליחה, אין צריך לסכם, נעבור להצבעה

משה רוט:  חברי הכנסת, נעבור להצבעה בקריאה השנייה

משה רוט:  שנייה, יש שם אחד שלא אמרתי מאלה שביקשו רשות דיבור, הוא גם איננו – זה חבר הכנסת עמאר

משה רוט:  כן, חברי הכנסת, נעבור להצבעה בקריאה שנייה על הצעת חוק התקנים (תיקון מספר 18), התשפ"ד–2024, כנוסח הוועדה

משה רוט:       כולם כבר הצהירו

משה רוט:  קבוצת יש עתיד לא נמצאת, ההסתייגות שלה מוסרת

משה רוט:  קבוצת חד"ש מסירה את ההסתייגות?     

עאידה תומא סלימאן: לא מסירה

משה רוט: לא מסירה? סליחה, אי-הבנה

משה רוט:  חוזרים אחורה

משה רוט:  אם כן, נצביע קודם על הסתייגויות

משה רוט:  קודם כול, אם ההסתייגויות לא הוסרו, חברים, נתחיל מההתחלה

משה רוט:  הסתייגות של קבוצת העבודה מוסרת, אף אחד מהם לא נמצא

משה רוט:  זו הסתייגות מס' 1 לפני סעיף 1, כמובן

משה רוט:       אנחנו מצביעים על ההסתייגות של קבוצות חדש-תע"ל: חברי הכנסת איימן עודה, אחמד טיבי, עאידה תומא סלימאן, עופר כסיף ויוסף עטאונה

משה רוט:       הסתייגות לפני סעיף 1 – הסתייגות מס' 2

משה רוט:  אחרי זה נצביע גם על הלחלופין

משה רוט:  אני חוזר ואומר, מצביעים על ההסתייגות

משה רוט: בעד ההסתייגות – 1 

משה רוט: נמנעים – 1 

משה רוט: הסתייגות מס' 2 של קבוצת חד"ש – תשעה נגד, אחד בעד, אחד נמנע, ההסתייגות הוסרה

משה רוט:  ההסתייגויות של לחילופין הוסרו על ידי המציעים

משה רוט:       נעבור להסתייגויות הבאות

משה רוט:  הסתייגות לסעיף 1 של קבוצת העבודה – אף אחד מהם לא נמצא, ההסתייגויות האלה מוסרות

משה רוט:  ההסתייגויות של קבוצת יש עתיד – מוסרות

משה רוט:  קבוצת חד"ש, רוצים להוריד את ההסתייגויות הבאות?     

עאידה תומא סלימאן: לא את כולן, להצביע על 27

עאידה תומא סלימאן:  24, 25, 26 – אפשר להסיר

משה רוט: חברים, אנחנו נצביע אם כן על הסתייגות מס' 27, של קבוצות חד"ש-תע"ל, לסעיף 1

משה רוט: בעד ההסתייגות – 1 

משה רוט: נמנעים – 1 

משה רוט: גברתי חברת הכנסת, מה עם ההסתייגויות האחרות? אם כן, אנחנו מסירים את כל ההסתייגויות מ-28

משה רוט:       אחד בעד, תשעה נגד, אחד נמנע

משה רוט:  הסתייגות מס' 27 הוסרה

משה רוט:       חברת הכנסת, אנחנו מסירים את 28, 29

קריאה: 27 לחלופין

משה רוט: 27 לחלופין גם הוסרה

משה רוט:  רק הסתייגות 30

משה רוט:  אם כן, 28, 29 – מוסרות

משה רוט:       אנחנו נעבור לסעיף 30, הסתייגות 30

משה רוט:  אנחנו נצביע על הסתייגות מס' 30, בבקשה

משה רוט: בעד ההסתייגות – 1 

משה רוט: נמנעים – 1 

משה רוט: ההסתייגות מ-31 עד 39, כולל 39, גברתי?     

עאידה תומא סלימאן: - - -     

משה רוט: סליחה, גברתי

משה רוט:  כולל 39 או עד? עד ולא עד בכלל?     

עאידה תומא סלימאן: להסיר עד 39

משה רוט: אנחנו נעבור להצבעה על הסתייגות מס' 39

משה רוט: בעד ההסתייגות – 1 

משה רוט: נמנעים – 1 

משה רוט: 39, שהצבענו עליה – עשרה נגד, אחד בעד, נמנע אחד

משה רוט:  אם כן, הסתייגות מס' 39 הוסרה

משה רוט:  את מסירה את הסתייגות 40 ומס' 41 עד 42

משה רוט:       אנחנו נצביע על הסתייגות מס' 42

משה רוט: בעד ההסתייגות – 1 

משה רוט: נמנעים – 1 

משה רוט: תשעה נגד, אחד בעד, אחד נמנע

משה רוט:  הסתייגות 42 הוסרה

משה רוט:       עכשיו נצביע על החוק, דהיינו על סעיף מס' 1 בחוק, כנוסח הוועדה

משה רוט:  אני חוזר, ההצבעה על החוק, על סעיף מס' 1

משה רוט: בעד סעיף 1, כהצעת הוועדה – 10 

משה רוט: נמנעים – אין 

משה רוט: עשרה בעד, אחד נגד

משה רוט:  אני קובע קודם כול שסעיף מס' 1 אושר בקריאה שנייה, כנוסח הוועדה

משה רוט:       עכשיו נעבור להסתייגויות הבאות

משה רוט:  ההסתייגות של קבוצת העבודה הוסרו, הם אינם נמצאים

משה רוט:  ההסתייגות של קבוצת חד"ש-תע"ל?     

עאידה תומא סלימאן: להסיר

משה רוט: הם מסירים את 44

משה רוט:       אנחנו נצביע על הסתייגות מס' 45

משה רוט: בעד ההסתייגות – 1 

משה רוט: נמנעים – 1 

משה רוט: עשרה נגד, אחד בעד, אחד נמנע

משה רוט:  הסתייגות מס' 45 הוסרה

משה רוט:  הסתייגות 46, 47 – מוסרות

משה רוט:       עכשיו נעבור להצבעה בקריאה השלישית על הצעת חוק התקנים (תיקון מס' 18), התשפ"ד–2024

משה רוט:  הצבעה

משה רוט: בעד החוק – 11 

משה רוט: נמנעים – אין 

משה רוט: 11 בעד, אחד נגד, אין נמנעים

משה רוט:  אני קובע כי הצעת חוק התקנים (תיקון מס' 18), התשפ"ד–2024, התקבלה בקריאה השנייה והשלישית, ותיכנס לספר החוקים

משה רוט: [רשומות (הצעות חוק, חוב' מ/1724)

משה רוט: ] 

משה רוט: חברי הכנסת, הנושא הבא על סדר-היום: הצעת חוק שירותי הדת היהודיים (תיקון מס' 27) (רזרבה לכיסוי הוצאות), התשפ"ד–2024, בקריאה הראשונה

משה רוט:  אני מזמין את השר לשירותי דת חבר הכנסת מיכאל מלכיאלי להציג את הצעת החוק

משה רוט:  כבוד השר

משה רוט:  רשימת הדוברים נעולה

מיכאל מלכיאלי: תודה רבה, אדוני היושב-ראש

מיכאל מלכיאלי:  קודם כול, נפתח בתודות לעליזה וליוסי שדאגו לקרוא לי

מיכאל מלכיאלי:  עליזה אוזן

מיכאל מלכיאלי:  ש"ס

משה רוט: זה חלק מהרזרבה

מיכאל מלכיאלי: זה בלי רזרבה

מיכאל מלכיאלי:  עליזה הייתה שנים במשרד הדתות, אז היא מבינה את החשיבות של החוק הזה

מיכאל מלכיאלי:      תודה, אדוני היושב-ראש

מיכאל מלכיאלי:  קודם כול, בראשית דבריי אני רוצה לומר שהצעת החוק הזאת היא הצעת חוק שהייתה גם בממשלות הקודמות כהחלטת ממשלה, רק שהוחלט להביא את זה הפעם בחוק

מיכאל מלכיאלי:  זה הנושא של הרזרבה, של כיסוי הוצאות

מיכאל מלכיאלי:      אדוני היושב-ראש, ברשותך אני רוצה לדבר דקה אחת על כל אותם ראשי מועצות דתיות, אותם אנשים שעובדים במסירות נפש יומם ולילה, שכאשר אתה פוגש אותם, לפעמים בתת-תנאים, אין להם את השומנים ואת העודפים שנמצאים במשרדים אחרים או במקומות אחרים

מיכאל מלכיאלי:  זה לא אדם שמגיע ב-08:00 בבוקר ויוצא ב-16:00 בערב

מיכאל מלכיאלי:  אנשים שמסורים 24/7, וראינו את הכוח העצום שלהם במלחמה האחרונה, שלצערנו עוד לא הסתיימה

מיכאל מלכיאלי:  אבל בימים הראשונים, כשהכול היה בחוסר ודאות – אנשים שיצאו וחשבו ביצירתיות מחוץ לקופסה בנושא של קבורה, ליווי משפחות, נושא הקבורה הזמנית, אנשים שעשו את מה שלא חשבנו שאפשר לעשות, ומגיע להם הרבה הרבה יישר כוח ותודה רבה

מיכאל מלכיאלי:  וההצעה הזאת הולכת לעגן פעם אחת בחוק את הנושא של הרזרבה, של כיסוי הוצאות שפתאום נופלות עליהם

מיכאל מלכיאלי:  אני רוצה להגיד תודה רבה למנכ"ל המשרד הרב יהודה אבידן, שעמל מול האוצר על מנת לגבות את העניין הזה, ואני רוצה לבקש מכולם לתמוך בהצעת החוק

משה רוט: תודה רבה, אדוני השר

משה רוט:  נעבור לדיון האישי

משה רוט:  אני מזמין חברי כנסת: חבר הכנסת מיקי לוי – אינו נוכח; חבר הכנסת חמד עמאר – אינו נוכח; חבר הכנסת מאיר כהן – אינו נוכח; חבר הכנסת ווליד טאהא – אינו נוכח; חברת הכנסת דבי ביטון – אינה נוכחת; חבר הכנסת יואב סגלוביץ' – אינו נוכח; חבר הכנסת גלעד קריב – אינו נוכח; חבר הכנסת עופר כסיף – אינו נוכח; חבר הכנסת רם בן ברק – אינו נוכח; חבר הכנסת יוסף עטאונה – אינו נוכח; חברת הכנסת שרון ניר – אינה נוכחת; חבר הכנסת ואליד אלהואשלה – אינו נוכח; חבר הכנסת ניסים ואטורי – אינו נוכח; חבר הכנסת אבי מעוז – אינו נוכח; חברת הכנסת עאידה תומא סלימאן – אינה נוכחת; חבר הכנסת אריאל קלנר – אינו נוכח; חברת הכנסת מיכל מרים וולדיגר – אינה נוכחת; חברת הכנסת אימאן ח'טיב יאסין – אינה נוכחת; חבר הכנסת מנסור עבאס – אינו נוכח; חבר הכנסת ולדימיר בליאק – אינו נוכח; חבר הכנסת עמית הלוי – מוותר; חבר הכנסת יבגני סובה – אינו נוכח; חבר הכנסת רון כץ – אינו נוכח; חבר הכנסת יאסר חוג'יראת – אינו נוכח; חברת הכנסת מרב מיכאלי – איננה נוכחת; חברת הכנסת יוליה מלינובסקי – אינה נוכחת; חברת הכנסת מטי צרפתי הרכבי – אינה נוכחת; חבר הכנסת אושר שקלים – אינו נוכח; חברת הכנסת מירב כהן – אינה נוכחת; חברת הכנסת נעמה לזימי – אינה נוכחת; חבר הכנסת עודד פורר – אינו נוכח; חברת הכנסת קארין אלהרר – אינה נוכחת; חברת הכנסת טלי גוטליב – מוותרת; חברת הכנסת יסמין פרידמן – אינה נוכחת; חבר הכנסת עידן רול – אינו נוכח; חברת הכנסת שלי טל מירון – אינה נוכחת; חבר הכנסת נאור שירי – מוותר; חבר הכנסת סימון דוידסון – אינו נוכח; חברת הכנסת גלית דיסטל אטבריאן – אינה נוכחת

משה רוט:   חברת הכנסת מירב בן ארי? חבר הכנסת כץ, חבר הכנסת כץ - - -   

מירב בן ארי: אתה יודע מה? אני אוותר

מירב בן ארי:  אני אתן לרון כץ

מירב בן ארי: - - - החברות של יש עתיד

משה רוט: חבר הכנסת רון כץ, אחרון הדוברים, בבקשה

משה רוט: לאן אתה ממהר?      

מירב בן ארי: זו הרעות

מירב בן ארי:  לא, כי החוק הבא יותר חשוב לי

משה רוט: כל החוקים חשובים

מירב בן ארי: כן, אבל אני נותנת לו

משה רוט: לא רוצה לזלזל בכבוד חבר הכנסת

מירב בן ארי: נכון

מירב בן ארי:  בחברות

רון כץ: והכהן

רון כץ:  אדוני היו"ר, חבריי חברי הכנסת, יש משהו בסאונד

רון כץ:  נכון? יש איזה אקו

משה רוט: להפך, סוף כל סוף יש הד לדבריך

רון כץ: זה מפריע

רון כץ:  אתם לא שומעים אותו? את לא שומעת? אני שומע כאילו פה - - -     

נאור שירי: דבר, רון, שומעים מעולה

רון כץ: לא, אחי, יש פה כזה או - - -     

משה רוט: האוזן המוזיקלית עובדת

משה רוט:  סוף כל סוף יש הד לדברים

רון כץ: אדוני היו"ר, חבריי חברי הכנסת, חבריי השרים, אתמול התקיימה ועדת שרים לענייני חקיקה, ובה החוק שלי עלה, חוק שאמור להיות טריוויאלי במדינה אחרי 7 באוקטובר

רון כץ:  מה החוק אומר? החוק אומר שמדינת ישראל תפסיק לממן את אונר"א

רון כץ:  ארגון שהוכח פעם אחר פעם שהשתתף אקטיבית בפעילות הטרור ב-7 באוקטובר, שממש לפני דקות אחדות נחשף שהמורים שעובדים אצלו היו בשטח ישראל והחזיקו בחטופים

רון כץ:  ונכון להיום, ממשלת ימין על מלא-מלא יקרים שלי, ועדת השרים הפילה את החוק, הפילה את החוק, ואזרחי מדינת ישראל ימשיכו לשלם מיליונים בארנונה לאונר"א, נמשיך לתת חסינות לעובדים, נמשיך לתת חסינות למסמכים, נמשיך להעניק להם ארגון-על, כי השרים שלכם מפחדים לקבל החלטה אמיתית וערכית בנושא

רון כץ:       ואני רוצה לשאול את חברי יו"ר האופוזיציה, את חבריי חברי הכנסת, חבריי השרים - -     

ינון אזולאי: - - - יו"ר האופוזיציה - - -     

רון כץ: יו"ר הקואליציה

רון כץ:  - - איך אתם לא מתביישים לעשות דבר כזה? איך אתם, שאתם מבלבלים את המוח כל היום על כמה שאתם חזקים נגד הטרור – ממשיכים לשלם מיליונים לאונר"א, ממשיכים לתת לו חסינות, ממשיכים לתת לו את כל ההטבות שמקבל האו"ם, ואתם יושבים פה כאילו לא קרה כלום? איך אתם מסבירים את זה לעצמכם?      עמית, אתה יושב פה, ועולה ואומר לי דבר אחרי דבר, ואני רוצה להגיד לכם דבר אחד: את החוק הזה אני אעלה להצבעה

רון כץ:  עם הסכמה של השרים, בלי הסכמה של השרים, אני אעלה אותו להצבעה, והיא תהיה שמית

רון כץ:  וכל אחד מחברי הכנסת פה יצטרך לתת דין לציבור במדינת ישראל, ולהסתכל לעצמו בעיניים ולהגיד: האם אתם ממשיכים לממן את אונר"א או לא? חבריי, חברי ממשלת הימין המלא-מלא-מלא, בושה גדולה גדולה

משה רוט: תודה רבה

משה רוט:  השר רוצה לסכם? תודה רבה, אין צורך לסכם, תודה, אדוני השר

משה רוט:  הסיכום היה מצוין דווקא

משה רוט:       חברי הכנסת, נעבור להצבעה על הצעת חוק שירותי הדת היהודיים (תיקון מס' 27) (רזרבה לכיסוי הוצאות), התשפ"ד–2024, בקריאה הראשונה

משה רוט:  חברי הכנסת, נא לגשת למקומות להצביע, אנחנו נצביע עכשיו

משה רוט: בעד ההצעה להעביר את הצעת החוק לוועדה – 10 

משה רוט: נמנעים – אין 

משה רוט: עשרה בעד, אחד נגד

משה רוט:  אני קובע כי הצעת חוק שירותי הדת היהודיים (תיקון מס' 27) (רזרבה לכיסוי הוצאות), התשפ"ד–2024, אושרה בקריאה הראשונה, ותעבור לדיון בוועדת הכספים לצורך הכנתה לקריאה השנייה

משה רוט:  להוסיף את מי?     

קריאה: חוקה, אדוני היושב-ראש

קריאה:  חוקה, ועדת חוקה

משה רוט: אם כן, היא תעבור לוועדת הכנסת להחלטה לאיזה – אני חוזר, תעבור לדיון בוועדת הכנסת לצורך קביעה לאיזו ועדה היא תעבור

משה רוט: [רשומות (הצעות חוק, חוב' מ/1725)

משה רוט: ] 

משה רוט: חברי הכנסת, הנושא הבא על סדר-היום: הצעת חוק להסדרת הפיקוח על כלבים (הוראת שעה – חרבות ברזל), התשפ"ד–2024, בקריאה הראשונה

משה רוט:  אני מזמין את חבר הכנסת משה אבוטבול, סגן שר החקלאות ופיתוח הכפר, להציג את הצעת החוק

משה רוט:  בבקשה, אדוני

משה אבוטבול: כבוד היושב-ראש, כנסת נכבדה, אנחנו, בעזרת השם, רוצים להעביר את הצעת החוק שבאה לצמצם את ההיזק לציבור

משה אבוטבול:  הצעת חוק נקראת: הצעת חוק להסדרת הפיקוח על כלבים, הוראת שעה למלחמת חרבות ברזל

משה אבוטבול:  כמובן, אני אסביר קצת את הדברים של הצעת החוק, גם כדי שיהיה קל למאזינים, לחברי הכנסת, להתחבר להצבעה בנושא

משה אבוטבול:      ברשותכם, אני כמובן מדבר גם בשמו של השר היקר שלנו אבי דיכטר, שר החקלאות ופיתוח הכפר

משה רוט: סליחה

משה רוט:  אפשר בבקשה לקבל שקט בירכתי האולם? תודה רבה

משה אבוטבול: בעקבות מלחמת חרבות ברזל והרס גדר המערכת שמקיפה את רצועת עזה, ההערכה היא שחדרו מרצועת עזה לישראל אלפי כלבים משוטטים

משה אבוטבול:  כלבים אלה מתלהקים והופכים פראיים בחפשם אחרי מקורות מזון

משה אבוטבול:  הם תוקפים בעלי חיים ובני אדם, מסכנים את ביטחון הציבור ובריאותנו ובריאות בעלי החיים, ועלולים לגרום להפצת מחלות, לרבות מחלות המשותפות לבעלי חיים ולבני אדם, כמו מחלת הכלבת

משה אבוטבול:       מטרת הצעת החוק היא לסייע לרשויות המקומיות ששטחן מצוי בטווח של עד 20 ק"מ מגדר המערכת המקיפה את רצועת עזה ומתקשות להתמודד עם התופעה בשטחן, בין משום שעל פי ההערכות מדובר באלפי כלבים, שלא ניתן לקלוט את כולם בכלביות של אותן רשויות מקומיות, ורובם אינם ניתנים לשיקום או לאימוץ בשל מצבם הבריאותי של אותם כלבים והתנהגותם התוקפנית, ובין, גם כן, בשל הסבל שנגרם לכלבים עצמם עקב שהייה של מספר רב של כלבים שאינם מורגלים בחברת בני אדם בתוך תאים בכלבייה עירונית במשך תקופה ממושכת, אשר גורמת למאבקי כוח בין הכלבים, מניעת גישה למזון והימנעותם מביצוע פעולות בסיסיות כגון אכילה ושתייה, בשל הזיכרון הקשה שנגרם מעצם החזקתם של כלבים אלה בתוך הכלבייה

משה אבוטבול:      מאחר שאין בהסדרים המעוגנים כיום בחקיקה כדי לתת מענה למצב שבו בשטחן של מספר רשויות מקומיות סמוכות מצויים בו-זמנית מאות כלבים משוטטים ומתפרעים שרובם המוחלט ללא בעלים ידועים, מבקשת הצעת החוק לאפשר לרופא הווטרינר העירוני בתחומן של אותן רשויות מקומיות הסמוכות לגדר המערכת שמקיפה את רצועת עזה להורות על המתת כלבים שאינם מסומנים שנתפסו והובאו לכלביית הרשות, תוך מניעת סבל מיותר, בנסיבות שבהן הרופא הווטרינר העירוני מצא כי הם אינם בני שיקום ואימוץ בשל מצבם הבריאותי או ההתנהגותי, וכי אין גורם אחר לפי החוק שניתן למסור לו אותם, כך שהמשך החזקתם בצפיפות בכלבייה העירונית במשך תקופה ארוכה תגרום גם לאותם כלבים סבל רב יותר

משה אבוטבול:       בדיונים שיתקיימו בוועדת החינוך בראשותו של ידידי חבר הכנסת יוסי טייב ניתן יהיה להתגבש על מספר ימים מינימלי אשר בו הרופא הווטרינר העירוני יוכל להגיע להחלטה אם נכון להכין את הכלב לאימוץ או שמא הסיכון ממנו גדול יותר מהסיכוי שניתן לשקם את אותו כלב

משה אבוטבול:      דחיפותה של הצעת החוק נובעת מן הצורך לתת מענה לרשויות בשל המצב שנוצר בעקבות פריצת הגדר והימשכות המלחמה בעזה, ולאפשר חזרה בטוחה של התושבים לרשויות האמורות, גם בהיבטים של ביטחון ובריאות הציבור

משה אבוטבול:      אוסיף גם בנימה אישית, זה לא דבר שהוא פשוט, הצעת החוק הזו, באופן כללי, אבל צריכים גם כן לדעת שאחרי הכול טובת הציבור וטובת התושבים היא מעל הכול

משה אבוטבול:  אני רוצה דווקא להזכיר שכאשר לפני מספר שנים שימשתי ראש העיר בית שמש, בניתי כ-40,000 יחידות דיור בעיר בית שמש

משה אבוטבול:       ושם, בעקבות הבנייה שבנינו, אז לאתרי הבנייה היו מגיעים מאות כלבים, כלבי בר

משה אבוטבול:  והם היו ניגשים בלילות – נכנסים לתוך החצרות של אלה שהיו גרים הכי קרוב לאתרי הבנייה, הופכים את פחי האשפה, נכנסים ואוכלים, ועל הדרך גם כן נוגסים ונושכים את הבנות, הילדות הקטנות שהיו גרות שמה

משה אבוטבול:  הכלבים האלה עשו להם נזק משמעותי

משה אבוטבול:  ואותן בנות, אותן ילדות, לא רצו אפילו ללכת לבית הספר בגלל הפחד שהיה להן והטראומה שהן חוו מאותם כלבים הללו

משה אבוטבול:  הייתי צריך ממש להצמיד גם צוות פסיכולוגי כדי להזיז אותן לכיתות שלהם, והן לא היו מוכנות לכך

משה אבוטבול:       אני זוכר שנקראתי לבירור אצל שר החקלאות דאז אורי אריאל, שישב איתי, באמת במשרד החקלאות, איפה שהיום אני נמצא, קומה מעליי

משה אבוטבול:  הוא אמר לי: איך זה שאתם ממיתים את אותם כלבים האלה? אז נאלצתי, סיפרתי לו פשוט את העובדות, שמדובר פה לא בכלבים כאלה שניתן לאמץ אותם או ניתן אולי לשים בכלביות

משה אבוטבול:  הם פראיים, כלבים פראיים, שהיו פשוט נוגסים ונושכים את אותן ילדות

משה אבוטבול:  והמלצתי לו: אדרבה, אם אתה – או, בזמנו גם מתחה עלי ביקורת, אציין את זה, רעיית ראש הממשלה גב' שרה נתניהו, שהיא מאוד לא אהבה את זה, את הנושא הזה

משה אבוטבול:  אז אמרתי לה: אם באמת היה מדובר בכלב כמו הכלבה קאיה שהייתה לכם, אז זה היה משהו אחר; מדובר פה בכלבים שממש מזיקים בצורה אקטיבית לציבור

משה אבוטבול:  נהפוך הוא

משה אבוטבול:  אמרתי לה: אם את פסיכולוגית בתפקידך, תבואי, תרדי לבית שמש, תיתני שירות פסיכולוגי לאותן תלמידות שלא רוצות לגשת לבית הספר בעקבות הנשיכות של אותם כלבים

משה אבוטבול:      הציבור היה מאוד מאוד נרעש מהנושא הזה, אבל פגשתי ציבור לא פחות נרעש ממה שנעשה עם אותן ילדות שננשכות על ידי אותם כלבים

משה אבוטבול:  אז כמובן שאנחנו – היום הבוקר היינו בוועדת החינוך, ודיברנו על מגוון נושאים

משה אבוטבול:  נמצאת פה חברת הכנסת גב' פרידמן, יסמין שהיא באמת מאוד מאוד – עושה הרבה מאוד, הרבה מאוד למען רווחתם של בעלי החיים

משה אבוטבול:  מצאנו המון המון מכנה משותף, המון מכנה משותף, תדע לך, נאור, באמת בדברים האלה של צער בעלי החיים, בחוקים המשותפים, בדברים כאלה, מיזוג של הצעות חוק

נאור שירי: יש 30,000 כלבים מומתים בשנה, מה עושים?     

משה אבוטבול: ודאי שאנחנו כמובן – מי שראוי לאימוץ, הלוואי והיינו מאמצים איתו

נאור שירי: מי שלא, אז הורגים?     

משה אבוטבול: מי שהוא פראי – הצעת החוק הזו באה להגן על שלומו של הציבור, נאור

משה אבוטבול:  אחרי הכול אנחנו קודם כול חייבים להגן על ההולכים על שניים לפני אלה שהולכים על ארבע

משה אבוטבול:  עם כל הכבוד, אנחנו בני אדם

משה אבוטבול:  היקום נועד בשבילנו

משה אבוטבול:  ואם יהיה מצב - - -     

משה רוט: כבוד - - -     

משה אבוטבול: יש לי עוד כמה דקות

משה רוט: לא, כבוד המציע, אני רק רוצה להגיד: צריכים להגן על כל חיות הבית שנמצאות בדרום

משה רוט:  אני בדקתי את הנושא במקרה

משה אבוטבול: ודאי, ודאי

משה אבוטבול:  אני רוצה להגיד לך  - - -     

משה רוט: הנושא חמור מאוד

משה רוט:  מדובר על יותר מ-5,000 כלבים

משה רוט:  זה הזוי

משה אבוטבול: זה פשוט הזוי

משה אבוטבול:  אבל חלקם גם נושאים מחלות מאוד מאוד מסוכנות

יסמין פרידמן: 20,000 כלבים יש, תכף אדבר

משה רוט: אמרו לי שמעל 5,000

משה אבוטבול: אני רק רוצה לבוא ולומר: באותה הזדמנות גם קיבלתי פנייה – כממונה מטעם השר אצלנו על הנושא של רווחת בעלי חיים – פנייה של ארגון על חמורים שישנם, שמסתובבים שמה, והם עכשיו רוצים: אותם חמורים, תעבירו אותם את הגבול, שיהיו אצלנו במדינה

משה אבוטבול:  אמרתי להם, חברים יקרים, בדקתי יחד עם ד"ר תמיר גושן, ואציין שהוא בעצם הסמכות העליונה, אפשר לומר, במשרד

משה אבוטבול:  הוא אמר לי: מדובר פה בחמורים נגועים, שיכולים להביא לפה רק מחלות, לתוך המדינה, אם אנחנו נקלוט אותם לכאן

משה אבוטבול:       אז חברים, עם כל הכאב והצער והיגון, שאין לנו – אנחנו כעם היהודי מרחמים, אפילו לא מסוגלים להרוג כינה, לא מסוגלים להרוג זבוב, כי אנחנו באמת איכותיים

משה אבוטבול:  אבל יש מצב שחייך קודמים לחיי אותם הכלבים הללו

משה אבוטבול:  ואם הם מזיקים לציבור והם פראיים ויכולים להביא לפה מחלות כלבת ודברים מהסוג הזה, ודאי שאסור לנו, כן, להתעלם מאותם אנשים

משה אבוטבול:  אגב, אני ראיתי אצל המפונים, גם מהדרום, גם מהצפון, בבתי המלון – יחד עם כל אנשי הצוות של הלשכה שלי פתחנו קבלת קהל, ואני אומר לכם שהיו להם גם חששות: מתי חוזרים, ואם חוזרים, עם כל מיני דברים מסביב

משה אבוטבול:  אחד מהם גם העלה את הנקודה: יש שמה, סיפרו לנו, כלבים משוטטים שהם מלאי מחלות, מה נחזור לשמה ליישוב שלנו ושמה נמצא את המחלות האלה, את אותם כלבים שיבואו לכלבים שלנו, שאנחנו מטפחים אותם במשך שנים?      יש כאן באמת צדדים מאוד מאוד ברורים

משה אבוטבול:  לכן אני מבקש מחברי הכנסת היקרים לתמוך בהצעת החוק ובאמת להביא לקידומה

משה אבוטבול:  ואני שוב מודה לכל ארגוני צער בעלי החיים וגם לחברי הכנסת שבאופן אקטיבי עוזרים לנו; כמובן לוועדת החינוך, בראשות יושב-ראש הוועדה חבר הכנסת יוסי טייב, שזה תחום אחריותו כל החוק הזה; כמובן גם כן לשר שלנו אבי דיכטר, שעושה עבודת קודש בכל הנושא הזה, ורווחת בעלי חיים חשובה בעיניו

משה אבוטבול:  תודה רבה

משה רוט: תודה רבה, אדוני

משה רוט:  נעבור לרשימת הדוברים: חבר הכנסת ווליד טאהא – אינו נוכח; חברת הכנסת דבי ביטון – אינה נוכחת; חבר הכנסת יואב סגלוביץ' – אינו נוכח; חבר הכנסת גלעד קריב – אינו נוכח; חבר הכנסת עופר כסיף – אינו נוכח; חבר הכנסת רם בן ברק – אינו נוכח; חבר הכנסת יוסף עטאונה – אינו נוכח; חברת הכנסת שרון ניר – אינה נוכחת; חבר הכנסת ואליד אלהואשלה – אינו נוכח; חבר הכנסת ניסים ואטורי – אינו נוכח; חבר הכנסת אבי מעוז – אינו נוכח; חברת הכנסת עאידה תומא סלימאן – אינה נוכחת; חבר הכנסת אריאל קלנר – אינו נוכח; חברת הכנסת מיכל מרים וולדיגר – אינה נוכחת; חבר הכנסת מאיר כהן – אינו נוכח; חברת הכנסת אימאן ח'טיב יאסין – אינה נוכחת; חבר הכנסת מנסור עבאס – אינו נוכח; חבר הכנסת ולדימיר בליאק – אינו נוכח; חבר הכנסת עמית הלוי – מוותר; חבר הכנסת יבגני סובה – אינו נוכח; חבר הכנסת רון כץ – אינו נוכח; חבר הכנסת יאסר חוג'יראת – אינו נוכח; חברת הכנסת מרב מיכאלי – אינה נוכחת; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח; חברת הכנסת מטי צרפתי הרכבי – אינה נוכחת; חבר הכנסת אושר שקלים – אינו נוכח; חברת הכנסת מירב כהן – אינה נוכחת; חברת הכנסת נעמה לזימי – אינה נוכחת; חבר הכנסת עודד פורר – אינו נוכח; חברת הכנסת קארין אלהרר – אינה נוכחת; חברת הכנסת טלי גוטליב – אינה נוכחת

משה רוט:  חברת הכנסת יסמין פרידמן, בבקשה, גברתי

משה רוט:  שלוש דקות לרשותך

יסמין פרידמן: תודה, אדוני היושב בראש

יסמין פרידמן:  אדוני סגן השר, אני רוצה לומר לך משהו

יסמין פרידמן:  ראשית אני אתייחס לגבי בית שמש – זה לא שבניתם ואז הגיעו הכלבים, פשוט בניתם מסביב לעיר, ששם כל הכלבים המשוטטים נמצאים

יסמין פרידמן:  עכשיו, אם לטענתכם הבעיה היא עזה והמלחמה בעזה, אז בוא תסביר לי למה הצעת החוק דורשת את אותן סמכויות בצפון, למשל, אוקיי?      עוד דבר, באזור הדרום – כבר עשר שנים אני מגיעה לכאן, עוד מהימים ששר החקלאות היה אורי אריאל, יחד עם כל הארגונים, רואה אותם; מביאים תוכניות עד רמת השקל, איך פותרים את הבעיה של הכלבים באזור הדרום

יסמין פרידמן:  עוד לפני המלחמה בעזה יש 20,000 כלבים משוטטים בדרום

יסמין פרידמן:  ואני, כחברת מועצה בבאר שבע, יחד עם עוד ראשי ערים מבאר שבע, באנו לכאן פעם אחר פעם ודרשנו ממשרד החקלאות לטפל בתופעת הכלבים המשוטטים

יסמין פרידמן:  משרד החקלאות, לא משנה מי היו השרים, סירב לתכנן, לטפל ולתקצב את התופעה הזאת

יסמין פרידמן:  ולכן, היום התירוץ העלוב הזה שהמלחמה עם עזה היא עכשיו מצב החירום – עכשיו אנחנו צריכים מהר להמית את כל הכלבים, כאילו אנחנו יודעים מיהם הכלבים מעזה או מיהם הכלבים שכבר כאן שנים רבות

יסמין פרידמן:  האם הם נושאים דרכון? לא

יסמין פרידמן:  זה מה שעושה הצוות המקצועי במשרד החקלאות שנים על גבי שנים

יסמין פרידמן:  לא מטפל, לא מתכנן, לא מתקצב, ואחר כך אומר לנו: חירום, יש כלבת פה, חירום, צריך להמית, להמית, להמית, להמית

יסמין פרידמן:  אלה התוכניות היחידות שמשרד החקלאות מציג פעם אחר פעם

יסמין פרידמן:       וכל חקיקה שאני מנסה לקדם – כי כל חקיקה לטובת בעלי החיים היא גם לטובת אזרחי מדינת ישראל

יסמין פרידמן:  אני חיה בנגב, אני יודעת, אני והמגדלים, הארגונים ופעילי בעלי החיים, נוסעים לכפרים ומחלצים ואוספים ומשקיעים את הכסף שלנו ואת הנפש שלנו ואת הכאב הגדול שיש לנו, בזמן שבמשרד החקלאות טורקים לנו את הדלת פעם אחר פעם

יסמין פרידמן:       לכן, עם כל הכבוד, ותאמין לי שגם לי אכפת מאנשים, הצעת החוק הזה היא ביזיון, היא עלובה, היא לא מצדיקה את המעשים

יסמין פרידמן:  אני בתחילת המלחמה הוצאתי שני מכתבים למשרד החקלאות

יסמין פרידמן:  באחד ביקשתי ששנה תעשו, בהוראת שעה – לשנה תעצרו את היבוא של כל בעלי החיים המפונפנים שמגיעים מחו"ל

יסמין פרידמן:  אתה יודע מה הייתה התשובה? שזה לא מידתי

יסמין פרידמן:  אבל זה כן מידתי עכשיו לקבל אישור להרוג כלבים בשטח

יסמין פרידמן:  ב-25 בדצמבר - - -     

משה רוט: תודה רבה

יסמין פרידמן: עוד שני משפטים, באמת – ב-25 בדצמבר התקיים דיון שגם אתה נכחת בו, וכעסת עליי שאני כל כך נסערת

יסמין פרידמן:  שם העליתי את הסוגיה הזאת, כי זאת הייתה הבעיה

יסמין פרידמן:  משרד החקלאות אמר שהוא תקצב 2

יסמין פרידמן: 1 מיליוני שקלים לאיסוף הכלבים, לתת להם שני חיסוני כלבת, 20 ימים בתחנת ההסגר, עיקור וסירוס

יסמין פרידמן:  באותו היום אמרתי לכם שזה שטויות במיץ עגבניות, כי אי-אפשר לקיים את זה

יסמין פרידמן:  אתם אמרתם לי, בטח – ואשר יגורתי בא לי

יסמין פרידמן:  סליחה, חשוב לי שהדיונים האלה ימוצו ותבינו שזה לא הפתרון

משה רוט: אולי עכשיו, אולי עכשיו תתחיל לבוא הישועה

יסמין פרידמן: לא, כי הרג שכזה הוא פשוט לא הפתרון, זה לא פתרון, תודה

משה רוט: תודה רבה

משה רוט:  חבר הכנסת עידן רול – אינו נוכח; חברת הכנסת שלי טל מירון – אינה נוכחת; חבר הכנסת נאור שירי – מוותר; חבר הכנסת סימון דוידסון – אינו נוכח; חברת הכנסת גלית דיסטל אטבריאן – אינה נוכחת; חברת הכנסת מירב בן ארי, אחרונת הדוברים, בבקשה

מירב בן ארי: תודה רבה, אדוני היושב-ראש

מירב בן ארי:  כנסת נכבדה, לפני הכול אני כבר אומרת שהחוק הזה חייב להגיע להסכמות של הקואליציה ושל האופוזיציה, דיברנו גם עם שר החקלאות

מירב בן ארי:  אנחנו מבינים את הבעייתיות, מבינים

מירב בן ארי:  גם אני קראתי על אותם כלבים שנושכים עגלים, שנושכים את הגדרות

מירב בן ארי:  חברת הכנסת יסמין סאקס פרידמן מבינה בתחום, באמת, במשך שנים היא עוסקת בזה כתושבת הדרום, ואני חושבת שראוי פה להגיע להסכמה – מחד כדי לטפל בבעיה הקשה והברורה, אבל מאידך גם לאפשר לכלבים בריאים וטובים למצוא מסגרת של אימוץ או לחיות בצורה הגיונית

מירב בן ארי:  לכן ביקשנו, ועליתי לפה כדי להבהיר ולגבות את יסמין, שבאמת פועלת ללא הרף עבור בעלי חיים

מירב בן ארי:  אנחנו מבינים את הבעיה, ועם זאת צריך לדעת שאי-אפשר - - -     

טלי גוטליב: שינו את ההצעה – אני חייבת להגיד לך, יסמין – בזכותך

טלי גוטליב:  אדוני היושב-ראש, בזכותך, הייתה בעיה ברורה ומיידית - - - חמישה ימים - - - שזה - - -     

מירב בן ארי: נכון, לכן הגענו לפה, כי אנחנו אופוזיציה עניינית ואנחנו מבינים את הסכנה לשלום הציבור, ועם זאת אנחנו רוצים לדאוג לאותם בעלי חיים שננטשו

מירב בן ארי:  כעת צריך למצוא להם גם בית, ויש אפשרות למצוא בית חם לכלבים

מירב בן ארי:  אחרי שאמרתי את זה, אני רק חייבת – בדקה וחצי שנותרו לי – לסיים עוד משהו שרציתי לומר על השר לכישלון לאומי, כי אני לא יכולה שלא להתייחס לכך שהוא קרא לראש השב"כ "פקיד"

מירב בן ארי:  הבדוקאי הזה של השב"כ קרא "פקיד" לרונן בר – שאין לי זמן לתאר את כל ההיסטוריה שלו והתרומה של למדינת ישראל – ובאמת, שאט הנפש רק מלשמוע אותו, אבל לא משנה, אין לי זמן לתאר את כל מה שאני חושבת עליו, אבל כמובן הייתי חייבת לגנות את האמרה הזאת

מירב בן ארי:  ואיך אפשר שלא להתייחס להדלפות שלו – אפילו מהמל"ל כבר לא מגיעים לפגישות איתו, לא המל"ל ולא השב"כ, כי מפחדים שהוא פשוט ידליף את כל הדברים הסודיים

מירב בן ארי:  אפילו לא נותנים לו מסמכים סודיים, כי מפחדים

מירב בן ארי:       זה מה שאני מנסה להגיד פה כבר שלושה נאומים שלי – השר הזה הוא סכנה אמיתית לביטחון המדינה, ומישהו חייב לשים את האצבע בסכר ולהסביר: תסתכלו על הסכנה, תסתכלו על מה שקורה

מירב בן ארי:  איך הגענו למצב ששר לביטחון לאומי – עזבו שהוא לא יושב במוקדי קבלת ההחלטות, עזבו שמשתחררים אסירים ביטחוניים והוא שומע על זה בטלוויזיה, מעולם לא היה דבר כזה – אתם חייבים להבין שהסכנה שנובעת מהשר הזה היא סכנה מהדהדת - - -     

משה רוט: תודה רבה

מירב בן ארי: אני מסיימת – דווקא אותם גורמי ביטחון – שב"כ ומל"ל – שאמורים לשמור על ביטחון המדינה, לא מסוגלים לשתף איתו פעולה

מירב בן ארי:  מה אנחנו נגיד?      

משה רוט: תודה רבה

מירב בן ארי: השר מסוכן, מדליפן, יש בעיה אמיתית - -     

משה רוט: תודה

מירב בן ארי: - - חבל מאוד שחברי כנסת – אני מסיימת – מתוך הקואליציה לא מבינים את חומרת המצב

מירב בן ארי:  תודה

משה רוט: תודה רבה

משה רוט:  אני מזמין את חבר הכנסת משה אבוטבול לסכם

משה רוט:  סגן שר החקלאות, אתה רוצה לסכם או כבר מסוכם?     

משה אבוטבול: היות שנאמרו פה דברים, חצי דקה – פשוט אני רוצה להתייחס לדברים, לא צריך יותר מחצי דקה

משה רוט: סליחה, חברים, חברים, נא לכבד

משה רוט:  חבר הכנסת, סגן השר, המליאה רוצה לשמוע

משה אבוטבול: אסכם חצי דקה

משה אבוטבול:  ראשית אני רוצה להעמיד דברים על דיוקם: אף אחד לא יותר רחמן מהאנשים אשר יצביעו כעת

משה אבוטבול:  אני מסכים עם מה שאמרת, שבאמת חברת הכנסת יסמין פרידמן עושה עבודה טובה גם בדרום

משה אבוטבול:  גם אני באר שבעי, וגם לי יש את אותם רגשות חמלה ורחמים כלפי הכלבים

משה אבוטבול:  אם היה ניתן – וגם החוק הזה אומר בצורה הברורה ביותר שאם ניתן לאמץ את אותם כלבים – אנחנו הראשונים לאמץ אותם

משה אבוטבול:  אבל אם לא ניתן, אנחנו נשמור על שלמות הציבור ועל רווחת הציבור לא פחות מאשר רווחת אותם בעלי חיים

משה אבוטבול:  תודה רבה, אני קורא לחברים היקרים להצביע בעד החוק הזה

משה אבוטבול:  תודה

משה רוט: תודה רבה

משה רוט:  חברי הכנסת, נעבור להצבעה, רק ניתן לסגן השר לגשת למקומו

משה רוט:  לא צריך לרוץ, לא צריך לרוץ

משה רוט:       נעבור להצבעה בקריאה הראשונה על הצעת החוק להסדרת הפיקוח על כלבים (הוראת שעה) (חרבות ברזל), התשפ"ד–2024, הצבעה

משה רוט: בעד ההצעה להעביר את הצעת החוק לוועדה – 6 

משה רוט: נמנעים – אין 

משה רוט: שישה בעד, שניים נגד, אני קובע כי ההצעה להעביר את הצעת החוק להסדרת הפיקוח על כלבים (הוראת שעה) (חרבות ברזל), התשפ"ד–2024, אושרה בקריאה הראשונה, ותעבור לדיון בוועדת הכלכלה לצורך הכנתה לקריאה השנייה והשלישית

משה רוט: הנושא הבא: החלטת ועדת הכנסת בדבר העברת הצעת חוק מוועדה לוועדה

משה רוט:  אני מזמין את יושב-ראש ועדת הכנסת, חבר הכנסת אופיר כץ, להציג את החלטת הוועדה, בבקשה

משה רוט:  סליחה, סליחה

משה רוט:  בבקשה, אדוני

): אתחיל בהודעה, ואחר כך נעבור להודעה שנייה שעליה נצביע

):       אדוני היושב-ראש, גברתי השרה, חברי הכנסת, ועדת הכנסת החליטה בישיבתה היום כי הצעות החוק הבאות יועברו לדיון בוועדות, כמפורט להלן:     ועדת החינוך, התרבות והספורט תדון בהצעת חוק זיכרון הלחימה והגבורה – מוזיאון הלוחם היהודי במלחמת העולם השנייה, התשפ"ד–2024, פ/4319/25, של חבר הכנסת עודד פורר וקבוצת חברי הכנסת

):      ועדת המדע והטכנולוגיה תדון בהצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, מ/1721

):      בישיבתה ביום י"ט באדר א' התשפ"ד, 28 בפברואר 2024, הכנסת החליטה להעביר את הצעת חוק המאבק בטרור (תיקון – עבירת הזדהות עם ארגון טרור ופיצוי בגין פרסום דברי הסתה לטרור), התשפ"ד–2023, פ/4138/25, לדיון בוועדת החוץ והביטחון

):  ועדת הכנסת ממליצה לכנסת להעביר את הצעת החוק האמורה מוועדת החוץ והביטחון לדיון בוועדת החוקה, חוק ומשפט לשם הכנתה לקריאה הראשונה

):  אבקש את אישורה של הכנסת להמלצה זו

משה רוט: תודה רבה

משה רוט:       חברי הכנסת, נעבור להצבעה על החלטת ועדת הכנסת בדבר העברת הצעת חוק המאבק בטרור (תיקון – עבירת הזדהות עם ארגון טרור ופיצוי בגין פרסום דברי הסתה לטרור), התשפ"ד–2023, פ/4138/25, של חבר הכנסת יצחק קרויזר מוועדת החוץ והביטחון לוועדת החוקה חוק ומשפט

משה רוט:  הולכים להצביע, בבקשה, הצבעה כעת

משה רוט: בעד הצעת ועדת הכנסת – 7 

משה רוט: נמנעים – 1 

משה רוט: שבעה בעד, אין מתנגדים, נמנע אחד, אני קובע כי החלטת ועדת הכנסת נתקבלה

משה רוט:      חברי הכנסת, תם סדר-היום

משה רוט:  הישיבה הבאה תתקיים, בעזרת השם, מחר, יום שלישי כ"ה באדר א' התשפ"ד, 5 במרץ 2024, בשעה 16:00

משה רוט:  ישיבה זו נעולה